**ДОГОВОР за финансиране**

**По процедура BG-RRP-3.007 „Програма за публична подкрепа за развитието на индустриални райони, паркове и подобни територии и за привличане на инвестиции („AttractInvestBG“)“, Компонент 3 „Интелигентна индустрия“ от Плана за възстановяване и устойчивост**

**[***Идентификационен номер на договора за финансиране***]**

Долуподписаните страни:

1. …………………………………., в качеството й/му на Ръководител на Структурата за наблюдение и докладване („СНД“) по Механизма за възстановяване и устойчивост (МВУ) на ЕС, създаден с Регламент (ЕС) 2021/241 в Министерство на иновациите и растежа с адрес: гр. София1000 ул. "Княз Александър I" 12*, определено за СНД*,

наричан/а по-нататък „Ръководител на СНД” или само „СНД“,

от една страна,

и

2. [Пълно наименование на крайния получател съгласно регистрацията му]

[Седалище и адрес на управление]

[ЕИК или еквивалентен официален регистрационен номер],

наричан по-нататък “Краен получател на средства от МВУ” или само „Краен получател“,

от друга страна,

на основание чл. 27, ал.1 от Постановление на Министерски съвет № 114 от 8 юни 2022 г. за определяне на детайлни правила за предоставяне на средства на крайни получатели от Механизма за възстановяване и устойчивост (ПМС № 114/2022), във връзка с постъпило предложение за изпълнение на инвестиция по националния План за възстановяване и устойчивост (ПВУ) [*референтен номер и наименование*] в Информационната система на Механизма за възстановяване и устойчивост (ИС на МВУ) по процедура за подбор на крайни получатели BG-RRP-3.007 Програма за публична подкрепа за развитието на индустриални райони, паркове и подобни територии и за привличане на инвестиции („AttractInvestBG“) и т. .. от Решение [*номер и дата на решението*] на Ръководителя на СНД за предоставяне на средства от Механизма за възстановяване и устойчивост (МВУ) по чл. 20, ал. 1 от ПМС № 114/2022,

се споразумяха за следното:

**Член 1. Предмет**

|  |  |
| --- | --- |
|  | Ръководителят на СНД предоставя на Крайния получател безвъзмездно финансиране за изпълнение на Инвестиция 1 (C3.I1): „Програма за публична подкрепа за развитието на индустриални райони, паркове и подобни територии и за привличане на инвестиции („AttractInvestBG“)“ от ПВУ, финансиран по МВУ, описана в Приложение І, с максимален размер, интензитет (процент) на съфинансиране и други условия, посочени в описанието на инвестицията, съставляващо Приложение І към настоящия договор. |
|  | Безвъзмездното финансиране се предоставя съгласно условията на този договор и приложенията към него, които крайният получател декларира, че познава и приема. Крайният получател приема отпуснатото безвъзмездно финансиране и се задължава да изпълни всички задължения, произтичащи от договора и неговите приложения. |
|  | Окончателният размер на безвъзмездното финансиране се определя при спазване на разпоредбите на чл. 11 и чл.12 от Приложение II. В допълнение, крайният получатeл е длъжен да заплати изцяло дължимия ДДС върху допустимите разходи за изпълнение на Предложението. |
|  | Крайният получател приема отпуснатото финансиране и се задължава да изпълни всички произтичащи от договора и неговите приложения, задължения. |

**Член 2. Влизане в сила на договора и срок на изпълнение на инвестицията**

|  |  |
| --- | --- |
|  | Настоящият договор влиза в сила от денянаподписването му от двете страни и представяне от страна на крайния получател пред СНД чрез ИС на МВУ-ИСУН2020 на Заповед за вписване на индустриалния парк в регистъра по чл. 21, ал. 1 от Закона за индустриалните паркове Обн. ДВ. бр.21 от 12 Март 2021г.. и предварителен договор с привлечен нов инвеститор.  Договорът се счита за прекратен, без да е влязъл в сила, ако крайният получател не представи документите по предходното изречение в срок от 30 дни от деня на подписването на договора. |
|  | Изпълнението на одобрената инвестиция започва от датата на влизането на договора в сила, освен ако условията за кандидатстване и/или условията за изпълнение допускат изпълнението да започне след подаване на предложението за изпълнение на инвестицията в ИС на МВУ-ИСУН2020 и кандидатът се е възползвал от тази възможност. |
|  | Срокът на изпълнение на инвестицията е определен в т. 1 „Основни данни“ на Приложение І към договора, считано от датата на влизане в сила на договора. Същият може да бъде удължаван по взаимно споразумение на страните по реда на чл. 17 от Приложение ІІ към договора, но не повече от максималния срок за изпълнение на инвестициите, определен в условията за кандидатстване по процедурата за предоставяне на средства от МВУ – 30.06.2026 г. |
|  | Крайният получател се задължава в 20-дневен срок от сключването на настоящия договор да уведоми СНД за банковата сметка с Финансова идентификационна форма, по която ще бъдат извършвани плащанията съгласно посоченото в чл. 6. |
|  | Крайният получател изпълнява Предложението със следния партньор………………. (наименование на партньора) с ЕИК……………………… (приложимо само в случай, че Предложението се изпълнява в партньорство – добавя се нов ред за всеки партньор). |

**Член 3. Държавна помощ**

|  |  |
| --- | --- |
|  | Безвъзмездното финансиране по този договор за Дейност 1 - изграждане на елементи на довеждаща техническата инфраструктура не представлява държавна помощ по смисъла. на чл. 107, пар. 1 от Договора за функциониране на Европейския съюз.  3.1.1. Безвъзмездното финансиране по този договор за Дейност 2 – „Инвестиционни помощи за местни инфраструктури“ - изграждане на вътрешна техническа инфраструктура, е в съответствие с изискванията на 56 от Регламент (EC) № 651/2014 на Комисията от 17 юни 2014 година за обявяване на някои категории помощи за съвместими с вътрешния пазар в приложение на членове 107 и 108 от Договора (OB L 187/26.06.2014), (наричан по-долу „Регламент (ЕС) № 651/2014 на Комисията“). Крайният получател се задължава да изпълнява, по време и след приключване изпълнението на инвестицията, всички изисквания на приложимия режим държавна помощ, и носи пълната отговорност за тяхното неспазване. Съгласно чл. 9, ал. 1 и ал. 4 от Закона за държавните помощи, администратор за предвижданата схема за регионална инвестиционна помощ по Дейност 2 е Министерство на иновациите и растежа.  3.1.1.1 Недопустими са промени в ползването и предназначението на съответната инфраструктура (включително и след изтичане на срока на изпълнението на проекта), които биха довели до несъответствие с изискванията на чл. 56 от Регламент (ЕС) № 651/2014 на Комисията, както и с други изисквания на правилата за държавни помощи.  3.1.1.2 Недопустими са промени в бюджета на договора, които могат да доведат до надвишаване на праговете, установени в чл. 4, пар. 1, буква „вв“ от Регламент (ЕС) № 651/2014 на Комисията.  3.1.1.3 Съгласно чл. 56, пар. 6 от Регламент (ЕС) № 651/2014, размерът на помощта не може да надхвърля разликата между допустимите разходи за инфраструктурата и оперативната печалба от инвестицията.  3.1.1.4 С оглед спазване на 3.1.1.3, ежегодно се преизчислява размера на помощта по фактически данни, така че размера на помощта да не надхвърля разликата между допустимите разходи и оперативната печалба от инвестицията. В случай, че оперативната печалба е положителна стойност се възстановява на СНД по реда и условията на чл. 13 от Общите условия на договора – Приложение ІІ.  3.1.1.5 В съответствие с чл. 2, пар. 39 от Регламент (ЕС) № 651/2014 оперативната печалба следва да бъде изчислена като разликата между сконтираните приходи и сконтираните оперативни разходи през съответния живот на инвестицията, като тази разлика е положителна стойност. Оперативните разходи включват разходи за персонал, материали, услуги, възложени на подизпълнители, комуникации, енергия, поддръжка, разходи за наем и управление. Оперативните разходи не включват амортизационните разходи и разходите, които са покрити с безвъзмездната финансова помощ.  3.1.1.6 С оглед прилагане на механизма за възстановяване по чл. 56, пар. 6 от Регламент (ЕС) № 651/2014 на Комисията, крайният получател се задължава да води отделна счетоводна отчетност за инфраструктурата по настоящата Дейност 2, със съответните аналитични счетоводни сметки и партиди, необходими за проследяване на приходите и оперативните разходи за инфраструктурата.  3.1.1.7 Крайният получател се задължава да предостави извлечения от съответните счетоводни сметки и партиди след изтичане на амортизационния период или при поискване от Управляващия орган.  3.1.1.8 В случай, че в рамките на амортизационния период на инфраструктурата настъпят промени, свързани с промяна на собствеността на инфраструктурата или на основното й предназначение Управляващия орган може да изиска възстановяване на помощта по съответния компонент по реда на чл. 22 от Приложение II и чл. 3.8. от настоящия договор.  3.1.1.9 Крайният получател е задължава да осигури на заинтересовани потребители достъп до инфраструктурата изградена по реда на чл. 56 от Регламент (EC) № 651/2014 по открита, прозрачна и недискриминационна основа. Цената за използването или продажбата на инфраструктурата следва да съответства на пазарната цена.  3.1.1.10 Всяка концесия или друго възлагане на трета страна на експлоатацията на подпомаганата инфраструктура, финансирана по дейност 2, следва да се извършва по конкурентен, прозрачен и недискриминационен начин, като се зачитат приложимите правила за възлагане на обществени поръчки и изискванията, определени в т. 89 - т. 96 от Известие на комисията относно понятието за държавна помощ, посочено в чл.107, пар.1 от ДФЕС (2016/C 262/01). В случай, че крайният получател ще предоставя изградената инфраструктура по дейност 2 на концесия или друго възлагане на трета страна за експлоатацията цялата документация свързана с процедурата следва да бъде предоставена за предварително одобрение от СНД.  3.1.2. Безвъзмездното финансиране по този договор за Дейност 3 – „Регионална инвестиционна помощ“ – изграждане на иновативната инфраструктура, е в съответствие с изискванията на чл. 13 и чл. 14 от Регламент (EC) № 651/2014 на Комисията от 17 юни 2014 година за обявяване на някои категории помощи за съвместими с вътрешния пазар в приложение на членове 107 и 108 от Договора (OB L 187/26.06.2014). Крайният получател се задължава да изпълнява, по време и след приключване изпълнението на инвестицията, всички изисквания на приложимия режим държавна помощ, и носи пълната отговорност за тяхното неспазване. Съгласно чл. 9, ал. 1 и ал. 4 от Закона за държавните помощи, администратор за предвижданата схема за помощ за местни инфраструктури по Дейност 3 е Министерство на иновациите и растежа.  3.1.2.1. Недопустими са изменения в договора за финансиране по Дейност 3, които водят до:  а) промяна в мястото на изпълнение на предложението от един регион по NUTS3 в друг регион NUTS3, в случаите на „регионална инвестиционна помощ“, когато това ще доведе до несъответствие с изискванията за максимално допустим интензитет на помощта за съответния регион съгласно Условията за кандидатстване;  В случаите, предвидени в настоящата разпоредба, крайният получател се съгласява, че е задължен да поддържа инвестицията, за която е получил финансиране по договора, в региона получател и в срока, предвиден в чл. 14, т. 5 от Регламент (ЕС) № 651/2014 на Комисията от 17 юни 2014 година, и в случай на неизпълнение на това свое задължение СНД с оглед степента на нарушение, да претендира за възстановяване на пълния размер на предоставените средства от безвъзмездното финансиране.  3.1.2.2 В случаите на „регионална инвестиционна помощ“, когато при изпълнението на дейности по проекта се установи, че крайният получател, както и предприятията, с които той формира група, са извършили преместване към предприятието, в което се осъществява първоначалната инвестиция през двете години, предхождащи подаването на формуляра за кандидатстване или за период до две години след приключването на първоначалната инвестиция, за която се иска помощта, изплатената финансова помощ подлежи на възстановяване по реда чл. 3.8 от настоящия договор.  За целите на настоящия член:  а) Крайният получател се разглежда на ниво група, която представлява една стопанска единица с общ източник на контрол, а не отделно юридическо лице;  б) съгласно чл. 2, пар. 61а от Регламент на Комисията (ЕК) № 651/2014, изменен с Регламент (ЕС) 2017/1084 „преместване“ означава прехвърлянето на същата или подобна дейност или част от нея от предприятие в една от договарящите страни по Споразумението за ЕИП (първоначално предприятие) към предприятието, в който се извършват подпомаганите инвестиции, на територията на друга договаряща страна по Споразумението за ЕИП (подпомагано предприятие). Прехвърляне е налице, ако продукт или услуга в първоначалното и в подпомаганото предприятие поне отчасти преследва същите цели и отговаря на търсенето или нуждите на едни и същи клиенти и води до загуба на работни места в същата или подобна дейност в едно от първоначалните предприятия на крайния получател в ЕИП;  3.1.3. В случаите на „регионална инвестиционна помощ“, когато при изпълнението на дейности по проекта се установи, че заявените разходи не отговарят на една от следните видове първоначални инвестиции по смисъла на чл. 2, пар. 49 от Регламент (ЕС) № 651/2014 г. на Комисията – инвестиция в дълготрайни материални и нематериални активи, свързана със:  а) създаване на нов стопански обект;  б) разширяване капацитета на съществуващ стопански обект или  в) основна промяна в целия производствен процес на съществуващ стопански обект,  ще доведе до възстановяване на помощта по реда на чл. 3.10 от настоящия договор.  3.1.4. В случаите на „регионална инвестиционна помощ“, когато при изпълнението на дейности по проекта се установи, че заявените разходи не отговарят на изискванията на чл. 14, пар. 6 [[1]](#footnote-1), 13[[2]](#footnote-2) и 14[[3]](#footnote-3) от Регламент (ЕС) № 651/2014 г. на Комисията, то посоченото ще доведе до възстановяване на помощта по реда на чл. 3.8 от настоящия договор.  3.1.4.1 Крайният получател се задължава да осигури на заинтересовани потребители достъп до научноизследователската (иновативна) инфраструктура изградена по реда на чл. 13 и чл. 14 от Регламент (EC) № 651/2014 по прозрачен и недискриминационен начин.  3.1.5. Безвъзмездното финансиране по този договор за Дейност 4 –- изграждане на зарядни станции на слънчеви батерии за електромобили, е в съответствие с изискванията на Регламент (ЕС) № 1407/2013 на Комисията от 18 декември 2013 г. относно прилагането на членове 107 и 108 от Договора за функциониране на Европейския съюз към помощта „de minimis“ (ОВ L 352/24.12.2013 г.) (наричан по-долу Регламент (ЕС) № 1407/2013 на Комисията“).. Крайният получател се задължава да изпълнява, по време и след приключване изпълнението на инвестицията, всички изисквания на приложимия режим държавна помощ, и носи пълната отговорност за тяхното неспазване. Съгласно чл. 9, ал. 1 и ал. 4 от Закона за държавните помощи, администратор за предвижданата схема за изграждане на зарядни станции на слънчеви батерии за електромобили по Дейност 4 е Министерство на иновациите и растежа.  3.1.5.1 Когато крайният получател упражнява едновременно дейност в недопустимите сектори по Регламент (ЕС) № 1407/2013 на Комисията, посочени в Условията за кандидатстване и в допустимите сектори по настоящата процедура, безвъзмездното финансиране по тази процедура се предоставя само за дейностите в допустимите сектори, като крайният получател следва да води отделна счетоводна отчетност по отношение на приходите, разходите, активите и пасивите, свързани с всяка дейност, която да гарантира отделяне на дейностите, така че дейностите в недопустимите сектори да не се ползват от безвъзмездното финансиране, предоставена по настоящата процедура. Неизпълнение на посоченото ще доведе до възстановяване на финансирането по реда на чл. 3.8 от настоящия договор. |
|  | В случай, че кандидатът избере Дейност 2, Дейност 3 или Дейност 4, т.е. в случаите, когато плащането на безвъзмездната помощ по чл. 1.1. от настоящия договор се извършва на няколко вноски (траншове), помощта и допустимите разходи се сконтират към техния размер към момента на предоставянето на помощта в съответствие с чл. 7, пар. 3 от Регламент (ЕС) № 651/2014 на Комисията и в съответствие с чл. 3, пар. 6 от Регламент (ЕС) № 1407/2013 на Комисията.  Сконтирането ще се извършва преди всяко плащане с оглед гарантиране, че предоставеното безвъзмездно финансиране е съобразено с праговете и интензитетите за съответния вид помощ, установени в Регламент (ЕС) № 651/2014 на Комисията/ Регламент (ЕС) № 1407/2013 на Комисията.  3.3. Когато крайният получател упражнява едновременно дейност в недопустимите сектори по Регламент (ЕС) № 651/2014 г. на Комисията или на Регламент (ЕС) № 1407/2013, посочени в Условията за кандидатстване и в допустимите сектори по настоящата процедура, безвъзмездното финансиране по тази процедура се предоставя само за дейностите в допустимите сектори, като крайният получател следва да води отделна счетоводна отчетност по отношение на приходите, разходите, активите и пасивите, свързани с всяка дейност, която да гарантира отделяне на дейностите, така че дейностите в недопустимите сектори да не се ползват от безвъзмездното финансиране, предоставена по настоящата процедура. Неизпълнение на посоченото ще доведе до възстановяване на финансирането по реда на чл. 3.8 от настоящия договор.  3.4. Крайният получател при кандидатстване за друго публично финансиране следва да има предвид, че:  а) При кандидатстване за друго публично финансиране съгласно чл. 8, пар. 3 от Регламент (ЕС) № 651/2014 г. на Комисията помощите с установими допустими разходи, които са освободени от задължението за уведомяване по смисъла на същия регламент, могат да се натрупват с всякаква друга държавна помощ във връзка със същите допустими разходи, които се припокриват частично или напълно, само ако това натрупване не води до надхвърляне на най-високия интензитет на помощта или най-високия размер на помощта, приложими за тази помощ по силата на същия регламент.  б) общият размер на безвъзмездната помощ, предоставена на едно и също предприятие за дейности, обявени в режим „de minimis” съгласно Регламент (ЕС) № 1407/2013 на Комисията, не може да надхвърля левовата равностойност на 200 000 евро (391 166 лева) и съответно левовата равностойност на 100 000 евро в случай на едно и също предприятие, което осъществява автомобилни товарни превози за чужда сметка за период от три бюджетни години (две предходни плюс текущата година)[[4]](#footnote-4) [[5]](#footnote-5).  в) Помощ “de minimis” може да се кумулира с помощ de minimis, предоставяна съгласно други регламенти за помощ de minimis, до съответния таван, определен в буква б) от настоящия член.  г) Натрупването е допустимо при спазване на изискването за минимум 25% по Дейност 3 „Регионална инвестиционна помощ“ собствени средства на кандидата или със средства от външни източници, които средства изключват всякаква публична подкрепа, от общите допустими разходи по предложението за изпълнение на инвестиция, независимо от приложимия режим на държавна/минимална помощ.  3.5. В случай че, за да получи финансиране, кандидатът е декларирал, че дейностите не са започнати преди подаването на формуляра за кандидатстване от кандидата, независимо дали всички свързани плащания са извършени от него и след сключване на договора за финансиране се установи, че е декларирал невярно това обстоятелство, СНД прекратява едностранно сключения договор за финансиране и изисква възстановяване на средствата по договора, вкл. дължимата законна лихва.  3.6. За всяка от Дейностите на проекта крайният получател следва да се обособи отделна счетоводна аналитичност.  3.7. Срокът на съхранение на документация, съдържаща информацията и придружаващата документация, които са необходими, за да се установи спазването на всички условия, определени в Регламент (ЕС) № 651/2014 е за период от 10 години от датата на предоставяне на помощта ad hoc или от датата на предоставяне на последната помощ по схемата.  3.8. Възстановяване на държавна/минимална помощ:  3.8. 1. Крайният получател се задължава да изпълнява задълженията си и да оказва съдействие на съответните компетентните органи в случай на необходимост от възстановяването на неправомерно предоставена държавна помощ, което се извършва по реда на чл. 38 от Закона за държавните помощи, съгласно който решение на Европейската комисия за възстановяване на неправомерна и несъвместима или на неправилно използвана държавна помощ подлежи на принудително изпълнение по реда на Данъчно-осигурителния процесуален кодекс (ДОПК). Когато с решението на Европейската комисия за възстановяване на неправомерна и несъвместима или на неправилно използвана държавна помощ не са индивидуализирани получателите на помощ и размерът на сумата, която трябва да се възстанови, администраторът на помощ издава допълнително и акт за установяване на публично вземане по реда на чл. 166, ал. 2 и 3 от ДОПК. Не се разрешава предоставяне на нова държавна помощ на предприятие, което не е изпълнило решение на Европейската комисия за възстановяване на неправомерно предоставена държавна помощ и не е възстановило изцяло неправомерно получената държавна помощ.  3.8.2. При нарушения от страна на крайния получател на изискванията на Регламент (ЕС) № 651/2014 на Комисията, крайният получател следва да възстанови изцяло предоставената държавна помощ със съответната законова лихва.  3.8.3. В случай на неправомерно предоставена минимална помощ, която представлява публично вземане, помощта се възстановява по реда на чл. 269, ал.1 от АПК.  3.9. Информация, че безвъзмездната финансова помощ има характер на допустима държавна помощ, с посочване на акта на Европейския съюз, съгласно който се предоставя или одобрява |

**Член 4. Изисквания към изпълнението на инвестицията**

|  |  |
| --- | --- |
|  | Крайният получател изпълнява инвестицията съгласно описанието на одобрената инвестиция (формуляр за кандидатстване ведно с приложенията към него), представляващо Приложение І към договора, заведено в ИС на МВУ-ИСУН2020 под номер [*номер от ИС на МВУ*], условията за кандидатстване и условията за изпълнение по процедурата на подбор на предложения за изпълнение на инвестиции от крайни получатели и клаузите на настоящия договор. |
|  | За неразделна част от клаузите на настоящия договор се считат и изискванията и процедурите относно управлението, изпълнението, отчитането и разплащането на инвестициите, регламентирани в нормативните и общите административни актове, приемани в кръга на тяхната компетентност от органите, отговорни за управлението и изпълнението на одобрения План за възстановяване и устойчивост съгласно *Постановление № 157 от 7 юли 2022 г. за определяне на органите и структурите, отговорни за изпълнението на Плана за възстановяване и устойчивост на република България, и на техните основни функции (ПМС № 157/2022)*, Ръководството за изпълнение на инвестициите по чл. 31, ал. 1 от ПМС № 114/2022 г., в случай, че такова е издадено от СНД, както и в текущите оперативни указания на СНД, публикувани на официалната й интернет-страница. |
|  | Изпълнението на инвестицията се съобразява с всички приложими нормативни актове от националното законодателство и законодателството на ЕС. |
|  | Крайният получател/партньорът/ите[[6]](#footnote-6) е/са длъжен/ни да заплати/ят изцяло дължимия ДДС върху допустимите разходи за изпълнение на инвестицията и да администрират ДДС като недопустим разход в съответствието с приложимите за това правила. |

**Член 5. Индикатори, чието неизпълнение се счита за пълно или частично неизпълнение на инвестицията**

|  |  |
| --- | --- |
|  | Неизпълнението или неотчитането по предвидения ред от крайния получател на прогнозната стойност на индикатор „Привлечени нови инвеститори, които да изградят производствени предприятия в индустриалните зони и паркове“, посочена в т. 5 “Индикатори“ на Приложение І, дава право на Ръководителят на СНД да изиска от крайния получател цялостно или частично възстановяване на полученото безвъзмездно финансиране съобразно степента на неизпълнение на индикатора и причините за това по реда и условията на чл. 13 от Общите условия на договора – Приложение ІІ към датата на подаване на ФТО. |
|  | Неизпълнението или неотчитането по предвидения ред от крайния получател на прогнозната стойност на индикатор индикатор „Създадени нови работни места в индустриалните паркове/зони“, посочена в т. 5 “Индикатори“ на Приложение І, дава право на Ръководителят на СНД да изиска от крайния получател цялостно или частично възстановяване на полученото безвъзмездно финансиране съобразно степента на неизпълнение на индикатора и причините за това по реда и условията на чл.13 от Общите условия на договора – Приложение ІІ към датата на подаване на ФТО. |
|  | Крайният получател/партньорът/ите (ако е приложимо)[[7]](#footnote-7) е/са запознат/и, че в края на изпълнението на инвестицията подлежи/ат на контрол, който да удостовери спазването на изискванията на Техническите насоки за прилагането на принципа за „ненанасяне на значителни вреди” съгласно Регламента за Механизма за възстановяване и устойчивост (2021/C 58/01). Неизпълнението или неотчитането по предвидения ред от крайния получател на Техническите насоки за прилагането на принципа за „ненанасяне на значителни вреди” и изискването най-малко 70 % (в тегло) от неопасните отпадъци от строителните и разрушителните работи на дадения обект (с изключение на естествено срещаните материали, определени в категория 17 05 04 от Европейския списък на отпадъците, установен с Решение 2000/532/ЕО на Комисията) да бъдат подготвени за повторна употреба, рециклиране и друго съществено оползотворяване, в т.ч. насипни дейности, при които се използват отпадъци вместо други материали, в съответствие с йерархията на отпадъците и Протокола на ЕС за управление на отпадъците от строителство и разрушаване, включен в одобреното ПИИ, предоставените средства за съответния обект, за който не е постигнато изискването, подлежат на възстановяване от крайния получател. |
|  | Неизпълнението от кандидата, новобразувано предприятие на предвидените в неговия Бизнес план (Приложение 8), включен в одобреното ПИИ, нетни приходи от продажби през 2025 финансова година (по данни от НСИ, Мониторстат: Отчет за приходите и разходите за 2025 г.), за съответната категория предприятие, предоставените средства, подлежат на възстановяване от крайния получател. |

**Член 6. Условия за плащане**

|  |  |
| --- | --- |
|  | Исканията за плащане, с изключение на авансовото плащане, се подкрепят с представяне на финансово-технически отчети (ФТО) в съответствие с членове 10.1 и 10.2 на Приложение II. |
|  | Плащанията по договора ще бъдат извършени по следният начин (по избор на крайния получател):  **Вариант 1 (авансово и окончателно плащане)**:  Авансово плащане в размер на не повече от 40% % от сумата по чл. 1.1 в срок от 10 (десет)работни дни от датата на представяне чрез ИС на МВУ-ИСУН2020 на:   * искане за авансово плащане; * банкова гаранция по образец за стойността на аванса, издадена от банка или друга финансова институция, регистрирани в Република България, която е безусловна и неотменима в полза на СНД; банковата гаранция се освобождава при условията, предвидени в нея; * декларация за банкова сметка и; * финансова идентификационна форма   Авансовото плащане се използва от КП/ партньора/ите (ако е приложимо)[[8]](#footnote-8) за плащания на допустими разходи по изпълнението на инвестицията и следва да бъдат подкрепени с фактури или счетоводни документи с равностойна доказателствена стойност.  Окончателно плащане се извършва след одобрението на финалния отчет и е в размер на разликата между общата стойност на безвъзмездното финансиране, изчислена като се приложи процентът на безвъзмездно финансиране, определен в описанието на инвестицията – Приложение І, към общия размер на одобрените разходи за изпълнение на инвестицията, след приспадане на сумата по полученото авансово плащане, натрупаната лихва върху него и други печалби, пряко генерирани при изпълнението на инвестицията съгласно чл. 12.2 от Приложение ІІ, ако е приложимо.  Окончателното плащане се извършва при представяне на:   * искане за плащане; * окончателен Финансово-технически отчет (ФТО); * счетоводна справка от крайния получател, подкрепена със съответните доказателства, относно генерираните при изпълнението на инвестицията печалби, ако е приложимо; * удостоверение от обслужващата банка и/или банкови извлечения за периода от постъпване на авансово плащане до неговото пълно разходване с цел удостоверяване на наличие/неналичие на начислена лихва във връзка с авансовото плащане; * финансова идентификационна форма; * декларация за спазване на принципите и основните изисквания към изпълнението на МВУ съгласно Регламент (ЕС) 2021/241 (принципа за „непричиняване на значителна вреда“ съгл. чл. 5, пар. 2, забрана за двойно финансиране съгласно чл. 9, изречение 2, забраната за измама, корупция и конфликт на интереси съгласно чл. 22 от посочения регламент).   Окончателно плащане се извършва в срок от 60 (шестдесет) календарни дни от датата на постъпване на искането за плащане в СНД.  **Вариант 2 (авансово плащане, междинни плащания и окончателно плащане)**  Авансово плащане в размер на не повече от 40% от сумата по чл. 1.1 в срок от 10 работни дни от датата на представяне чрез ИС на МВУ-ИСУН2020 на:   * искане за плащане; * банкова гаранция по образец за стойността на аванса, издадена от банка или друга финансова институция, регистрирани в Република България, която е безусловна и неотменима в полза на СНД; банковата гаранция се освобождава при условията, предвидени в нея; * финансова идентификационна форма ;   Авансовото плащане се използва от крайния получател/партньора/ите (ако е приложимо)[[9]](#footnote-9) единствено за плащания на допустимите разходи по инвестицията.  Междинни плащания (едно или повече) в размер, определен като към стойността на извършените допустими разходи за изпълнение на инвестицията в отчетния период се приложи процентът на безвъзмездно финансиране, определен в описанието на инвестицията – Приложение І.  Междинното плащане се извършва при представяне чрез ИС на МВУ-ИСУН2020 на:   * искане за плащане; * съответен Финансово-технически отчет (ФТО); * финансова идентификационна форма; * декларация за спазване на принципите и основните изисквания към изпълнението на МВУ съгласно Регламент (ЕС) 2021/241 (принципа за непричиняване на значителна вреда съгл. чл. 5, пар. 2, забрана за двойно финансиране съгласно чл. 9, изречение 2, забраната за измама, корупция и конфликт на интереси съгласно чл. 22 от посочения регламент).   Междинно плащане се извършва в срок от 60 (шестдесет) календарни дни от датата на постъпване на искането за плащане в СНД.  Общата сума на авансовото и междинните плащания не трябва да надвишава 95% % от стойността на безвъзмездното финансиране по договора.  Окончателно плащане в размер на разликата между общата стойност на безвъзмездното финансиране, изчислена като се приложи процентът на безвъзмездно финансиране, определен в описанието на инвестицията – Приложение І, към общия размер на одобрените разходи за изпълнение на инвестицията, след приспадане на сумата по полученото авансово и междинни плащания, натрупаната лихва върху него и други печалби, пряко генерирани при изпълнението на инвестицията съгласно чл. 12.2 от Приложение ІІ, ако е приложимо.  Окончателното плащане се извършва при представяне чрез ИС на МВУ-ИСУН2020 на:   * искане за плащане; * окончателен Финансово-технически отчет (ФТО); * счетоводна справка от крайния получател, подкрепена със съответните доказателства, относно генерираните при изпълнението на инвестицията печалби, ако е приложимо; * удостоверение от обслужващата банка и/или банкови извлечения за периода от постъпване на авансово плащане до неговото пълно разходване с цел удостоверяване на наличие/неналичие на начислена лихва във връзка с авансовото плащане; * декларация за спазване на принципите и основните изисквания към изпълнението на МВУ съгласно Регламент (ЕС) 2021/241 (принципа за непричиняване на значителна вреда съгл. чл. 5, пар. 2, забрана за двойно финансиране съгласно чл. 9, изречение 2, забраната за измама, корупция и конфликт на интереси съгласно чл. 22 от посочения регламент; * финансова идентификационна форма.   Окончателно плащане се извършва в срок от 60 (шестдесет) календарни дни от датата на постъпване на искането за плащане в СНД.  **Вариант 3 (междинно и окончателно плащане):**  Междинни плащания (едно или повече) в размер, определен като към стойността на извършените допустими разходи за изпълнение на инвестицията в отчетния период се приложи процентът на безвъзмездно финансиране, определен в описанието на инвестицията – Приложение І.  Междинното плащане се извършва при представяне чрез ИС на МВУ на:   * искане за плащане; * съответен Финансово-технически отчет (ФТО); * финансова идентификационна форма; * декларация за спазване на принципите и основните изисквания към изпълнението на МВУ съгласно Регламент (ЕС) 2021/241 (принципа за непричиняване на значителна вреда съгл. чл. 5, пар. 2, забрана за двойно финансиране съгласно чл. 9, изречение 2, забраната за измама, корупция и конфликт на интереси съгласно чл. 22 от посочения регламент)   Междинно плащане се извършва в срок от 60 (шестдесет) календарни дни от датата на постъпване на искането за плащане в СНД.  Общата сума на авансовото и междинните плащания не трябва да надвишава 95% % от стойността на безвъзмездното финансиране по договора.  Окончателно плащане в размер на разликата между общата стойност на безвъзмездното финансиране, изчислена като се приложи процентът на безвъзмездно финансиране, определен в описанието на инвестицията – Приложение І, към общия размер на одобрените разходи за изпълнение на инвестицията, след приспадане на сумата по полученото авансово и междинни плащания, натрупаната лихва върху него и други печалби, пряко генерирани при изпълнението на инвестицията съгласно чл. 12.2 от Приложение ІІ, ако е приложимо.  Окончателното плащане се извършва при представяне чрез ИС на МВУ на:   * искане за плащане; * окончателен Финансово-технически отчет (ФТО); * счетоводна справка от крайния получател, подкрепена със съответните доказателства, относно генерираните при изпълнението на инвестицията печалби, ако е приложимо; * удостоверение от обслужващата банка и/или банкови извлечения за периода от постъпване на авансово плащане до неговото пълно разходване с цел удостоверяване на наличие/неналичие на начислена лихва във връзка с авансовото плащане; * декларация за спазване на принципите и основните изисквания към изпълнението на МВУ съгласно Регламент (ЕС) 2021/241 (принципа за непричиняване на значителна вреда съгл. чл. 5, пар. 2, забрана за двойно финансиране съгласно чл. 9, изречение 2, забраната за измама, корупция и конфликт на интереси съгласно чл. 22 от посочения регламент; * финансова идентификационна форма.   Окончателно плащане се извършва в срок от 60 (шестдесет) календарни дни от датата на постъпване на искането за плащане в СНД.  **Вариант 4 (само окончателно плащане):**  Окончателно плащане в размер, определен като към общата стойност на извършените допустими разходи за изпълнение на инвестицията се приложи процентът на безвъзмездно финансиране съгласно условията на чл. 1.1 от Договора.  Окончателното плащане се извършва при представяне чрез ИС на МВУ-ИСУН2020 на:   * искане за плащане; * окончателен Финансово-технически отчет (ФТО); * счетоводна справка от крайния получател, подкрепена със съответните доказателства, относно генерираните при изпълнението на инвестицията печалби, ако е приложимо; * декларация за спазване на принципите и основните изисквания към изпълнението на МВУ съгласно Регламент (ЕС) 2021/241 (принципа за непричиняване на значителна вреда съгл. чл. 5, пар. 2, забрана за двойно финансиране съгласно чл. 9, изречение 2, забраната за измама, корупция и конфликт на интереси съгласно чл. 22 от посочения регламент); * финансова идентификационна форма.   Окончателно плащане се извършва в срок от 60 (шестдесет) календарни дни от датата на постъпване на искането за плащане в СНД. |
|  | В рамките на срока по чл. 9.8 от Приложение II във връзка с членове 9.4 - 9.6 от Приложение II, когато извършени и потвърдени от крайния получател, признати за допустими и изплатени от СНД към крайния получател разходи впоследствие бъдат признати за недопустими от СНД, контролен или одитиращ орган, същите подлежат на възстановяване от крайния получател по установения за това ред. |

**Член 7. Адреси за кореспонденция**

|  |  |
| --- | --- |
|  | Кореспонденцията, свързана с настоящия договор, трябва да бъде в писмена форма, да съдържа номера на договора за финансиране и наименованието на одобрената инвестиция, и трябва да бъде изпращана посредством ИС на МВУ. |
|  | Страни по договора за финансиране могат да осъществяват кореспонденция и на следните адреси:   |  |  | | --- | --- | | За Ръководителя на СНД: | [*адрес за кореспонденция на СНД*] | | За Крайния получател: | [*адрес за кореспонденция на крайния получател*] | |

**Член 8. Приложения**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | Следните документи представляват приложения към настоящия договор и са неразделна част от него:   |  |  | | --- | --- | | Приложение I: | Описание на одобрената инвестиция (предложението на крайния получател за изпълнение на инвестицията - формуляр за кандидатстване, подаден в ИС на МВУ, ведно с приложените към него документи), във вида, в който е окончателно одобрен от СНД след съответните корекции, ако такива са били извършвани | | Приложение II: | Общи условия към договорите за финансиране по Механизма за възстановяване и устойчивост (в електронен вариант в ИС на МВУ | | Приложение III: | Декларация при кандидатстване | | Приложение IV: | Декларация за държавни/минимални помощи - ако е приложимо] | | Приложение V: | Декларация за обстоятелствата по чл. 3 и чл. 4 от Закона за малките и средните предприятия - ако е приложимо | |
|  | В случай на противоречие между разпоредбите на Приложенията и тези на настоящия договор, с предимство се прилагат разпоредбите на договора. В случай на противоречие между разпоредбите на Приложение II и тези на другите приложения, с предимство се прилагат разпоредбите на Приложение II. |

**Член 9. Други условия по Договора**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|  | Общите условия – Приложение ІІ към договора се допълват, както следва:   |  |  | | --- | --- | |  |  | |  | *Чл. 9.1 от Приложение II към договора се допълва, както следва:*  *Когато крайният получател упражнява едновременно дейност в недопустимите сектори по Регламент (ЕС) № 651/2014 г. и в допустимите сектори по настоящата процедура, безвъзмездното финансиране по тази процедура се предоставя само за дейностите в допустимите сектори като крайният получател следва да води отделна счетоводна отчетност по отношение на приходите, разходите, активите и пасивите, свързани с всяка дейност, която да гарантира отделяне на дейностите, така че дейностите в недопустимите сектори да не се ползват от безвъзмездното финансиране, предоставена по настоящата процедура. Неизпълнение на това изискване ще доведе до възстановяване на финансирането по реда на чл. 13 от Приложение ІІ.*] | |  | *Чл. 13 от Приложение II към настоящия договор се допълва, както следва:*  *Крайният получател се задължава да изпълнява задълженията си и да оказва съдействие на съответните компетентните органи в случай на необходимост от възстановяването на неправомерно предоставена държавна помощ, което се извършва по реда на чл. 38 от Закона за държавните помощи, съгласно който решение на Европейската комисия за възстановяване на неправомерна и несъвместима или на неправилно използвана държавна помощ подлежи на принудително изпълнение по реда на Данъчно-осигурителния процесуален кодекс (ДОПК). Когато с решението на Европейската комисия за възстановяване на неправомерна и несъвместима или на неправилно използвана държавна помощ не са индивидуализирани получателите на помощ и размерът на сумата, която трябва да се възстанови, администраторът на помощ издава допълнително и акт за установяване на публично вземане по реда на чл. 166, ал. 2 и 3 от ДОПК. Не се разрешава предоставяне на нова държавна помощ на предприятие, което не е изпълнило решение на Европейската комисия за възстановяване на неправомерно предоставена държавна помощ и не е възстановило изцяло неправомерно получената държавна помощ.* | |  | *Чл. 17.4 от Приложение ІІ към договора се допълва, както следва:*  *17.4.1 За изменението на договора не се подписва изричен двустранен писмен или електронен документ в следните случаи:*   1. *при промяна в адреса за кореспонденция и контакти;* 2. *при отстраняване на технически грешки в проекта с изключение на промяна на минималните технически и функционални характеристики, индикатори, етапи и цели;* 3. *при промяна в седалището и адреса на управление на крайния получател, в случай, че това не противоречи на изискванията на условията за кандидатстване или за изпълнение по процедурата за предоставяне на средства от МВУ;* 4. *при уеднаквяване на текстове в договора и/или приложенията към него;* 5. *при промяна в плана за изпълнение на дейностите, в случай, че това не се отразява на заложените срокове за изпълнение на ключовите етапи на инвестицията;* 6. *при промяна в наименованието на крайния получател.* 7. *при промяна в бюджета на инвестицията, посочен в Приложение І, договора, свързана с прехвърляне на средства в рамките на един „тип разходи“ или прехвърляне на средства от един „тип разходи“ в друг, като отклонението е под 15 % от първоначално договорения размер, в случаите когато посоченото е в съответствие с условията за кандидатстване и условията за изпълнение;* 8. *при промяна на банкова сметка на крайния получател;* 9. *при промяна на обслужващ/и одитор/и.*   *В посочените случаи, крайният получател следва да уведоми незабавно СНД чрез ИС на МВУ-ИСУН2020 и да обоснове необходимостта от извършване на съответната промяна. Крайният получател има право да приложи изменението, за което е уведомил СНД, която, от своя страна, може да възрази в срок от 15 работни дни от получаване на писменото уведомление, а в случаите на допълнително изискани пояснения и документи – от тяхното получаване. СНД може да не приеме направеното изменение или да даде допълнителни указания на крайния получател, когато: исканото изменение не е сред изброените в по-горе; изменението противоречи на изрични изисквания на условията за кандидатстване или изпълнение по процедурата за предоставяне на средства, при които инвестицията е била одобрена; исканото изменение не е приемливо обосновано или противоречи на действителното положение; се нарушават условията на чл. 17.5 от Общите условия – Приложение ІІ. В случай, че СНД се съгласи с, или не възрази на исканата промяна в посочения срок, се счита, че предлаганото изменение е прието. В такъв случай допълнителното споразумение за изменение на договора се счита за сключено по силата и при условията на разменената кореспонденция между страните чрез ИС на МВУ-ИСУН2020 във връзка с изменението, без за това да е необходимо изричното подписване на нарочен двустранен писмен или електронен документ.* | |  | *Чл. 17.5 от Приложение ІІ към договора се допълва, както следва:*  *Недопустими са изменения в договора за финансиране, които водят до:*   1. *промяна в мястото на изпълнение на одобрената инвестиция от един регион NUTS2 в друг регион NUTS2, когато това ще доведе до несъответствие с изискванията за максимално допустим интензитет на помощта за съответния регион съгласно приложимия режим държавна помощ или Условията за кандидатстване* | |  | *Чл. 20.2 от Приложение II към договора се допълва, както следва:*  *В случай, че крайният получател не изпълни и/или не отчете пред СНД по реда на чл. 11 от Приложение ІІ изпълнението на ключов етап по изпълнението на инвестицията, посочен в описанието на инвестицията – Приложение І, в срока, предвиден за това, и изпълнението на договора не се намира в някоя от ситуациите, посочени в членове 19.2, 19.3 или 19.5, СНД може да прекрати едностранно договора с последиците по чл. 20.3, след като вземе становището на крайния получател и, по негово искане, му предостави 1-месечен срок за изпълнението и/или отчитането на съответния ключов етап.* | |
|  | Крайният получател поема задължение за събиране и въвеждане в ИС на МВУ-ИСУН 2020, на данни съгласно посоченото в чл. 22, параграф 2, буква „г” на Регламент (ЕС) 2021/241 за създаване на МВУ. |

Настоящият договор се състави и подписа в София в 2 еднообразни екземпляра - по един за всяка от страните.

[алтернативно: *Настоящият договор е съставен като електронен документ и подписан с електронни подписи* *в съответствие със Закона за електронния документ и електронните удостоверителни услуги]*.

|  |  |  |  |
| --- | --- | --- | --- |
| **За Краен получател** | | **За Ръководител на Структурата за наблюдение и докладване** | |
| Име |  | Име |  |
| Длъжност |  | Длъжност |  |
| Подпис |  | Подпис |  |
| Дата |  | Дата |  |

1. Придобитите активи са нови [↑](#footnote-ref-1)
2. Посочени и в т.2.2. буква „Б“ от т 10 от Условията за кандидатстване. [↑](#footnote-ref-2)
3. Крайният получател осигурява финансов принос от най-малко 25 % от допустимите разходи чрез свои собствени ресурси или чрез външно финансиране във форма, която не включва държавно (публично) подпомагане. [↑](#footnote-ref-3)
4. Посоченият таван се прилага независимо от формата на помощта de minimis или от преследваната цел и без значение дали предоставената от държавата членка помощ се финансира изцяло или частично със средства, произхождащи от Съюза. [↑](#footnote-ref-4)
5. Предоставената минимална помощ може да се кумулира с помощ de minimis:

   • предоставена съгласно Регламент (ЕС) № 360/2012 на Комисията до тавана, установен в посочения регламент;

   • предоставена съгласно други регламенти за помощ de minimis, до съответния таван, определен в член 3, параграф 2 от Регламент 1407/2013 [↑](#footnote-ref-5)
6. Приложимо в случай, че договорът се изпълнява в партньорство. [↑](#footnote-ref-6)
7. Приложимо в случай, че договорът се изпълнява в партньорство. [↑](#footnote-ref-7)
8. Приложимо в случай, че договорът се изпълнява в партньорство. [↑](#footnote-ref-8)
9. Приложимо в случай, че договорът се изпълнява в партньорство. [↑](#footnote-ref-9)