**МИНИСТЕРСТВО НА ИНОВАЦИИТЕ И РАСТЕЖА**

**Национален план за възстановяване и устойчивост**

**Компонент 3. „Интелигентна индустрия“**

**УСЛОВИЯ ЗА КАНДИДАТСТВАНЕ**

**за получаване на безвъзмездни средства по**

**процедура чрез подбор на предложения** **за изпълнение на инвестиции от крайни получатели**

**BG-RRP-3.007** **Програма за публична подкрепа за  
 развитието на индустриални райони, паркове и   
подобни територии и за привличане на инвестиции („AttractInvestBG“)**

**2023 г.**

Съдържание

[1. Финансиращ механизъм 4](#_Toc125531710)

[2. Процедура за предоставяне на средства на крайни получатели 4](#_Toc125531711)

[2.1. Код и наименование 4](#_Toc125531712)

[2.2. Форма на финансиране 4](#_Toc125531713)

[2.3. Вид процедура 4](#_Toc125531714)

[2.4. Институционална рамка 4](#_Toc125531715)

[2.5. Териториален обхват 5](#_Toc125531716)

[3. Общ размер на средствата по процедурата 6](#_Toc125531717)

[4. Обща цел на процедурата 7](#_Toc125531718)

[5. Индикатори 7](#_Toc125531719)

[5.1. Индикатори за цели по процедурата, отчитани по ПВУ 7](#_Toc125531720)

[5.2. Индикатори по процедурата за ключови етапи на изпълнение, отчитани по ПВУ 10](#_Toc125531721)

[5.3. Общи индикатори по МВУ, отчитани по процедурата 11](#_Toc125531722)

[6. Допустими кандидати 12](#_Toc125531723)

[6.1. Критерии за допустимост на кандидатите 12](#_Toc125531724)

[6.2. Критерии за недопустимост на кандидатите 18](#_Toc125531725)

[7. Допустими партньори 23](#_Toc125531726)

[8. Дейности, допустими за финансиране 24](#_Toc125531727)

[8.1. Условия за допустимост на дейностите по инвестицията 24](#_Toc125531728)

[8.2. Допустими категории дейности 26](#_Toc125531729)

[8.3. Допустими целеви групи 37](#_Toc125531730)

[9. Разходи, допустими за финансиране 37](#_Toc125531731)

[9.1. Условия за допустимост на разходите 37](#_Toc125531732)

[9.2. Допустими категории разходи 38](#_Toc125531733)

[9.3. Недопустими разходи 40](#_Toc125531734)

[10. Приложим режим на държавни помощи 42](#_Toc125531735)

[11. Интензитет на безвъзмездното финансиране 56](#_Toc125531736)

[12. Минимален и максимален размер на безвъзмездно финансиране за индивидуален проект 58](#_Toc125531737)

[13. Срок за изпълнение на индивидуалните проекти 60](#_Toc125531738)

[14. Хоризонтални политики 60](#_Toc125531739)

[15. Начин на подаване на проектните предложения 61](#_Toc125531740)

[16. Списък на документите, които се подават на етап кандидатстване 62](#_Toc125531741)

[17. Краен срок за подаване на проектните предложения 70](#_Toc125531742)

[18. Критерии и методика за оценка на проектните предложения 70](#_Toc125531743)

[19. Ред за оценяване на проектните предложения 70](#_Toc125531744)

[20. Допълнителна информация 73](#_Toc125531745)

[20.1. Процедура за уведомяване на одобрените кандидати и сключване на договори, респ. издаване на заповед, за предоставяне на средства по МВУ 73](#_Toc125531746)

[20.2. Условия, приложими към изпълнението на сключените договори за предоставяне на средства 80](#_Toc125531747)

[20.3. Правна рамка на процедурата Error! Bookmark not defined.](#_Toc125531748)

[21. Приложения към Условията за кандидатстване за кандидатстване 80](#_Toc125531749)

[21.1. Приложения към момента на кандидатстване 80](#_Toc125531750)

# 

# Финансиращ механизъм

|  |
| --- |
| Механизъм за възстановяване и устойчивост (МВУ) на ЕС, създаден с Регламент (ЕС) 2021/241. Финансирането по процедурата е по Стълб 1 „Иновативна България“ на МВУ (чл. 3, буква „в“ от Регламент (ЕС) 2021/241).  Средствата от МВУ по настоящата процедура се предоставят на крайни получатели за изпълнение на инвестиции по Компонент 3 „Интелигентна индустрия“, Инвестиция 1 (C3.I1): „Програма за публична подкрепа за развитието на индустриални райони, паркове и подобни територии и за привличане на инвестиции („AttractInvestBG“)“ от Плана за възстановяване и устойчивост (ПВУ) на Република България. |

# Процедура за предоставяне на средства на крайни получатели

## Код и наименование

|  |
| --- |
| BG-RRP-3.007 „Програма за публична подкрепа за развитието на индустриални райони, паркове и подобни територии и за привличане на инвестиции („AttractInvestBG“)“ |

## Форма на финансиране

|  |
| --- |
| Финансиране, свързано с разходите по съответните инвестиции, изплащано въз основа на възстановяване на действително направени допустими разходи. |

## Вид процедура

|  |
| --- |
| Процедура за предоставяне на безвъзмездни средства чрез подбор на предложения за изпълнение на инвестиции от крайни получатели, които не са изрично посочени в Плана за възстановяване и устойчиво. |

## Институционална рамка

|  |
| --- |
| **Структура за наблюдение и докладване**  Министерство на иновациите и растежа (МИР), чрез дирекция „Инструменти за икономически растеж“ е определено в Приложение № 1 към чл. 3, ал. 1, т. 3 от *Постановление № 157 от 7 юли 2022 г. за определяне на органите и структурите, отговорни за изпълнението на Плана за възстановяване и устойчивост (ПВУ) на Република България, и на техните основни функции*, обн. ДВ. бр.54 от 12.07.2022 г. (ПМС № 157/2022) за Структура за наблюдение и докладване (СНД) на *Инвестиция 1 (C3.I1): „Програма за публична подкрепа за развитието на индустриални райони, паркове и подобни територии и за привличане на инвестиции („AttractInvestBG“)“* от Компонент 3 „Интелигентна индустрия“ на ПВУ. На основание чл. 8, ал. 1 от ПМС № 157/2022 и чл. 3 и чл. 5 от *Постановление № 114 от 8 юни 2022 г. за определяне на детайлни правила за предоставяне на средства на крайни получатели от Механизма за възстановяване и устойчивост*, обн. ДВ. бр.43 от 10.06.2022 г. (ПМС № 114/2022) СНД отговаря за подбора, в случаите, в които е предвиден такъв, за договарянето на финансиране с крайни получатели, за обобщаването на финансовата и техническа информация, и за осъществяването на контрол върху финансовото и техническо изпълнение на инвестицията.  **Кандидати за средства**  "Кандидати за средства“ от Механизма за възстановяване и устойчивост (МВУ) са всички физически и юридически лица и техни обединения, които кандидатстват за средства от МВУ чрез подаване на предложение за изпълнение на инвестиция.  **Крайни получатели**  "Краен получател" е кандидат за средства от МВУ, чието предложение за изпълнение на инвестиция е одобрено с решение на ръководителя на СНД в резултат на извършена процедура чрез подбор или чрез директно предоставяне на средства по реда на ПМС № 114/08.06.2022 г. и с когото е сключен договор или е издадена заповед за предоставяне на средства от МВУ  **Дирекция „Национален фонд“**  Дирекция „Национален фонд“ в Министерството на финансите изпълнява функциите на координиращо звено на национално равнище на НПВУ, като отговаря за сключването на споразумения със структурите, определени за СНД, за извършването на наблюдение, контрол, плащанията и поддържане на финансово-счетоводна отчетност съгласно споразуменията.  **Дирекция „Централно координационно звено“**  Дирекция „Централно координационно звено“ в администрацията на Министерския съвет отговаря за наблюдението на изпълнението на етапите и целите в НПВУ, включително напредъка по общите показатели, зеления и дигиталния принос на инвестициите и равнището на социалните разходи, както и изготвянето на стратегическа рамка за осъществяване на информационни и комуникационни дейности по отношение на НПВУ.  **Изпълнителна агенция „Одит на средствата от ЕС“**  Изпълнителна агенция „Одит на средствата от ЕС“ към министъра на финансите извършва одитната дейност по НПВУ с цел осигуряване на увереност относно надеждността на данните за изпълнение на етапите и целите и на начина на тяхното събиране, както и увереност, че при изпълнението е гарантирано недопускането на двойно финансиране, на измами, корупция и на конфликт на интереси и е спазен принципът за добро финансово управление. |

## Териториален обхват

|  |
| --- |
| Предложенията за изпълнение на инвестиция по процедурата следва да бъдат изпълнени на територията на Република България. |

# Общ размер на средствата по процедурата

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Общият размер на средствата по процедурата за предоставяне на средства на крайни получатели чрез подбор на предложения BG-RRP-3.007 „Програма за публична подкрепа за развитието на индустриални райони, паркове и подобни територии и за привличане на инвестиции („AttractInvestBG“)“ е **212 500 000 лева.**  Средният годишен бюджет за държавната помощ по процедурата, попадаща в обхвата на Регламент (ЕС) № 651/2014 на Комисията, не трябва да надхвърля 150 млн. евро.  Предвидено е бюджетът по процедурата да бъде разделен пропорционално в зависимост от вида на помощ и по дейности, както следва:   |  |  |  | | --- | --- | --- | | **Дейности** | **Вид помощ:** | **Общ бюджет** | | Дейност 1 „Изграждане, реконструкция и/или рехабилитация на довеждаща техническа инфраструктура – елементи на публична (държавна или общинска) техническа инфраструктура, до индустриалния парк/зона“ | Режим „непомощ“ | 156 000 000 лева | | Дейност 2 „Изграждане, реконструкция и/или рехабилитация на вътрешна техническа инфраструктура, в границите на индустриалния парк/зона“ | Режим „помощ“ - Инвестиционни помощи за местни инфраструктури“, съгласно чл. 56 от Регламент (ЕС) № 651/2014 г. | 50 000 000 лева | | Дейност 3 „Изграждане на научноизследователска (иновативна) инфраструктура за осъществяване на научно-изследователска и развойна дейност“ | Режим „помощ“ - „Регионална инвестиционна помощ“ , съгласно чл. 13 и чл. 14 от Регламент (ЕС) № 651/2014 г. | 5 000 000 лева | | Дейност 4 „Изграждане на екологична вътрешна инфраструктура, създаваща иновативни, устойчиви и екологични възможности за индустриалните производства в парковете и зоните“ | Режим „минимална помощ“ - „Помощ за изграждането на зарядни станции на слънчеви батерии за електромобили“, съгласно Регламент (ЕС) № 1407/2013 г. | 1 500 000 лева |   ВАЖНО: МИР си запазва правото да пренасочи свободния остатъчен ресурс по вид помощ и дейности към онези дейности, за които не достига наличното финансиране. |

# Обща цел на процедурата

|  |
| --- |
| **Целта на процедурата е да се стимулира икономическият растеж, да се създадат нови работни места и да се увеличи експортният капацитет на страната чрез създаване на благоприятни условия за инвеститорите в индустриалните паркове/зони.**  Целта на настоящата програма е стимулиране на индустриалните инвестиции и създаване на благоприятни условия за извършване на икономическа дейност и създаване на работни места.  **Специфична цел 1**. Привличане и задържане на инвеститори за спомагане реиндустриализацията на България;  **Специфична цел 2.** Осъвременяване и създаване на индустриални зони и паркове с необходимата инфраструктура, свързаност и услуги, за скъсяване на веригите на доставки в ЕС, както и повишаване на конкурентоспособността в международен мащаб;  **Специфична цел 3.** Осигуряване на необходимите предпоставки за развитие на НИРД, иновациите и технологичния трансфер за създаване на работни места, развитие на човешкия капитал и подпомагане на икономическия растеж.  **Очакваният ефект**, който се цели с настоящата програма, е ускоряване процеса на рехабилитация, изграждане и развитие на съвременни индустриални зони и паркове за привличане на инвестиции, с необходимите за инвеститорите инфраструктура и благоприятни условия за изпълнение на нови проекти в индустрията в подкрепа на икономическия растеж.  Допълнително, инвестициите по процедурата ще са съобразени с изискванията на принципа за „ненанасяне на значителни вреди“ върху околната среда и ще допринасят за екологичния преход на страната. |

# Индикатори

## Индикатори за цели по процедурата, отчитани по ПВУ

|  |
| --- |
| Министерство на иновациите и растежа (МИР) ще следи за изпълнението и отчитането на следните **индикатори, свързани с изпълнението на инвестицията:**  **Индикатор/и за резултат**  С оглед на необходимостта от удостоверяване на резултатите от изпълнението на процедурата, Министерство на иновациите и растежа ще следи за изпълнението на следните **индикатори:**   1. **Предоставено безвъзмездно финансиране за развитие на индустриални паркове/зони и сключени договори с крайни получатели – 5;**   За целите на настоящата процедура, подкрепени с предоставено безвъзмездно финансирани са индустриални паркове и/или зони, за които краен получател е сключил договор за финансиране по настоящата процедура по ПВУ.  Базовата стойност на посочения индикатор e „0“, а целевата стойност за всяко предложение за изпълнение на инвестиция е „1“. В т. 5 „Индикатори по проекта“ от Формуляра за кандидатстване СНД служебно е заложила базова и целева стойност на индикатора.  Индикаторът съответства на крайна цел № 36 „Предоставено безвъзмездно финансиране за развитие на индустриални паркове/зони и сключени договори с крайни получатели“ от Приложението към Решение за изпълнение на Съвета за одобряване на оценката на плана за възстановяване и устойчивост на България (ST 8091 2022 ADD 1 - NOTE).   1. **Подписване на договори за вътрешната и външната инфраструктура на индустриалните паркове или зони – 100%**   Индикаторът отчита делът на подписаните от подбраните оператори на индустриални паркове или зони на **всички** **договори за изграждане на вътрешната и външната инфраструктура на индустриалните паркове или зони за 100% от предложеното в бизнес плановете финансиране.**  Базовата стойност на посочения индикатор e „0“, а целевата стойност за всяко предложение за изпълнение на инвестиция е „100“ и представлява дял (в %) на сключените договори за изграждане на вътрешната и външната инфраструктура на индустриалните паркове или зони, спрямо предложеното в бизнес плановете финансиране, В т. 5 „Индикатори по проекта“ от Формуляра за кандидатстване СНД служебно е заложила базова стойност и целевата стойност на индикатора.   1. **Привлечени нови инвеститори, които да изградят производствени предприятия в индустриалните зони и паркове – 5**   За целите на настоящата процедура индикаторът отчита броя нови инвеститори, които са установили в парка своята стопанска дейност.  Базовата стойност на посочения индикатор e „0“, а целевата стойност за всяко предложение за изпълнение на инвестиция следва да е различно от „0“. В т. 5 „Индикатори по проекта“ от Формуляра за кандидатстване СНД служебно е заложила базовата стойност на индикатора. Целевата стойност на индикатора се посочва от Кандидата.  Изпълнението на индикатора се доказва с документ/и, удостоверяващ/и ангажимент на инвеститор за установяването на стопанската си дейност на територията на индустриалния парк/зона – предварителен/окончателен договор за придобиване от инвеститора на вещно право на терен на Индустриалния парк/зона, договор за наем, меморандум, споразумение или съвместно изявление за намерение, упоменаващо поетият ангажимент, който да доказва сериозни намерения на съответния инвеститор за установяване в парка най късно до м. юни 2026 г.  От тях:   1. **Привлечени нови стратегически инвеститори, които да изградят производствени предприятия в индустриалните зони и паркове – 1**   Индикаторът отчита броя нови **стратегически инвеститори[[1]](#footnote-2)**, от привлечените нови инвеститори в индустриалния парк и включени в индикатора по т. 3.  Базовата стойност на посочения индикатор e „0“, а целевата стойност за всяко предложение за изпълнение на инвестиция следва да е различно от „0“. В т. 5 „Индикатори по проекта“ от Формуляра за кандидатстване СНД служебно е заложила базовата стойност на индикатора. Целевата стойност на индикатора се посочва от Кандидата.  Изпълнението на индикатора се доказва с документ/и, удостоверяващи ангажимент на стратегическия инвеститор за установяването на територията на индустриалния парк/зона на други предприятия (поддоставчици, партньори, контрагенти) – предварителен/окончателен договор за придобиване на вещно право на терен на Индустриалния парк/зона, от съответните поддоставчици/партньори/ контрагенти, договор за наем, меморандум, споразумение или съвместно изявление за намерение, упоменаващо поетия ангажимент, който да доказва сериозни намерения на съответния стратегически инвеститор и неговите поддоставчици/партньори/контрагенти за установяване в парка най късно до м. юни 2026 г.  **Индикатор/и за ефект**   1. **Завършени инфраструктурни проекти в подбраните индустриални паркове/зони – 100%**   Съществуващи Индустриални паркове/зони с налична вътрешната и външна инфраструктура (и подлежаща на разширение и/или рехабилитация) за целите на функциониране на Индустриалния парк/зона, в които е установено поне едно дружество  Базовата стойност на посочения индикатор e „0“, а целевата стойност за всяко предложение за изпълнение на инвестиция е различна от „0“ и представлява дял на привлечените инвеститори в подкрепените индустриални паркове или зони със завършени инфраструктурни проекти, спрямо подкрепените индустриални паркове/зони. В т. 5 „Индикатори по проекта“ от Формуляра за кандидатстване СНД служебно е заложила базова стойност и целевата стойност на индикатора.   1. **Създадени нови работни места в индустриалните паркове/зони – 200**   Създаване на нови работни места на пълно работно време в Индустриалните паркове/зони, удостоверени, въз основа на предоставена документация от операторите на парковете зоните за обявените работни места от установените в него дружества.  Базовата стойност на посочения индикатор e „0“, а целевата стойност за всяко предложение за изпълнение на инвестиция следва да е различно от „0“, като се посочва прогнозната стойност на работните места на пълно работно време, които ще бъдат разкрити в подкрепените индустриални зони/паркове. В т. 5 „Индикатори по проекта“ от Формуляра за кандидатстване СНД служебно е заложила базова стойност на индикатора. Целевата стойност на индикатора се посочва от Кандидата.  Индикаторът съответства на Индикатор за ключови етапи на изпълнение, отчитани по ПВУ № 39 „Създадени нови работни места в индустриалните паркове/зони“ от Приложение към Решение за изпълнение на Съвета за одобряване на оценката на плана за възстановяване и устойчивост на България.  За извършване на проверка на отчетената във ФТО целевата стойност от крайния получател на индикатор „Създадени нови работни места в индустриалните паркове/зони“, СНД ще извърши проверка за Собственика, Оператора на Индустриалния парк и за привлечените в него инвеститори. Справката ще бъде извършена два пъти: 1. непосредствено преди сключване на Договора за финансиране с крайния получател и 2. към датата на подаване на ФТО. Разликата в броя на лицата със сключени трудови договори се приема от СНД за отчетна стойност на индикатор „Създадени нови работни места в индустриалните паркове/зони“.  **ВАЖНО:**  При попълването на детайлите по всеки един отделен бюджетен ред в т. 7 „Бюджет“ на Формуляра за кандидатстване, в поле „Индикатори по проекта“, кандидатите трябва да въведат задължително горепосочените задължителни индикатори по процедурата (примерни указания и снимка на екран са предоставени в Указания за попълване на електронен формуляр за кандидатстване и подаване на предложение за изпълнение на инвестиция по процедура (Приложение 16 към Условията за кандидатстване)[[2]](#footnote-3). |

## Индикатори по процедурата за ключови етапи на изпълнение, отчитани по ПВУ

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| | Пор.  № | Наименование на ключовия етап | Качествен индикатор | Индикативен график за приключване | | | --- | --- | --- | --- | --- | | Тримес. | Година | | 35 | Влизане в сила на новия Закон за индустриалните паркове | Влизане в сила на новия Закон за индустриалните паркове | 1-во | 2021 | | В т. 5 „Индикатори по проекта“ от Формуляра за кандидатстване Структурата за наблюдение и докладване (СНД) служебно е въвел посочения индикатор като изпълнен ключов етап по ПВУ.   | Пор.  № | Наименование | Количествени индикатори | | | Индикативен график за приключване | | | --- | --- | --- | --- | --- | --- | --- | | Мерна единица | Базова стойност | Целева стойност | Тримес. | Год. | | 36 | Предоставено безвъзмездно финансиране за развитие на индустриални паркове/зони и сключени договори с крайни получатели | Брой | 0 | 5 | 1-во | 2023 | | 37 | Подписани договори за вътрешна и външна инфраструктура на индустриални паркове/зони | % (процент) | 0 | 100% | 3-то | 2023 | | 38 | Изпълнени проекти за инфраструктура в избраните индустриални паркове/зони - Индустриални паркове/зони в експлоатация | % (процент) | 0 | 100% | 2-ро | 2024 | | 39 | Създадени нови работни места в индустриалните паркове/зони | Брой | 0 | 200 | 2-ро | 2026 | | В т. 5 „Индикатори по проекта“ от Формуляра за кандидатстване СНД служебно е въвел индикатори за изпълнение на ключови етапи по ПВУ № 36 и №38 като същите се отчитат служебно на ниво СНД.  Целевата стойност на Индикатор за ключови етапи на изпълнение, отчитани по ПВУ № 36 „Предоставено безвъзмездно финансиране за развитие на индустриални паркове/зони и сключени договори с крайни получатели“ и № 39 „Създадени нови работни места в индустриалните паркове/зони“, се въвежда в т. 5 „Индикатори по проекта“ от Формуляра за кандидатстване от Кандидата и се отчита от него, вследствие изпълнение на предложение за изпълнение на инвестиция по процедурата. | | | | | | | | | | | | |

## Общи индикатори по МВУ, отчитани по процедурата

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  |  |  | | --- | --- | --- | --- | --- | | Пор. № | Общ показател, свързан с подкрепата по МВУ | Стълб на МВУ | Обяснение[[3]](#footnote-4) | Единица | | 9 | Подпомогнати предприятия (от които малки, включително микро-, средни, големи) | 3 | Показателят включва всички предприятия, които получават парична подкрепа или подкрепа в натура чрез мерки по линия на МВУ. | Предприятия | | В т. 5 „Индикатори по проекта“ от Формуляра за кандидатстване СНД служебно е въвел посочения общ индикатор по МВУ, като изпълнението му ще се отчита служебно на ниво СНД.  Изпълнението на междинни етапи и цели за изпълнение по Националния план за възстановяване и устойчивост, включително посочените в т. 5.2 и т. 5.3 се публикуват в ИСМ-ИСУН 2020/Информация за изпълнение на програмите/НПВУ Междинни етапи и цели на изпълнение на адрес: <https://2020.eufunds.bg/bg/0/0/MilestonePayments> | | | | | |

# Допустими кандидати

|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Критерии за допустимост на кандидатите Допустими по настоящата процедура чрез подбор на предложения за изпълнение на инвестиции от крайни получатели са само кандидати, които отговарят на следните критерии:   1. Да са оператори[[4]](#footnote-5) на индустриални паркове/зони[[5]](#footnote-6), които са:    1. държавни, когато собственик е държавата;    2. общински, когато собственик е една община;    3. съвместни, когато собственик е държавата и една или повече общини, както и когато собственик са две или повече общини;    4. частни, когато Кандидат е юридическо лице, регистрирано като търговец, включително когато държавата и/или една или повече общини участват в юридическото лице с блокираща квота (с участие равно или по-голямо от 30 на сто).   Кандидатът осигурява организационните, устройствените и техническите условия за създаването, изграждането, функционирането и развитието на индустриалния парк/зона. В случай че Кандидатът-оператор на индустриалния парк/зона, не е и собственик на същия, следва **на етап кандидатстване** да представи писмо за подкрепа от собственика на индустриалния парк/зона, в което:  - собственикът потвърждава подкрепата си за оператора на индустриалния парк/зона;  - собственикът е запознат с проекта за изпълнение на инвестиции по настоящата процедура и е съгласен предвидената инвестиция в индустриалния парк/зона да бъде изпълнена;  - собственикът потвърждава, че е съгласен, при одобрение на предложението за финансиране и издаване от Ръководителя на СНД на решение за предоставяне на средства от Механизма, да сключи договор/допълнително споразумение към договора за експлоатация, сключен с оператора на индустриалния парк/зона, с който/което да даде право на оператора да осигурява организационните, устройствените и техническите условия за създаването, изграждането, функционирането и развитието на индустриалния парк/зона по реда на Закона за индустриалните паркове, в случай че необходимите права не са включени в действащия към момента на кандидатстване договор за експлоатация със същия оператор.  **На етап сключване на Договор за финансиране** между СНД и Оператора на индустриалния парк/зона, следва да се представи договор/допълнително споразумение към договора за експлоатация сключен между собственика и оператора на индустриалния парк/зона, с който/което:  - се осигурява периодът на експлоатация на индустриалния парк от Оператора – да бъде за период не по-кратък от 8 години от сключване на Договор за финансиране по настоящата процедура между СНД и крайния получател;  - собственикът се задължава да не възпрепятства по никакъв начин изпълнението на инвестицията по настоящата процедура и да осигури на Оператора, незабавно след издаването на разрешение за строеж, достъп до обекта за започване на работа;  - собственикът се задължава да осигурява достъп и да предоставя информация и документи във връзка с извършването на проверки на място от страна на СНД и други проверяващи и контролиращи институции и при извършването на одити от страна на одитиращия орган, национални и европейски одитиращи органи;  - собственикът се задължава да предостави на съответните длъжностни лица достъп до местата, където се осъществява проекта, в това число и достъп до неговите информационни системи, както и до всички документи и бази данни, свързани с финансово-техническото управление на проекта за изпълнение на инвестциията, както и да направи всичко необходимо, за да улесни работата им;  - собственикът и операторът се задължават да съхраняват наличната при тях документация, свързана с подготовката и изпълнението на предложението за изпълнение на инвестиции по настоящата процедура за период не по-кратък от 10 години от датата на предоставяне на последната помощ по настоящата процедура;  - собственикът и операторът се задължават материалните активи, придобити със средства по предложението за изпълнение на инвестиция, да бъдат използвани единствено в имота, който получава помощта, както и да останат свързани с предложението за изпълнение на инвестиция, за което е предоставена помощта, за период от минимум пет години от окончателното плащане, съгласно договора за финансиране между СНД и Оператора на индустриалния парк, за което Оператора писмено информира за датата на извършване на окончателното плащане;  - собственикът и операторът се задължават да изпълнят предвидените в предложението за изпълнение на инвестиции строителство на елементи на вътрешната техническа инфраструктура и дейности по изграждане на строежи за развитие на индустриалния парк, когато е приложимо;  - собственикът и операторът се задължават да изпълнят предвидените в предложението за изпълнение на инвестиции изграждане и поддържане на транспортния достъп и изграждане и поддържане на присъединяванията на елементи на вътрешната техническа инфраструктура на парка към налична външна техническа инфраструктура по чл. 64, ал. 1 от Закона за устройство на територията – когато е приложимо;   1. Да са търговско дружество с над 50 на сто държавно участие в капитала или в което държавата по друг начин упражнява доминиращо влияние, или чрез дъщерно дружество на такова дружество, ако чрез него държавата контролира повече от 50 на сто от дяловете/акциите с право на глас или по друг начин упражнява доминиращо влияние (публично предприятие по смисъла на чл. 2, т. 1 или т. 2 от Закона за публичните предприятия), когатособственик на индустриалната зона или парк е държавата или участва в съвместна индустриалната зона или парк, или 2. Търговско дружество с над 50 на сто участие на съответната община в капитала или в което общината по друг начин упражнява доминиращо влияние, или чрез дъщерно дружество на такова дружество, ако чрез него общината контролира повече от 50 на сто от дяловете/акциите с право на глас или по друг начин упражнява доминиращо влияние (публично предприятие по смисъла на чл. 2, т. 1 или т. 2 от Закона за публичните предприятия), когатособственик на индустриалната зона или парк е общината или участва в съвместна индустриалната зона или парк, или 3. Да са търговци по смисъла на Търговския закон или да са еквивалентно лице по смисъла на законодателството на държава-членка на Европейското икономическо пространство.   Клонове на юридически лица, регистрирани в България, **не могат** да участват самостоятелно в процедурата чрез подбор на предложения за изпълнение на инвестиции от крайни получатели поради липсата на самостоятелна правосубектност.   1. **Да са** **микро, малки, средни или големи предприятия, които са:**    1. **микро, малки и средни** по смисъла на Приложение I на Регламент на Комисията (ЕС) № 651/2014, и чл. 3 и чл. 4 от Закона за малките и средните предприятия и Препоръка на Комисията от 6 май 2003 г. относно определението за микро-, малки и средни предприятия (ОВ L 124, 20.5.2003 г., стр. 36).   Кандидатите по настоящата процедура удостоверят на етап кандидатстване, че са микро, малко или средно предприятие по смисъла на Закона за малките и средните предприятия като попълнят и представят към проектните предложения Декларация за обстоятелствата по чл. 3 и чл. 4 от ЗМСП (Приложение 4 към Условията за кандидатстване). Предприятията, които не съответстват на посочените дефиниции за микро, малко или средно предприятие, представляват големи предприятия.   * 1. **големи предприятия, които са:**      1. Предприятия, които не отговарят на определението съгласно Закона за малките и средни предприятия и не изпълняват критериите, посочени в приложение I към Регламент (ЕС) № 651/2014.      2. Предприятия, в които 25 на сто или повече от капитала или от броя на гласовете в общото събрание се контролират пряко или непряко, заедно или поотделно, от един или повече държавни органи (чл. 4, ал. 9 от Закона за малките и средни предприятия).   Големите предприятия по настоящата процедура трябва да обосновават стимулиращия ефект на безвъзмездната финансова помощ[[6]](#footnote-7), както следва:  - проектът не би бил осъществен на територията на Република България при липсата на помощ или не би бил достатъчно рентабилен за кандидата (в случай на регионални инвестиционни помощи), и  - налице е съществено увеличаване на размера на проекта/дейността в резултат на помощта и/или съществено увеличаване на обхвата на проекта/дейността в резултат на помощта и/или съществено увеличаване на общата сума, изразходвана от получателя за проекта/дейността в резултат на помощта, и/или съществено увеличаване на скоростта на изпълнение на съответния проект/дейност (в случаи на държавна помощ по чл. 56).  При предложения за изпълнение на инвестиция, изпълнявани при условията на режим „помощ“ по Дейност 2 и Дейност 3, в т. 10 „Допълнителна информация, необходима за оценка на предложението за изпълнение на инвестиция“ на Формуляра за кандидатстване, следва да бъде обосноваван стимулиращият ефект на проектното предложение.   1. **Икономическа дейност, за която кандидатът заявява подкрепа, не е в някоя от следните области:**   а) сектора на рибарството и аквакултурите, уредени с Регламент (ЕС) № 1379/2013;  б) сектора на първично производство на селскостопански продукти;  в) преработка и продажба на селскостопански продукти, в следните случаи:  − когато размерът на помощта е определен въз основа на цената или количеството на тези продукти, които се изкупуват от първичните производители или се предлагат на пазара от съответните предприятия; или  − когато помощта е обвързана със задължението да бъде прехвърлена частично или изцяло на първичните производители;  г) сектор стоманодобив – приложимо за регионална инвестиционна помощ;  д) сектор въгледобив – приложимо за регионална инвестиционна помощ;  е) сектор корабостроене – приложимо за регионална инвестиционна помощ;  ж) сектора за производство на синтетични влакна – приложимо за регионална инвестиционна помощ;  з) сектор транспорт, както и свързаната с него инфраструктура – приложимо за регионална инвестиционна помощ;  и) помощи за производството и преноса на енергия и енергийните инфраструктури – приложимо за регионална инвестиционна помощ.  **ВАЖНО:** В случай че кандидатът предвижда промяна на категорията на предприятието към момента на сключване на договора за финансиране и за да може заложените интензитет и размер на безвъзмездно финансиране да отговарят на праговете, приложими за съответната категория както към момента на кандидатстване, така и към момента на сключване на договора, то кандидатът следва да заложи по-ниските интензитет и размер на безвъзмездно финансиране, приложими за двете категории. Посоченото е приложимо както за случаите, когато предприятието предвижда да премине от по-ниска към по-висока категория (например от малко към средно предприятие), така и обратното – от по-висока към по-ниска категория (например от средно към малко предприятие).  Преди сключване на договор за финансиране ще се извършва документална проверка както на декларираната от одобрените кандидати на етап кандидатстване категория предприятие, така и на категорията към момента преди сключване на договора.  В случай че бъде установена погрешно декларирана категория, довела до неспазване на заложени в Условията за кандидатстване правила или ограничения, които водят до заключение, че кандидатът не отговаря на изискванията за краен получател на средства от Механизма, ще бъде издадено решение за отказ за предоставяне на безвъзмездно финансиране за съответния кандидат.  В случай че в декларираната на етап кандидатстване категория/статус на одобрен кандидат преди сключване на договор за финансиране настъпи промяна и в резултат на промяната е налице неспазване на заложени в Условията за кандидатстване правила или ограничения, които водят до заключение, че кандидатът не отговаря на изискванията за краен получател на средства от Механизма, ще бъде издадено решение за отказ за предоставяне на безвъзмездно финансиране за съответния кандидат .  **ВАЖНО:** Кодът на основна икономическа дейност на кандидата следва да бъде посочен в т. 2 „Данни на кандидата“, поле „Код на организацията по КИД-2008“ от Формуляра за кандидатстване.  За удостоверяване на изискването по настоящата точка, Оценителната комисия ще извършва служебна проверка относно кода на основна икономическа дейност на кандидатите въз основа на данни, предоставени от НСИ, за 2022 г., като ще сравнява тези данни с информацията, посочена от кандидатите в т. 2 „Данни на кандидата“, поле „Код на организацията по КИД-2008“ от Формуляра за кандидатстване. В тази връзка, кандидатите следва да попълнят и представят на етап кандидатстване Декларация при кандидатстване (Приложение 2), включваща раздел „Декларация за съгласие за предоставяне на данни от Националния статистически институт на Министерство на иновациите и растежа по служебен път“. В случай че след проверката се установи, че съгласно данните от НСИ кодът на основна икономическа дейност на кандидата за 2022 г. е недопустим, предложението за изпълнение на инвестиция се отхвърля.  В случай че след проверката се установи, че съгласно данните за 2022 г. НСИ не може да определи код на основната икономическа дейност на кандидата, тъй като е новосъздадено предприятие и няма приключена финансова година, се приема посоченият код на основната икономическа дейност в т. 2 „Данни на кандидата“, поле „Код на организацията по КИД-2008“ от Формуляра за кандидатстване.  В случай че след проверката се установи, че съгласно данните от НСИ за 2022 г. кодът на основна икономическа дейност на кандидата е допустим, но е попълнен погрешно във Формуляра за кандидатстване, Оценителната комисия ще извършва служебна корекция в т. 2 „Данни на кандидата“, поле „Код на организацията по КИД-2008“ от Формуляра за кандидатстване.  С оглед постигане на коректност при попълване на информацията в т. 2 „Данни на кандидата“ (поле „Код на организацията по КИД-2008“) е препоръчително кандидатите да се обърнат към НСИ за проверка на данните.  В случай че кодът на икономическа дейност, за която се кандидатства, посочен в т. 2 „Данни на кандидата“, поле „Код на проекта по КИД-2008“ от Формуляра за кандидатстване, е допустим, но видно от информацията, представена във Формуляра за кандидатстване, кандидатът заявява подкрепа за недопустим код на икономическа дейност, предложението за изпълнение на инвестиция се отхвърля.   1. **Кандидатът** отговаря на изискванията за предоставяне на държавни помощи, в съответствие с Регламент (ЕС) № 651/2014, посочени в т. 10 и т. 11 от Условията за кандидатстване. 2. Да са реализирали нетни приходи от продажби **общо** за 2020-та, 2021-ва и 2022-ра финансови години в зависимост от категорията на предприятието-кандидат, както следва:  |  |  | | --- | --- | | **Категория на предприятието** | **Нетни приходи от продажби[[7]](#footnote-8)** | | Микро предприятие | ≥ 210 000 лева | | Малко предприятие | ≥ 750 000 лева | | Средно предприятие | ≥ 3 000 000 лева | | Голямо предприятие | ≥ 5 500 000 лева |  1. Да са реализирали нетни приходи от продажби **за 2022-ра** финансова година в зависимост от категорията на предприятието-кандидат, както следва:  |  |  | | --- | --- | | **Категория на предприятието** | **Нетни приходи от продажби[[8]](#footnote-9)** | | Микро предприятие | ≥ 52 000 лева | | Малко предприятие | ≥ 187 000 лева | | Средно предприятие | ≥ 750 000 лева | | Голямо предприятие | ≥ 3 000 000 лева |   В случай, че са новообразувани предприятия, които нямат приключила финансова година, т. 8 и т. 9 са неприложими, като кандидатите следва да предвидят в своя Бизнес план (Приложение 8), че ще постигнат посочените нетни приходи от продажби, съобразно категорията предприятие, през 2025 финансова година.   1. Територията на индустриален парк/зона не може да бъде по-малка от 300 дка, освен в следните случаи:    1. **под** 300 дка, но не по-малка от 100 дка, когато индустриалният парк/зона е специализиран за високотехнологични дейности по смисъла на § 1, т. 11 от допълнителните разпоредби на Закона за насърчаване на инвестициите и е обособен в територия от разновидност „високотехнологична производствена зона“ по смисъла на наредбата по чл. 13, ал. 1 от Закона за устройство на територията;    2. под 100 дка, но не по-малко от 10 дка, когато индустриалният парк/зона е специализиран за високотехнологични дейности по смисъла на § 1, т. 11, буква "б" от допълнителните разпоредби на Закона за насърчаване на инвестициите. 2. По настоящата процедура за даден индустриален парк/зона е допустимо да се кандидатства само с едно предложение за изпълнение на инвестиции.   В случай че по настоящата процедура бъдат подадени повече от едно предложения за изпълнение на инвестиция за един и същ индустриален парк/зона, се разглежда само последното подадено предложение за изпълнение на инвестиции за този индустриален парк/зона.  При установено наличие на посоченото обстоятелство преди сключване на договор за финансиране, ще бъде издадено Решение за отказ за предоставяне на безвъзмездно финансиране на всяко предложение за изпълнение на инвестиция от списъка на одобрените за финансиране предложения за изпълнение на инвестиция, класирано след първото такова, което също е включено в списъка на одобрени за финансиране предложения за изпълнение на инвестиция/списъка с резервните предложения за изпълнение на инвестиция, ако такъв е съставен. Критерии за недопустимост на кандидатите/партньорите  1. Съгласно чл. 6 от ПМС №114/2022 г., потенциалните кандидати **не могат** да участват в настоящата процедура чрез подбор на предложения за изпълнение на инвестиции от крайни получатели и да получат безвъзмездно финансиране, в случай че:   а) са обявени в несъстоятелност;  б) са в производство по несъстоятелност;  в) са в процедура по ликвидация;  г) са сключили извънсъдебно споразумение с кредиторите си по смисъла на чл. 740 от Търговския закон;  д) са преустановили дейността си;  е) се намират в подобно положение, произтичащо от сходна на горепосочените по букви от а) до д) процедури, съгласно законодателството на държавата, в която са установени (в случай че кандидатът е чуждестранно лице);  ж) са лишени от правото да упражняват определена професия или дейност съгласно законодателството на държавата, в която е извършено деянието;  з) са сключили споразумение с други лица с цел нарушаване на конкуренцията, когато нарушението е установено с акт на компетентен орган;  и) е доказано, че са виновни за неизпълнение на договор за обществена поръчка или на договор за концесия за строителство или за услуга, довело до разваляне или предсрочното му прекратяване, изплащане на обезщетения или други подобни санкции, с изключение на случаите, когато неизпълнението засяга по-малко от 50 на сто от стойността или обема на договора;  й) имат публични задължения по чл. 162, ал. 2, т. 1 (за данъци, акцизи, мита, задължителни осигурителни вноски и други вноски за бюджета) и т. 7 (по влезли в сила наказателни постановления) от Данъчно-осигурителния процесуален кодекс, и лихвите по тях, към държавата или към общината по седалището на възложителя и на кандидата или участника, или аналогични задължения съгласно законодателството на държавата, в която кандидатът или участникът е установен, доказани с влязъл в сила акт на компетентен орган, и не е допуснато разсрочване, отсрочване и обезпечение на задълженията, или размерът на неплатените дължими данъци или социалноосигурителни вноски е повече от 1 на сто от сумата на годишния общ оборот от икономическата им дейност за последната приключена финансова година, или е повече от 50 000 лева;  к) е установено, че:  - са представили документ с невярно съдържание, с който се доказва декларираната липса на основания за отстраняване или декларираното изпълнение на критериите за подбор;  - не са предоставили изискваща се информация, свързана с удостоверяване липсата на основания за отстраняване или изпълнението на критериите за подбор;  л) е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 – 305 от Кодекса на труда, или чл. 13, ал. 1 от Закона за трудовата миграция и трудовата мобилност, или аналогични задължения, установени с акт на компетентен орган, съгласно законодателството на държавата, в която кандидатът или участникът е установен;  м) не са изпълнили решение на Европейската комисия с разпореждане за възстановяване и влязъл в сила акт за установяване на публично вземане, когато това е приложимо, по смисъла на чл. 44 от Закона за държавните помощи и не е възстановило изцяло неправомерна и несъвместима държавна помощ или неправилно използвана държавна помощ;  н) лицата, които представляват кандидата, са осъждани с влязла в сила присъда за:  - престъпление по чл. 108а, чл. 159а – 159г, чл. 172, чл. 192а, чл. 194 – 217, чл. 219 – 252, чл. 253 – 260, чл. 301 – 307, чл. 321, чл. 321а и чл. 352 – 353е от Наказателния кодекс;  - престъпление, аналогично на тези по горната хипотеза (буква н), т. 1)), в друга държава членка или трета страна;  о) за лицата, които представляват кандидата, е налице конфликт на интереси, във връзка с процедурата за предоставяне на средства, който не може да бъде отстранен;  п) лицата, които представляват кандидата, са опитали да:  - повлияят на вземането на решение от страна на СНД, свързано с отстраняването, подбора или възлагането, включително чрез предоставяне на невярна или заблуждаваща информация, или  - получат информация, която може да им даде неоснователно предимство в процедурата за предоставяне на средства;  р) при които член на управителен или контролен орган, както и временно изпълняващ такава длъжност, включително прокурист или търговски пълномощник, е свързано лице по смисъла на § 1, т. 15 от допълнителните разпоредби на Закона за противодействие на корупцията и за отнемане на незаконно придобитото имущество с ръководителя на Структурата за наблюдение и докладване.  с) които не са изпълнили решение на Европейската комисия по смисъла на чл. 44 от Закона за държавните помощи.  Изискванията (забраните) по параграфи а)-с) се отнасят и за партньорите на кандидатите.  **ВАЖНО**: Съответствието с посочените в т. 1) обстоятелства при кандидатстване се декларира от всички лица, които са овластени да представляват кандидата в Декларация при кандидатстване (Приложение 2), а преди сключване на договори за финансиране с одобрените кандидати, съответствието им ще се проверява чрез:  а) официални документи, издадени от съответните компетентни органи – за обстоятелствата, за които такива документи се издават, или заверени копия от тях, доколкото в специален закон не се изисква копията да бъдат нотариално заверени като се спазват изискванията на чл. 2, ал. 1 от Закона за електронното управление;  б) декларации – за всички останали обстоятелства, извън буква „а“, или когато е настъпила промяна във вече декларирани обстоятелства.   1. С оглед **избягване на припокриването на интервенциите** между настоящата инвестиция, финансирана по линия на Националния план за възстановяване и устойчивост и Програмата за развитие на селските райони 2014-2020, подкрепа по настоящата процедура чрез подбор на предложения за изпълнение на инвестиции от крайни получатели **не могат да получават кандидати, които са:**   • микропредприятия по смисъла на чл. 3-4 от Закона за малките и средните предприятия, които имат седалище или клон със седалище на територията на селски район **и** са заявили за подпомагане дейности по предложението за изпълнение на инвестиция, които ще се осъществяват в община на територията на селските райони в Република България. Списък на общините в обхвата на селските райони на Република България е даден в Приложение 14 към Условията за кандидатстване.  • предприятия, кандидатстващи за финансиране на дейности за преработка и/или маркетинг на горски продукти[[9]](#footnote-10).  **ВАЖНО:** С оглед на горното ограничение и във връзка с код С 16 „Производство на дървен материал и изделия от дървен материал и корк, без мебели; производство на изделия от слама и материали за плетене“ от КИД-2008 на НСИ, следва да се има предвид, че производството на дърва за горене, изделия от корк, слама и материали за плетене, както и производството на пелети (които са част от код С16.29) са недопустими за подкрепа с изключение на производството на пелети от дървесни отпадъци, получени от индустриалната преработка на дървесина (също част от код С16.29). Недопустим за подкрепа е и код С16.10 „Разкрояване, рендосване и импрегниране на дървен материал“ от КИД-2008, с изключение на производството на несглобени дървени паркетни дъски.  • микропредприятия, по смисъла на чл. 3-4 от Закона за малките и средните предприятия, осъществяващи инвестиции, свързани с преработка и/или маркетинг на селскостопански продукти в неселскостопански продукти извън Приложение № I от Договора за създаване на европейската общност (Приложение 8), или с производството на памук, в случай че тези инвестиции се осъществяват на територията на селските райони. Списък на общините в обхвата на селските райони на Република България е даден в Приложение 11 към Условията за кандидатстване.  • малки и средни предприятия, по смисъла на чл. 3-4 от Закона за малките и средните предприятия, осъществяващи инвестиции, свързани с преработка и/или маркетинг на селскостопански продукти в неселскостопански продукти извън Приложение № I от Договора за създаване на европейската общност (Приложение 8), или с производството на памук, с изключение на хляб, тестени и сладкарски изделия, в случай че тези инвестиции се осъществяват на територията на селските райони. Списък на общините в обхвата на селските райони на Република България е даден в Приложение 11 към Условията за кандидатстване.  • предприятия, кандидатстващи за финансиране на дейности, които съгласно КИД 2008 (Приложение 13) попадат в Сектор С - код на икономическа дейност 10 „Производство на хранителни продукти“ и код 11 „Производство на напитки“, както следва:  - 10.1 „Производство и преработка на месо; производство на месни продукти, без готови ястия“;  - 10.2. „Преработка и консервиране на риба и други водни животни, без готови ястия“;  - 10.3 „Преработка и консервиране на плодове и зеленчуци, без готови ястия“;  - 10.4. „Производство на растителни и животински масла и мазнини“;  - 10.5. „Производство на мляко и млечни продукти“;  - 10.6. „Производство на мелничарски продукти, нишесте и нишестени продукти“;  - 10.81. „Производство на захар“;  - 10.83. „Преработка на кафе и чай“;  - 10.84. „Производство на хранителни подправки и овкусители“;  - 10.91. „Производство на готови храни за животни“;  - 11.02. „Производство на вина от грозде“;  - 11.03. „Производство на други ферментирали напитки“;  - 11.06. „Производство на малц“.   1. Не могат да участват в процедурата и да получат безвъзмездно финансиране кандидати, за които е установено с влязъл в сила административен акт наличието на недължимо платени и/или надплатени суми, както и неправомерно получени и/или неправомерно усвоени средства по предложения за изпълнение на инвестиции, финансирани от предприсъединителните финансови инструменти, оперативните програми, Структурните фондове и Кохезионния фонд на Европейския съюз, европейските земеделски фондове и Европейския фонд за рибарството, Инструмента Шенген и Преходния финансов инструмент, включително от свързаното с тях национално съфинансиране.   **ВАЖНО:** Горепосоченото ограничение касае само вземания, произтичащи от недължимо платени и/или надплатени суми, както и неправомерно получени и/или неправомерно усвоени средства по предложения за изпълнение на инвестиции, финансирани от предприсъединителните финансови инструменти, оперативните програми, Структурните фондове и Кохезионния фонд на Европейския съюз, Европейските земеделски фондове и Европейския фонд за рибарството, Инструмента Шенген и Преходния финансов инструмент, които **към момента на кандидатстване не са изплатени** към съответната финансираща институция. Издаването на акт за установяване на публично държавно вземане само по себе си не е основание за отстраняване на кандидата за недопустимост, ако установеното вземане е погасено.  **ВАЖНО:** Когато кандидатът упражнява едновременно дейност в недопустими сектори и в допустими сектори по настоящата процедура, средства по тази процедура се предоставят само за дейностите в допустимите сектори, като кандидатът (крайният получател) следва да води отделна счетоводна отчетност по отношение на приходите, разходите, активите и пасивите, свързани с всяка дейност, която да гарантира отделяне на дейностите, така че дейностите в недопустимите сектори да не се ползват от безвъзмездно финансиране, предоставено по настоящата процедура.  В случай на заявена помощ едновременно за допустим и недопустим сектор, в бюджета на предложението за изпълнение на инвестиция ще бъде извършена служебна корекция за премахване на разходите за дейностите в недопустимия сектор.  В случай че на етап изпълнение бъде установено, че не са спазени изискванията да не се подкрепя недопустима дейност, предоставените средства (в случай на изплатени такива), подлежат на възстановяване.  С оглед горното, кандидатът представя като условие за плащане, индивидуален сметкоплан, утвърден от ръководството на предприятието-кандидат с включени в него обособените счетоводни сметки (подсметки), специално открити за предложението за изпълнение на инвестиция. От извлеченията/счетоводните записи по посочените в индивидуалния сметкоплан сметки следва да е видно разграничаването на разходите, така че дейностите в недопустимите сектори да не се ползват от безвъзмездното финансиране по процедурата.   1. Недопустими са кандидати, попадащи в обхвата на посочените в т. 10 от Условията за кандидатстване ограничения, произтичащи от избрания режим на държавна помощ.   Допълнително, кандидатите следва да имат предвид, че критериите за недопустимост, се прилагат кумулативно с критериите за допустимост по настоящата процедура, посочени в т. 6.1. от Условията за кандидатстване по настоящата процедура. |

# Допустими партньори

|  |
| --- |
| По настоящата процедура чрез подбор на предложения за изпълнение на инвестиции от крайни получатели кандидатите могат да участват индивидуално или в партньорство с други организации, в зависимост от дейностите, които са включени в предложението за изпълнение на инвестиции.  В случай че съгласно инвестиционния проект за съответния индустриален парк/зона е предвидена довеждаща инфраструктура – елементи на публична (държавна или общинска) техническа инфраструктура, за които се кандидатства за финансиране по настоящата процедура, кандидатът за краен получател следва да предвиди съответния възложител по смисъла на ЗОП, за всеки от съответните елементи на техническата инфраструктура, като партньор/и в предложението за изпълнение на инвестицията (ПИИ).  Допустими партньори са следните специализирани структури с компетентност съобразно съответния елемент на техническата инфраструктура, предвидена за изпълнение в инвестиционния проект за съответния индустриален парк/зона, включително:   * Община, при изграждане на общинската техническа инфраструктура; * Агенция „Пътна инфраструктура“, при изграждане на пътна инфраструктура от републиканската пътна мрежа; * Национална компания Железопътна инфраструктура, при изграждане на железопътна инфраструктура; * ВиК оператор при изграждане на нови, реконструкция или рехабилитация на водоснабдителните и канализационните системи и съоръжения.     Преносните проводи (мрежи) и съоръженията към тях, както и разпределителните проводи и разпределителните устройства и съоръженията към тях до границата на индустриалния парк, съгласно устройствения план, следва да бъдат възложени от съответния партньор – държавата, чрез Агенция пътна инфраструктура, съответната община или ВиК оператор по реда на Закона за обществените поръчки, върху терени публична държавна или общинска собственост.  В тази връзка, между кандидата и всеки от партньорите следва да бъде подписано споразумение за партньорство (Приложение 10), с ясно разпределение на функциите по изпълнение на инвестиционния проект и изразходване на неговия бюджет, като обществените поръчки за изпълнението на съответния инфраструктурен елемент следва да се възлагат от съответния възложител по реда на ЗОП. Партньорите участват при изпълнението на ПИИ, като направените от тях разходи в тази връзка са допустими по идентичен начин, както и разходите, направени от крайните получатели.  Електропреносните проводи (мрежи) и съоръженията към тях, както и разпределителните проводи и разпределителните устройства и съоръженията към тях, се възлагат от държавата или общината върху терени публична държавна или общинска собственост, а бъдещото ползване ще бъде уредено от съответния публичен орган със съответния ползвател – ЕРП или оператор на затворената електроразпределителна мрежа в парка/зоната. В договорите за присъединяване следва да бъде включена клауза за запазване на публичната собственост за срок от минимум пет години от окончателното плащане към съответния публичен орган, възложил изграждането на инфраструктурата, и учредяване на вещно право на ползване в полза на оператора на затворената електроразпределителна мрежа в парка/зоната или съответното електроразпределително дружество. Последващото ползване на мрежите и съоръженията следва да се осъществи при пазарни условия или при съобразяване с режима в областта на държавните помощи. |

# Дейности, допустими за финансиране

## Условия за допустимост на дейностите по инвестицията

|  |
| --- |
| Предложенията за изпълнение на инвестиции по настоящата процедура следва да съответстват на принципа за ефективност и ефикасност, като допустимите дейности следва да водят до постигане на целта на процедурата при най-адекватно съотношение между очакваните разходи и ползи.   1. **Допустимите предложения за изпълнение на инвестиции следва:**   **-** Да водят до постигане на целта на процедурата.  **-** Да се изпълняват само на територията на Република България.  - Да спазват принципите за равенство между половете, недискриминация на уязвимите групи от обществото и за устойчиво икономическо развитие.  - Да спазват принципа за „ненанасяне на значителни вреди“, представляващ хоризонтален принцип на МВУ съгласно чл. 5, пар. 2 от Регламент (ЕС) № 2021/241. Операторите, извършващи строителството, следва да се погрижат най-малко 70 % (в тегло) от неопасните отпадъци от строителните и разрушителните работи на дадения обект (с изключение на естествено срещаните материали, определени в категория 17 05 04 от Европейския списък на отпадъците, установен с Решение 2000/532/ЕО на Комисията) да бъдат подготвени за повторна употреба, рециклиране и друго съществено оползотворяване, в т.ч. насипни дейности, при които се използват отпадъци вместо други материали, в съответствие с йерархията на отпадъците и Протокола на ЕС за управление на отпадъците от строителство и разрушаване. Потенциалният оператор ще трябва да посочи в техническата спецификация по процедурите за избор на изпълнител, същият да ограничава образуването на отпадъци по време на строителството, в съответствие с Протокола на ЕС за управление на отпадъците от строителство и разрушаване и предвид най-добрите налични техники, както и да улеснява повторната употреба и висококачественото рециклиране чрез селективно отстраняване на материалите, като използва наличните системи за подбор на строителните отпадъци.  Спазването на този принцип се установява:   * 1. На етапа на кандидатстване – чрез: * самооценка (обосновка) от кандидатите чрез попълване на формуляр за самооценка (обр. 3) относно съблюдаване на принципа за ненанасяне на значителни вреди (DNSH) от инфраструктурни инвестиционни проекти (закупуване на оборудване и инфраструктура) – Приложение 8 към формуляра за кандидатстване, че предложението за изпълнение на инвестиция съблюдава принципа за „ненанасяне на значителни вреди“ по отношение на всяка от шестте екологични цели, определени в член 9 на Регламент (ЕС) 2020/852 за създаване на рамка за улесняване на устойчивите инвестиции и за изменение на Регламент (ЕС) 2019/2088 („регламент за таксономията“), а именно: а) смекчаване на изменението на климата; б) адаптиране към изменението на климата; в) устойчиво използване и опазване на водните и морските ресурси; г) преход към кръгова икономика; д) предотвратяване и контрол на замърсяването; е) защита и възстановяване на водното биоразнообразие и на водните екосистеми, в съответствие с Техническите насоки на ЕК „Ненанасяне на значителни вреди“ (2021/C58/01); * проверка за приемливост на самооценката от оценителната комисия като част от оценката за допустимост на предложението за изпълнение на инвестиция.   Инструкции за попълването на формуляра за самооценка относно съблюдаване на принципа за ненанасяне на значителни вреди са дадени в документа Указания относно спазване на принципа за „ненанасяне на значителни вреди (Приложение 17) и попълване на формуляр за самооценка (обр. 3) относно съблюдаване на принципа за ненанасяне на значителни вреди (DNSH) от инфраструктурни инвестиционни проекти (закупуване на оборудване и инфраструктура) – Приложение 6 към настоящите Условия за кандидатстване.   * 1. В края на изпълнението на инвестицията – чрез контрол от страна на СНД, включително, чрез изготвен от независим одитор технически доклад за удостоверяване на спазването на изискванията, включително изискването най-малко 70 % (в тегло) от неопасните отпадъци от строителните и разрушителните работи на дадения обект (с изключение на естествено срещаните материали, определени в категория 17 05 04 от Европейския списък на отпадъците, установен с Решение 2000/532/ЕО на Комисията) да бъдат подготвени за повторна употреба, рециклиране и друго съществено оползотворяване, в т.ч. насипни дейности, при които се използват отпадъци вместо други материали, в 8091/22 ADD 1 32 ECOFIN 1A BG съответствие с йерархията на отпадъците и Протокола на ЕС за управление на отпадъците от строителство и разрушаване.  1. **Допустими за финансиране са само дейности, които спазват принципите на допълняемост на финансирането от ЕС и недопускане на двойно финансиране, а именно:**  * не заместват, освен в надлежно обосновани случаи, периодични национални бюджетни разходи, и * получават подкрепа от други програми и инструменти на Съюза само при условие, че тази подкрепа не покрива същите разходи.   Спазването на този принцип се осъществява:   * от **Министерство на иновациите и растежа** – i) при програмирането на настоящата процедура чрез осигуряване на ясна демаркация (разграничаване) на подкрепата по настоящата процедура от подкрепата по други програми и инструменти на ЕС и от периодични национални бюджетни разходи, които биха били извършени независимо от изпълнението на НПВУ, и ii) при проверката на Финансово-техническите отчети (ФТО) на крайните получатели на средства за недопускане на двойно финансиране на разходи от МВУ и друг източник; * от **кандидатите за средства от МВУ** – чрез попълване на декларация за липса на двойно финансиране на предвидените по проектното предложение дейности, и * от **крайните получатели на средства** – чрез представянето, при подаването на ФТО, на пълна информация относно всички изпълнявани дейности и проекти към този момент, финансирани от други източници, както и чрез деклариране, че не са допуснали двойно финансиране на разходи от МВУ и друг източник. |

## Допустими категории дейности

|  |
| --- |
| В рамките на предложенията за изпълнение на инвестиции по настоящата процедура са допустими за финансиране дейности, които са обосновани в стратегията за развитие (Приложение 7) и бизнес плана (Приложение 8) от инвестиционния проект за изграждане или развитие на съответната индустриална зона/парк. Индустриален парк или зона може да се развива относно извършваните на неговата територия производствени, спомагателни и общественообслужващи дейности чрез:   * Изграждане на нови, реконструкция или рехабилитация на съществуващи участъци от довеждащата инфраструктура – елементи на публична (държавна или общинска) техническа инфраструктура, до границите на паркове или зони. * Изграждане, реконструкция и/или рехабилитация на вътрешната техническа инфраструктура в границите на паркове или зони. * Изграждане на екологична и научноизследователска (иновативна) обща вътрешна инфраструктура, създаваща научноизследователски (иновативни), устойчиви и екологични възможности за индустриалните производства в парковете и зоните.   Тези дейности се извършват въз основа на административни актове, издадени след приключване на приложимите административни производства в съответствие с националното законодателство на Р България.  Допустими по процедурата са следните дейности:  **Дейност 1: Изграждане,** **реконструкция и/или рехабилитация на довеждаща техническа инфраструктура – елементи на публична (държавна или общинска) техническа инфраструктура, до индустриалния парк/зона**  **Дейност 1 се реализира до границите на индустриалния парк/зона.** Допустимо е изграждане, реконструкция и/или рехабилитация на:   * транспортната техническа инфраструктура и необходимите съоръжения към нея; * преносните проводи (мрежи) и съоръженията към тях; * разпределителните проводи и разпределителните устройства и съоръженията към тях; * физическа инфраструктура, предназначена за разполагане на електронни съобщителни мрежи и др. видове инфраструктура при необходимост.   **По настоящата процедура Дейност 1 се изпълнява от компетентния партньор – възложител по реда на ЗОП за изграждане на съответната инфраструктура, съгласно Споразумение за партньорство.**  **ВАЖНО:**  Финансовата помощ не представлява държавна помощ за предприятие по смисъла на § 1, т. 1 от допълнителната разпоредба на Закона за държавните помощи, в случай че са изпълнени кумулативно следните условия:   * финансовото подпомагане е за изграждане на елементи на публична (държавна или общинска) техническа инфраструктура до границите на имота, където се изпълнява инвестицията; * средствата се предоставят на орган на изпълнителната власт, публично предприятие или търговец в качеството му на собственик на инфраструктурата по т. 1, което лице е възложител по реда на чл. 7 от Закона за обществените поръчки за проектирането и изграждането на инфраструктурата; * обществените поръчки се възлагат по реда на Закона за обществените поръчки; * ползватели на инфраструктурата са всички съществуващи и потенциални потребители при равни и недискриминационни условия.   В случай че в проектното предложение не са изпълнени изисквания, заложени в Условията за кандидатстване по режим „непомощ“, разходите за дейност 1, предвидени в предложението за изпълнение на инвестиция (ПИИ), няма да подлежат на финансиране.  **Дейност 2: Изграждане,** **реконструкция и/или рехабилитация на вътрешна техническа инфраструктура, в границите на индустриалния парк/зона**  **Дейността се реализира в границите на индустриалния парк/зона съгласно нейния Подробен устройствен план.**  Допустимо е изграждане на нова, реконструкция и/или рехабилитация на съществуваща техническа инфраструктура в границите на индустриалния парк или зона – транспортна инфраструктура – пътища, улици, алеи, площади, железопътни линии и съоръжения към тях, обществени паркинги и др.; транспортно-комуникационни мрежи и съоръжения; изграждане, реконструкция и/или рехабилитация на друга техническа инфраструктура – водоснабдителни и канализационни мрежи и съоръжения, пречистване на питейни и отпадъчни води, електроразпределителна, топлофикационна и/или газоразпределителна мрежи, физическа инфраструктура за разполагане на електронни съобщителни мрежи и др., при необходимост.  **ВАЖНО:**  На територията на индустриален парк трябва да бъде осигурена вътрешна техническа инфраструктура, която да обслужва само дейности, осъществявани на територията на парка, и нейната свързаност с елементите на техническата инфраструктура по чл. 64, ал. 1 от ЗУТ.  Вътрешната техническа инфраструктура на индустриалния парк включва най-малко:   * транспортна техническа инфраструктура на индустриалния парк и съоръженията към нея; * водоснабдителна и канализационна мрежа и съоръжения; * електроразпределителна мрежа по смисъла на § 1, т. 22 или т. 24е от допълнителните разпоредби на Закона за енергетиката.   Вътрешната техническа инфраструктура на индустриалния парк може да включва и други елементи на техническата инфраструктура на парка в съответствие с функционирането му и с елементите на техническа инфраструктура, към които паркът е свързан, съответно присъединен.  На територията на индустриалния парк може да са разположени и елементи на друга техническа инфраструктура, включително на външни енергоснабдителни мрежи и съоръжения по чл. 89 ал. 1 от ЗУТ, улични мрежи и съоръжения по чл. 70, ал. 1, чл. 77 и 78 от ЗУТ и водопроводни и канализационни мрежи и съоръжения по чл. 83, ал. 2 от ЗУТ, които са:   * изградени преди вписването на парка в регистъра по чл. 21, ал. 1 от ЗИП; * елементи на техническа инфраструктура, към които паркът е свързан, съответно присъединен; * определени с влязъл в сила устройствен план за изграждане и реконструкция на обекти по чл. 205, т. 1 и 2 от Закона за устройство на територията.   Транспортната техническа инфраструктура се проектира и изгражда върху урегулирани поземлени имоти за вътрешни улици и се поддържа от собственика или оператора на индустриалния парк/зона, който извършва дейностите по експлоатация на индустриалния парк.  Проводите на техническата инфраструктура и съоръженията на транспортната инфраструктура, свързани с движението на превозни средства и пешеходци, се проектират и изграждат по правилата на Закона за устройство на територията като улични мрежи и съоръжения и се свързват с елементите на техническата инфраструктура извън парка.  **Дейност 3: Изграждане на научноизследователска (иновативна) инфраструктура за осъществяване на научно-изследователска и развойна дейност**  Допустимо е изграждане, ремонт, реконструкция или преустройство на помещения за осъществяване на научно-изследователска и развойна дейност, иновации и технологичен трансфер, лаборатории за изпитвания и тестове, свързани с дейността на предприятията, в случай че предприятията в парка/зоната имат необходимост от нея.  **Дейност 4: Изграждане на екологична вътрешна инфраструктура, създаваща иновативни, устойчиви и екологични възможности за индустриалните производства в парковете и зоните**  Допустимо е изграждане и присъединяване на новоизградените точки за зареждане, както и закупуване, доставка и монтаж на зарядни станции на слънчеви батерии за електромобили.  **ВАЖНО:**  **Предложението за изпълнение на инвестиции задължително следва да съдържа Дейност 1** „Изграждане, реконструкция и/или рехабилитация на довеждаща техническа инфраструктура – елементи на публична (държавна или общинска) техническа инфраструктура, до индустриалния парк/зона“ **и/или** **Дейност 2** „Изграждане, реконструкция и/или рехабилитация на вътрешна техническа инфраструктура, в границите на индустриалния парк/зона“.  **ВАЖНО:**  С приоритет са предложения за изпълнение на инвестиции на индустриални паркове/зони, попадащи на територията на Северна България.  С оглед на сроковете за изпълнение на Инвестиция C3.I1 от НПВУ, за извършване на тези дейности, към момента на кандидатстване трябва да е налице влязъл в сила подробен устройствен план (ПУП) за съответния индустриален парк/зона, в т.ч. специализиран подробен устройствен план на индустриалния парк (ПУП на „ИП“). Това е задължително условие, за целите на успешната реализация на предложениете за изпълнение на инвестиции, а именно проектирането, съгласуването, одобрението на инвестиционния проект разработен в съответната фаза, изграждането на нова инфраструктура на индустриалната зона или парк и въвеждането ѝ в експлоатация. Това условие би повишило възможността за приключването на предвидените в проектното предложение дейности в рамките на максимално допустимия срок на изпълнение на инвестицията – до края на второто тримесечие на 2026 г. В подробния устройствен план предназначението на имотите, разположени на територията на индустриалната зона/парк, следва да бъде за производствени дейности, като се допускат урегулирани поземлени имоти и с друго предназначение – за спомагателни и обслужващи дейности, свързани с функционирането на парка, включително за движение и транспорт и за друга техническа инфраструктура, за общественообслужващи дейности, за озеленени площи и др.  Задължение на кандидата е да заяви инвестиционното си предложение пред съответния компетентен орган с цел провеждане на процедура по реда на глава шеста от Закона за опазване на околната среда и/или по чл. 31 от Закона за биологичното разнообразие. Издаденият административен акт се представя като част от проектното предложение.  Предвидените в предложението за изпълнение на инвестиция дейности следва да не водят до влошаване на състоянието на водите и да не включват дейности, забранени или ограничени в плановете за управление на речните басейни. При планиране и реализиране на дейностите следва да се вземат предвид границите на зоните за защита на водите по реда на чл. 119а от Закона за водите и предвидените за тях мерки за опазване в Плановете за управление на речните басейни на съответната басейнова дирекция, на територията на която попада паркът/зоната. Дейностите в проекта следва да бъдат съобразени със заложените в Плановете за управление на риска от наводнения забрани и ограничения. Реализацията на проекти, които касаят ползване или водовземане от повърхностни или подземни води, подлежат на разрешителен режим, съгласно Закона за водите.  За целите на качествено изпълнение на инвестицията, към проектното си предложение, включващо Дейност 1 и/или Дейност 2, всеки кандидат следва да представи разработено подробно прединвестиционно проучване, отговарящо на изискванията на Наредба № 4 за обхвата и съдържанието на инвестиционните проекти, с предложен прогнозен график за продължителност на строителството от откриване на строителна площадка и определяне на строителна линия и ниво до предаване на обекта от строителя на възложителя с акт образец 15, като е извършено остойностяване на строителното намерение, с приложена количествено-стойностна/и сметка/и за включените в проекта инвестиционни дейности, изясняваща в достатъчна степен начина на образуване на сумите, заложени в бюджета на СМР (във формати \*.xls, .xlsx).  За индустриалния парк/зона, за който се кандидатства, следва да са предвидени всички елементи на техническата инфраструктура, необходими за функционирането на парка/зоната, в т.ч. най-малко водоснабдяване и електрозахранване, както и транспортен достъп. В прединвестиционното проучване, следва да бъде извършен анализ и оценка на възможността за задоволяване на потребностите на парка по отношение на транспортен достъп, уличните проводи и съоръжения (водоснабдяване, канализация, електрозахранване и др. при необходимост), и/или вътрешни улични мрежи, и техния капацитет, както и да бъдат идентифицирани необходимите за изграждане на нови, реконструкция и/или рехабилитация на съществуващи елементи на довеждащата и/или вътрешната техническа инфраструктура и да бъде доказана необходимостта от реализацията на същите, за целите на изясняване на инвестиционните строителни намерения. Към проектната документация следва да бъдат извършени проучвания за определяне на подходящо местоположение на обекта и на условията за застрояване съобразно предвижданията на устройствените планове; инженерни проучвания, в т.ч. геоложки, геотехнически, хидрогеоложки, хидроложки и др., в зависимост от местоположението, вида, характера и спецификата на обекта; геодезически проучвания.  В прединвестиционното предложение следва да бъдат разглеждани вариантни решения (минимум два варианта на проектни решения) за довеждаща и/или вътрешна техническа инфраструктура, в зависимост от предмета на проектното предложение.  Изборът на подходящ вариант на инвестиционното строително намерение, следва да се извърши на база на следното:   * Мултикритериен анализ, включващ икономическа и финансова оценка на всеки един от разгледаните варианти; изследване на възможните рискове или пречки при осъществяване на избрания вариант, като са представени решения за тяхното преодоляване; изследване на трафик потоци/трафик прогноза, изготвяне на транспортен модел и представяне на резултатите от него, при необходимост; изследване на прогнозен капацитет на довеждащи и разпределителни проводи, необходим за снабдяване на зоната/парка и др., **или** * Анализ разходи-ползи и Технико-икономическа обосновка за определяне на икономическата целесъобразност и ефективност на инвестиционното строително намерение.   Прединвестиционно проучване следва да съдържа както графична част, която да изяснява предлаганите проектни решения в подходящи мащаби – ситуационно решение, разпределения, разрези и други чертежи при необходимост, в зависимост от вида и спецификата на обекта, така и изчисления, обосноваващи проектните решения.  В случай че кандидатът има разработен инвестиционен проект във фаза: идеен/работен/технически проект, същият следва да бъде съгласуван от собственика на съответната инфраструктура и възложител по ЗОП и придружен от подробни количествени сметки (КС) по приложимите части и подробна количествено-стойностна сметка (КСС) в пълно съответствие с КС на проектантите, следва да бъде представен към проектното предложение.  Проектната документация следва да бъде изготвена съгласно Закона за устройство на територията и подзаконовата нормативна уредба по прилагането му, като изпълнението му следва да бъде съобразено със срока на договора за финансиране.  Последващото проектиране, изпълнението на строителството и въвеждането на строежа в експлоатация се извършва по реда на Закона за устройство на територията и подзаконовата нормативна уредба по прилагането му.  Конкретният краен получател/партньор трябва да предвиди консултант, който да извърши оценката за съответствие на инвестиционния проект с основните изисквания към строежите и който да упражнява строителен надзор по време на строителството, съгласно чл.168, ал.2 от Закона за устройство на територията (ЗУТ).  Завършването на строително-монтажните работи и въвеждането на обекта в експлоатация се извършва по реда на ЗУТ съгласно условията на договора за изпълнение и в рамките на срока на договора за финансиране.  По отношение на довеждащата инфраструктура:  Допуска се изграждане на нови, реконструкция или рехабилитация на съществуващи участъци от елементи на техническа инфраструктура, публична (държавна или общинска) собственост, до границите на паркове или зони, както и инженерни решения за зелена инфраструктура при изпълнението на горните дейности – препятстващи и насочващи съоръжения (шумозаглушителни еко стени, огради, насипни рампи, откоси), вертикална сигнализация (пътни знаци, светлини, отразители устройства), където е необходимо.  При изграждане на нов, реконструкция или рехабилитация на участък от довеждаща техническа инфраструктура – елементи на публична (държавна или общинска) техническа инфраструктура, следва да се предвиди следното:   * Пътните отсечки, обект на интервенция, следва да осигуряват пряка връзка от границата на парка/зоната до второстепенни и третостепенни пътни възли с TEN-T мрежата. Пряка връзка се наблюдава и в случай, че пътят (първи, втори или трети клас), част от който е пътната отсечка, осигурява контакт с второстепенни и третостепенни пътни възли (областни центрове, околовръстен път на населено място, летище, ферибот, пристанище, жп гара), които осигуряват връзка с коридор от TEN-T мрежата. * В случай на населени места и селищни образувания, разположени в близост до пътя, проектите следва да предвиждат шумозащитни мерки (вкл. шумозащитни екрани), *където е приложимо*. Шумозащитните мерки следва да са включени в отделна проектна част на инвестиционния проект или да са обект на допълнителен, отделен Технически/работен проект, със съдържание акустична, архитектурна и конструктивна част. * проектното предложение следва да бъде в съответствие с НАРЕДБА № РД-02-20-14 от 29 септември 2011 г. за обхвата и съдържанието на оценката на въздействието върху пътната безопасност и на одита за пътна безопасност, условията и реда за извършването им и за придобиване и признаване на професионална квалификация „одитор по пътна безопасност”, по отношение следните дейности: * изготвяне на Оценка на въздействието върху пътната безопасност за инфраструктурни проекти съгласно Приложение № 1, към чл. 2, ал. 3 от НАРЕДБА № РД-02-20-14/29.09.2011 г. Оценката на въздействието върху пътната безопасност се извършва на началния етап на планиране преди одобряване на инфраструктурния проект, като същата се прилага към проектното предложение. * изготвяне на Одит за пътна безопасност. Одитният доклад се изготвя съгласно Приложение 2, към чл. 11, ал. 1 от НАРЕДБА РД-02-20-14/29.09.2011 г. и е неразделна част от инвестиционния проект. Съгласно чл. 7 от Наредбата, Одитът за пътна безопасност се извършва на следните етапи: * изготвени прединвестиционни проучвания – прилага се към проектното предложение; * идейни, технически и/или работни проекти – прилага се към проектното предложение, в случай че са разработени преди кандидатстване; * непосредствено преди въвеждане на пътя в експлоатация; * по време на началната експлоатация на пътя.   В случай на изграждане на нов пътен участък:  - за местоположението на всеки нов пътен обект да бъдат предложени и разгледани варианти, съответстващи на режимите на защитените територии и защитените зони, приети с плановете за управление/заповедите за обявяване на съответните защитени територии и зони, зоните за защита на водите по реда на чл. 119 от Закона за водите, опазване на културно-историческото наследство, спазване на забраните и ограниченията на санитарно-охранителни зони и обекти, подлежащи на здравна защита, както и съответстващи на заложените в Плановете за управление на речните басейни и Плановете за управление на риска от наводнения цели и мерки за постигането им.  - проектът да предвижда изграждане на пътен участък, при който общото разстояние за движение при ограничена скорост е минимално (тунели, наклони, завои, населени места и др.);  - проектът да предвижда изграждане на пътен участък с най-късо разстояние между две точки.  В случай на изграждане на нови, реконструкция или рехабилитация на довеждащи и разпределителни проводи и съоръжения, следва да бъдат:   * Разгледани трасета и параметри на довеждащи и разпределителни проводи и съоръженията към тях, необходими за снабдяване на парка/зоната др. * Извършени проучвания и анализи по отношение на енергийната инфраструктура – газови връзки, електрически съоръжения с определени характеристики, подстанции, линии и с определено напрежение и др. съоръжения при необходимост; * Извършени проучвания и анализи по отношение на достъп до вода за питейно-битови и промишлени нужди в определени обеми с определени изисквания, непрекъсваемост на подаването, изисквания към водопроводната мрежа и др. при необходимост.   По отношение на вътрешна инфраструктура:  Допуска се Изграждане на нова, реконструкция или рехабилитация на съществуваща вътрешна техническа инфраструктура на паркове/зони и нейната свързаност с елементите на техническата инфраструктура, в т.ч.:   * транспортна техническа инфраструктура на индустриалния парк/зона и съоръженията към нея; * водоснабдителна система и разделна канализационна система и съоръженията към тях; * газоразпределителна мрежа и съоръженията към нея, при възможност; * електроразпределителна мрежа по смисъла на § 1, т. 22 или т. 24е от допълнителните разпоредби на Закона за енергетиката.   Техническата инфраструктура се проектира и изгражда по правилата на Закона за устройство на територията  и се свързва с елементите на техническата инфраструктура извън парка.  Вътрешната техническата инфраструктура се проектира, изгражда и поддържа от собственика или оператора (съгласно сключен договор с предоставени съответни права) на индустриалния парк върху урегулирани поземлени имоти, отредени за вътрешни улици и за друга техническа инфраструктура.  Екологична и иновативна вътрешна инфраструктура  По отношение на екологична и научноизследователска (иновативна) вътрешна инфраструктура, създаваща иновативни, устойчиви и екологични възможности за индустриалните производства в парковете и зоните, се предвиждат следните дейности:   * Изграждане и присъединяване на новоизградените точки за зареждане, както и закупуване, доставка и монтаж на зарядни станции на слънчеви батерии за електромобили (Дейност 4); * Научноизследователска (иновативна) инфраструктура – изграждане, реконструкция, рехабилитация или ремонт на помещения за осъществяване на научно-изследователска и развойна дейност, иновации и технологичен трансфер, лаборатории за изпитвания и тестове, свързани с дейността на предприятията (Дейност 3). Изграждането ѝ следва да бъде предвидено само в случай че предприятията в парка/зоната имат обоснована необходимост от нея. Кандидатът по Дейност 3 следва да представи предварителен/окончателен договор, меморандум, споразумение или съвместно изявление за намерение, доказващ ангажимент на висше учебно заведение/научноизследователска организация или техни звена/институти, които ще осъществяват научно-изследователска дейност. * В синхрон с принципите на NextGenerationEU, финансирането на различните елементи на екологична и научноизследователска (иновативна) вътрешна инфраструктура по настоящия проект се предвижда дотолкова, доколкото по същите елементи не се предвижда финансиране по други европейски проекти и програми.   В случай на кандидатстване с предложение за изпълнение на инвестиции, включващо и Дейност 3, в прединвестиционното проучване следва да се включи:   * Обосновка за необходимостта от реализиране на инвестиционното намерение, с проучени възможностите за изграждане, реконструкция, рехабилитация или ремонт на помещения за осъществяване на научно-изследователска и развойна дейност, иновации и технологичен трансфер, лаборатории за изпитвания и тестове, свързани с дейността на предприятията, и да бъде доказана целесъобразността на инвестиционното намерение. В обосновката следва да бъдат описани основни технически и финансови параметри, характеризиращи инвестиционното намерение; * Информация дали е необходимо издаване на разрешение за строеж за инвестиционното намерение съгласно нормативната уредба, както и да се посочи прогнозна дата/дата на влязло в сила разрешение за строеж; * Графичната част; * Предвидените дейности се включват в прогнозния график и прогнозната стойност на предвидените в прединвестиционното проучване дейности.   В случай на кандидатстване с предложение за изпълнение на инвестиции, включващо и Дейност 4, в прединвестиционното проучване следва да се включи:  - Обосновка на инвестиционното намерение за изграждане и присъединяване на новоизградените точки за зареждане, както и закупуване, доставка и монтаж на зарядни станции за електромобили, като същите следва ясно да бъдат описани, в т.ч. технически и финансови параметри, характеризиращи инвестиционното намерение,  - Информация по отношение на необходимостта от издаване на разрешение за строеж/разрешение за поставяне за инвестиционното намерение съгласно нормативната уредба;  - Графичната част;  - Предвидените дейности следва да бъдат включени в прогнозния график и прогнозната стойност на предвидените в прединвестиционното проучване дейности.  В случай че се изпълняват дейности при условията на режим „регионална инвестиционна помощ“, допустими за подкрепа са само предложения за изпълнение на инвестиция, които имат за свой основен предмет осъществяването на ЕДНА от следните първоначални инвестиции[[10]](#footnote-11) в материални активи:  • създаване на нов стопански обект;  • разширяване на капацитета на съществуващ стопански обект;  • основна промяна в целия производствен процес на съществуващ стопански обект.  **Допълнителна информация относно видовете първоначални инвестиции е включена в т. 10 „Приложим размер на държавни помощи“ от Условията за кандидатстване.**  При предложения за изпълнение на инвестиция, изпълнявани при условията на режим „регионална инвестиционна помощ“, в т. 10 „Допълнителна информация, необходима за оценка на предложението за изпълнение на инвестиция“ на Формуляра за кандидатстване, следва да бъде представена информация, обосноваваща в коя от гореизброените три категории първоначални инвестиции попада предложението.  **ВАЖНО:**  Едно предложение за изпълнение на инвестиция може да попада САМО В ЕДНА от посочените по-горе категории първоначални инвестиции. В случай че дадено предложение за изпълнение на инвестиция, който се изпълнява при условията на режим „регионална инвестиционна помощ“, се отнася едновременно към повече от една допустима категории първоначални инвестиции, то кандидатът следва да определи една от тях като водеща.  Освен описаните по-горе допустими преки дейности, предложението за изпълнение на инвестиция **трябва да включва и следните непреки дейности:**  - Дейности за организация и управление;  - Дейности за информация, комуникация и публичност.  При описание на дейностите във Формуляра за кандидатстване, следва да се има предвид, че **непреките дейности не представляват отделни дейности в секция 3. „План за изпълнение/Дейности по проекта”. Те трябва да се опишат в секция 10. „Допълнителна информация, необходима за оценка на проектното предложение“, поле „Непреки дейности“ на Формуляра за кандидатстване.**  **ВАЖНО:**  Съгласно чл. 34, ал. 2 от РЕГЛАМЕНТ (ЕС) 2021/241 за създаване на Механизъм за възстановяване и устойчивост, получателите на финансиране от Съюза следва да посочват неговия произход и **осигуряват видимост на финансирането от Съюза**. В тази връзка те имат следните задължения:  1. При всички мерки за информация, комуникация и публичност, предприети от крайния получател, изрично се указва произходът на финансиране чрез поставяне на емблемата на ЕС в съответствие с посочените технически характеристики с упоменаване на „Финансирано от Европейския съюз – NextGenerationEU“.  Логата са налични тук:  <https://ec.europa.eu/regional_policy/en/information/logos_downloadcenter/>.  Оперативни насоки за използване на емблемата на ЕС за периода 2021-2027 г. можете да намерите тук: <https://ec.europa.eu/info/sites/default/files/eu-emblem-rules_en.pdf>.  2. По време на изпълнението на проекта крайният получател информира обществеността за получената подкрепа, като:  • Включва на своя уебсайт (когато такъв съществува) кратко описание на проекта, неговите цели и резултати, като откроява финансовата подкрепа от ЕС;  • Във всеки документ, свързан с изпълнението на проекта, се посочва финансовата подкрепа от ЕС;  • По време на изпълнението на инфраструктурен проект или строителни дейности на видимо място се поставя временен билборд с големи размери за дейности, които отговарят едновременно на следните условия: (1) общата финансова подкрепа надхвърля 500 000 евро и (2) се състоят в закупуване на физически обект, изграждане на инфраструктура или строителни дейности. Допустимо е на билборда да бъде визуализирано логото/емблемата/гербът на Крайния получател (КП) на средства от МВУ, както и стойността на съфинансирането, в случай че има такова. Постоянна обяснителна табела (плака) се поставя до една седмица след отстраняване на билборда. Табелата съдържа същите основни елементи като билборда. Произходът на финансиране от НПВУ чрез поставяне на емблемата на ЕС в съответствие с техническите характеристики с упоменаването „Финансирано от Европейския съюз – NextGenerationEU“ може да се визуализира в информационната табела по чл. 157, ал. 7 от Закона за устройството на територията и Наредба №2 от 22 март 2004 г. за минималните изисквания за здравословни и безопасни условия на труд при извършване на строителни и монтажни работи;  • Организира минимум две публични събития в процеса на изпълнение на проекта.  Недопустими са дейности, които са започнати преди подаването на формуляра за кандидатстване от кандидата, независимо дали всички свързани плащания са извършени от него.  В края на изпълнението на инвестицията следва да бъде изготвен технически доклад от независим одитор за удостоверяване на спазването на изискванията за съблюдаване на принципа за ненанасяне на значителни вреди (DNSH). |

## Допустими целеви групи

|  |
| --- |
| Процедурата е насочена към привлечени инвеститори и заети лица в съществуващи или новообособени индустриални зони или паркове, получили подкрепа по процедурата. |

# Разходи, допустими за финансиране

## Условия за допустимост на разходите

|  |
| --- |
| 1. Допустими за финансиране по предложенията за изпълнение на инвестиции по настоящата процедура са разходите, които отговарят едновременно на следните условия: 2. разходите попадат във включените в условията за кандидатстване и условията за изпълнение по настоящата процедура за предоставяне на средства по МВУ, и в одобреното предложение за изпълнение на инвестицията категории разходи; 3. разходите не надхвърлят праговете за съответната категория, определени в условията за кандидатстване и условията за изпълнение по процедурата за предоставяне на средства от МВУ и в одобреното предложение на изпълнение на инвестицията; 4. разходите са за реално доставени продукти, извършени услуги, строителни и монтажни работи и положен труд, и са подкрепени от съответни разходооправдателни документи или други документи с еквивалентна стойност, освен в случаите, в които се финансират опростени разходи, определени чрез единна ставка, единични разходи и/или еднократна сума; 5. разходите са извършени законосъобразно съгласно приложимото право на Европейския съюз и българското законодателство; 6. разходите са отразени в счетоводната документация на крайния получател чрез отделни счетоводни аналитични сметки или в отделна счетоводна система; 7. за направените разходи е налична одитна следа; 8. разходите са съобразени с приложимите правила за предоставяне на държавни помощи. 9. разходите са за дейности, по отношение на които са спазени принципите за свободна конкуренция, равнопоставеност, недопускане на дискриминация, пропорционалност и публичност от страна на крайните получатели. 10. За да бъдат признати за допустими по проекта, разходите трябва да отговарят и на детайлните изисквания, предвидени в настоящите условията за кандидатстване и в условията за изпълнение на инвестиции по настоящата процедурата за предоставяне на средства от МВУ.   При предоставяне на безвъзмездно финансиране по настоящата процедура ще бъдат взети под внимание само „допустимите разходи”, детайлно описани по-долу. Бюджетът представлява предварителна оценка на очакваните разходи и максимален размер на допустимите разходи.  По време на оценката на предложенията за изпълнение на инвестиция е възможно да бъдат установени обстоятелства, които да налагат промяна в бюджета. Възможните изменения на бюджета не могат да доведат до увеличаване на стойността на заявеното безвъзмездно финансиране по настоящата процедура. |

## Допустими категории разходи

|  |
| --- |
| Допустими за финансиране са следните категории разходи, обособени в две групи – преки и непреки.  **ПРЕКИ РАЗХОДИ**  „Преки“ са разходите, които се извършват в изпълнение на предвидените по проекта на крайния получател допустими дейности и пряко допринасят за постигането на неговите цели и резултати.  В рамките на настоящата процедура са допустими следните категории преки разходи:   1. **Разходи за СМР** 2. **Разходи за изпълнение на техническа инфраструктура за Индустриалния парк/зона (проектиране; строителство; упражняване на надзор по време на строителството – авторски и строителен; Разходи, свързани с набавянето на необходими разрешителни и съгласувателни документи, изискващи се от националното законодателство, включително и свързаните с тях такси, дължими на съответните компетентни органи и експлоатационни дружества)**   **Финансирането на разходите за СМР по т. 1 се предоставя директно на съответния партньор, като в ИСУН 2020 за всеки партньор се добави нов бюджетен ред по т. 1.1. и чрез натискане на бутон „Детайли“ се попълни информация от падащо меню „Организация“.**   * 1. **Разходи за СМР за довеждаща техническа инфраструктура – елементи на публична (държавна или общинска) собственост, до границите на индустриалния парк/зона по дейност 1 (Режим „непомощ“, съгласно т.1) са допустими, както следва:**   *-* изготвяне на работен/технически проект и авторски надзор;  - строително-монтажни работи;  **При възлагане на инженеринг непредвидени разходи за СМР не се финансират по настоящата процедура.**  - набавянето на необходими съгласувателни и разрешителни документи, изискващи се от националното законодателство, включително и свързаните с тях такси, дължими на съответните компетентни органи;  - въвеждане на обекта в експлоатация;  - строителен надзор съгласно чл. 168, ал. 2 от ЗУТ;  - оценка на съответствието на проектите, съгласно чл. 142, ал. 4, 5 и 6 от ЗУТ;  - услуги, които са пряко свързани с проекта, финансиран по настоящата процедура и са необходими за неговата подготовка и изпълнение, като инженерни и технически изследвания, геоложки/геодезически проучвания, и др.   1. **Разходи за материални активи** 2. **Разходи за материални активи**    1. **Разходи за материални активи за изграждане, реконструкция и/или рехабилитация на вътрешна техническа инфраструктура (Дейност 2 от УК) – режим „Помощ“ съгласно чл. 56 от Регламент (ЕС) № 651/2014 г.**   Допустими са разходи, свързани с инвестиционни помощи за местни инфраструктури, представляващи изпълнение (строителство) на пътна инфраструктура, ВиК мрежа, тротоари и велоалеи, електроразпределителна, газоразпределителна и телекомуникационна мрежи, улично осветление с прилежащите елементи и системи за енергийна ефективност, съоръжения, както и разходите за тяхното придобиване**;**   * 1. **Разходи за материални активи за изграждане на научноизследователска (иновативна) инфраструктура за осъществяване на НИРД** **(Дейност 3 от УК) – режим „Помощ“, съгласно чл. 13 и чл. 14 от Регламент (ЕС) № 651/2014 г.**,   Допустими са разходи, представляващи строителство/ремонт на сгради, както и разходите за тяхното придобиване;   * 1. **Разходи за материални активи за изграждане на екологична вътрешна инфраструктура (Дейност 4 от УК) – режим „Минимална помощ“ съгласно Регламент (ЕС) № 1407/2013 г.**,   **Допустими са разходи, свързани с помощ за изграждането на зарядни станции на слънчеви батерии за електромобили, представляващи строителство на съоръжения, както и разходи за тяхното придобиване.**  Материални активи придобити със средства по предложението за изпълнение на инвестиция следва да бъдат новопридобити и технологично нови, да бъдат използвани единствено в стопанския обект, (индустриалния парк/зона който получава помощта, да бъдат амортизируеми, да бъдат закупени при пазарни условия от трети страни, несвързани с купувача, и да бъдат включени в активите на предприятието, получаващо помощта, съгласно приложимите счетоводни стандарти, както и да останат свързани с предложението за изпълнение на инвестиция, за което е предоставена помощта и да се поддържат, за период от минимум пет години, а в случай на МСП - три години от окончателното плащане. Допустимо е замяната на материални активи, които са остарели или повредени през периода на поддържане на инвестицията, при условие че подпомаганата стопанска дейност се запазва за съответния минимален период.  Материалните активи, придобити със средства по предложението за изпълнение на инвестиция, следва да бъдат използвани единствено в обект, който получава помощта, да бъдат амортизируеми, да бъдат закупени при пазарни условия от трети страни, несвързани с купувача, и да бъдат включени в активите на предприятието, получаващо помощта, съгласно приложимите счетоводни стандарти, както и да останат свързани с предложението за изпълнение на инвестиция, за което е предоставена помощта, за период от минимум пет години от окончателното плащане.  **В бюджетен ред 1.1, 2.1., 2.2. и 2.3. кандидатът посочва общата стойност на разходите за материални активи, необходими за цялостната модернизация на Индустриалния парк/зона.**  Общите допустими разходи по предложението за изпълнение на инвестиция, трябва да бъдат съфинансирани чрез собствени средства на кандидата или със средства от външни източници при пазарни условия, които средства изключват всякаква публична подкрепа[[11]](#footnote-12). Собственото участие от страна на кандидата следва да бъде включено в бюджета на проекта и трябва да бъде осигурено за сметка на оборотни средства/стопанска дейност на кандидата с източници извън бюджета на фондове на ЕС и/или националния бюджет. Посоченото ще бъде проверявано чрез Декларацията за държавни/минимални помощи и въз основа на посочения общ размер на разходите и приложимия интензитет на помощта, съгласно т. 11 „Интензитет на безвъзмездно финансиране“ от настоящите Условия за кандидатстване. В случай, че не бъде осигурено минималното съфинансиране чрез собствени средства на кандидата, предвидените разходи в бюджета на проекта ще бъдат коригирани от оценителната комисия или финансирането може да бъде отказано.  Примерни указания за попълване на раздел „Бюджет“ от Формуляра за кандидатстване са представени в Приложение 16 към Условията за кандидатстване.  **ВАЖНО:**  По Процедурата непреките разходи, които са свързани с възнагражденията на персонала по администриране на проекта - ръководител на проект, технически сътрудник, счетоводител и друг експертен или технически персонал, както и административните разходи, свързани с управлението на проекта (в т. ч. и разходи за информация и комуникация) са за сметка на крайния получател и не се включват в общата стойност на бюджета.  „Непреки разходи“ са разходите, които са свързани с изпълнението на дейности, предвидени в проекта, които не допринасят пряко за постигането на неговите цели и резултати, но са необходими за неговото цялостно администриране, управление, оценка и добро финансово изпълнение. |

## Недопустими разходи

|  |
| --- |
| Недопустими за финансиране в рамките на настоящата процедура са разходи, които не са изрично предвидени като категории допустими разходи и/или не отговарят на условията за тяхната допустимост.  В частност, с оглед избягване на съмнение, недопустими по процедурата са следните категории разходи:   1. разходи за дейности, чието изпълнение е стартирало преди подаване на предложението за изпълнение на инвестиция, независимо дали всички свързани плащания са извършени; 2. разходи за дейности, извършени след изтичане на крайния срок за изпълнение на дейностите по предложението за изпълнение на инвестиция; 3. разходи за дейности, които вече са финансирани по друг проект, програма или каквато и да е друга финансова схема, произлизаща от националния бюджет, бюджета на Общността или друга донорска програма; 4. разходи, отнасящи се до икономическа дейност, различна от допустимата основна икономическа дейност на предприятието-кандидат; 5. С цел гарантиране в максимална степен на спазването на принципа за „ненанасяне на значителни вреди“, по процедурата няма да подкрепят:   i) дейности и активи, свързани с изкопаеми горива, включително използване надолу по веригата[[12]](#footnote-13);  ii) дейности и активи по схемата на ЕС за търговия с емисии, при които прогнозните емисии на парникови газове не са по-ниски от съответните референтни стойности[[13]](#footnote-14);  iii) дейности и активи, свързани със сметища, инсталации за изгаряне на отпадъци[[14]](#footnote-15) и заводи за механично-биологично третиране[[15]](#footnote-16);  iv) дейности и активи, при които дългосрочното обезвреждане на отпадъци може да причини вреда на околната среда.   1. разходи за закупуване на активи втора употреба; 2. разходи, свързани с наемането на материални активи, вкл. лизинг; 3. разходи за застраховки на закупено оборудване; 4. принос в натура; 5. разходи за ДДС; 6. разходи, които не попадат в обхвата на допустимите дейности по настоящата процедура, вкл. разходи за дейности, които не са описани във Формуляра за кандидатстване или за които от представеното описание не може да се прецени за коя дейност се отнасят и дали тя е допустима. СНД може да нанесе корекции както във Формуляра за кандидатстване, така и в бюджета на проекта (секция 6 от Формуляра за кандидатстване) във връзка с установени в процеса на оценката недопустими дейности за финансиране по процедурата; 7. разходи за закупуване на земя; 8. нематериални активи. |

# Приложим режим на държавни помощи

|  |
| --- |
| С цел да бъде постигната съвместимост на проекта с правилата в областта на държавните помощи, дейностите и съответстващите им разходите се предоставят под различен режим на „непомощ“ и „помощ“, както следва:  Настоящата процедура в зависимост от нуждите си и спецификата на съответното предложение за изпълнение на инвестиция, за кандидатите ще бъдат приложими следните режими на държавна помощ, както следва:   1. Дейност 1 – **Режим „непомощ“** – предвижда изграждането на елементи на **довеждаща техническата инфраструктура** – публична (държавна или общинска), която не се използва (оперира) по икономически начин и е до границите на имота, където се изпълнява инвестицията в индустриалните паркове/зони. Средствата по инвестицията ще се предоставят на орган на изпълнителната власт, публично предприятие или търговец в качеството му на собственик на инфраструктурата по т. 1, което лице е възложител по реда на чл. 7 от Закона за обществените поръчки за проектирането и изграждането на инфраструктурата. Инфраструктурата ще бъде достъпна за всички съществуващи и потенциални потребители при равни и недискриминационни условия и инфраструктурата не е специализирана инфраструктура по смисъла на чл. 2, т. 33 от Регламент (ЕС) № 651/2014.   Спазването на правилата по режим непомощ за довеждаща инфраструктура по Дейност 1 ще бъде проверявано от Министерство на иновациите и растежа.   1. Дейност 2 **„Режим „помощ“** – **Инвестиционни помощи за местни инфраструктури“,** съгласно чл. 56 от Регламент (ЕС) № 651/2014 на Комисията от 17 юни 2014 година за обявяване на някои категории помощи за съвместими с вътрешния пазар в приложение на членове 107 и 108 от Договора (OB L 187/26.06.2014) - предвижда изграждането на **вътрешна техническа инфраструктура**.   Крайният получател следва да обоснове в т. 10. Допълнителна информация необходима за оценка на проектното предложение/информацията от Формуляра за кандидатстване как инфраструктурата, посочена по тази дейност, благоприятства за подобряването на търговската и потребителска среда и модернизирането и развитието на индустриалната основа на местно равнище.  Инфраструктурата, финансирана по тази дейност, не трябва да е изградена и приспособена за нуждите на предварително идентифицирани предприятия. Достъп до инфраструктурата трябва да имат всички заинтересовани потребители на основание открита, прозрачна и недискриминационна основа и на пазарни цени. Крайният получател следва да обоснове в т. 10. Допълнителна информация необходима за оценка на проектното предложение/информацията от Формуляра за кандидатстване как ще осигури достъпа и дали цената е съобразена с актуалните пазарни цени за същите дейности. Посоченото ще бъде проверявано на етап изпълнение.  При предоставяне на концесия или друго възлагане на трета страна на експлоатацията на инфраструктурата, финансирана по дейност 2, следва да се спазват изискванията, определени в т. 89 - т. 96 от Известие на комисията относно понятието за държавна помощ, посочено в чл.107, пар.1 от ДФЕС (2016/C 262/01). Всяка концесия или друго възлагане на трета страна на експлоатацията на подпомаганата инфраструктура, финансирана по дейност 2, следва да се извършва по конкурентен, прозрачен и недискриминационен начин, като се зачитат и приложимите правила за възлагане на обществени поръчки. Изпълнението на всички изискуеми условия подлежи на предварителен контрол от СНД. В случай, че крайният получател ще предоставя изградената инфраструктура по дейност 2 на концесия или друго възлагане на трета страна за експлоатация, цялата документация, свързана с процедурата, следва да бъде предоставена за предварително одобрение от СНД.  Безвъзмездното финансиране, за което се кандидатства под режим „Инвестиционни помощи за местни инфраструктури“, заедно с получената държавна/минимална помощ от други източници, не може да надхвърля:  Максимално допустимия размер на помощта по чл. 4, пар. 1, буква „вв“ от Регламент на Комисията (ЕС) № 651/2014 е в размер на левовата равностойност на 10 млн. евро или общите разходи, надхвърлящи левовата равностойност на 20 млн. евро за същата инфраструктура.  Допустимите разходи за инвестиционни помощи за местни инфраструктури включват разходите за инвестиции в материални активи[[16]](#footnote-17).  Размерът на помощта не надхвърля разликата между допустимите разходи за инфраструктурата и оперативната печалба от инвестицията.  С оглед спазване на чл. 56, ал. 6 от Регламент на Комисията (ЕС) № 651/2014, ежегодно се преизчислява размерът на помощта, по фактически данни, така че размерът на помощта да не надхвърля разликата между допустимите разходи и оперативната печалба от инвестицията. Фактическите стойности се вземат на база годишните финансови отчети на крайния получател, изготвени за инвестицията. В случай, че оперативната печалба е положителна стойност се възстановява на СНД по реда и условията на чл. 13 от Общите условия на договора – Приложение ІІ. За тази цел крайният получател следва да представи на СНД заверен от одитор годишен отчет за инвестицията, който включва заверени справка за допустимите разходи и справка за оперативната печалба от инвестицията.  За целите на процедурата „оперативна печалба“ означава разлика между сконтираните приходи и сконтираните оперативни разходи през икономическия живот на инвестицията, като тази разлика е положителна стойност[[17]](#footnote-18). Оперативните разходи включват разходи за персонал, материали, услуги, възложени на подизпълнители, комуникации, енергия, поддръжка, разходи за наем и управление. Оперативните разходи не включват амортизационните разходи и разходите за финансиране, ако те са били покрити с инвестиционна помощ.  ВАЖНО!  С оглед прилагане на механизма за възстановяване по чл. 56, пар. 6 от Регламент (ЕС) № 651/2014 на Комисията, крайният получател се задължава да води отделна счетоводна отчетност за инфраструктурата по настоящата Дейност 2, със съответните аналитични счетоводни сметки и партиди, необходими за проследяване на приходите и оперативните разходи за инфраструктурата.  По настоящата Дейност 2, не са допустими помощите за инфраструктури, които влизат в обхвата на други раздели от глава III от Регламент 651/2014, с изключение на раздел 1 „Регионални помощи“, а именно не са допустими за финансиране научноизследователски инфраструктури, публично достъпна инфраструктура за зареждане с електроенергия или гориво с нулеви и ниски емисии, енергийни инфраструктури, широколентови инфраструктури, инфраструктура за 4G и 5G мобилни мрежи, транс европейската инфраструктура за цифрова свързаност, културни, спортни и мултифункционални инфраструктури за отдих, пристанищна и летищна инфраструктура и инфраструктури, допустими по ОРГО по линия на фонд InvestEU и т.н. Не се допустими помощи за летищна и пристанищна инфраструктура.  Съгласно чл. 9, ал. 1 и ал. 4 от Закона за държавните помощи, администратор за предвижданата схема за регионална инвестиционна помощ по Дейност 2 е министърът на иновациите и растежа.   1. **Дейност 3 „Режим „помощ“** – **„Регионална инвестиционна помощ“,** съгласно чл. 13 и чл. 14 от Регламент (ЕС) № 651/2014 на Комисията от 17 юни 2014 година за обявяване на някои категории помощи за съвместими с вътрешния пазар в приложение на членове 107 и 108 от Договора (OB L 187/26.06.2014) – предвижда изграждането на научноизследователска (иновативната) инфраструктура. 2. Съгласно чл. 13 и чл. 14[[18]](#footnote-19) от Регламент (ЕС) № 651/2014 на Комисията от 17 юни 2014 година, е необходимо да се спазват следните изисквания:   Видове първоначални инвестиции:   * + 1. Допустими за подкрепа са само предложения за изпълнение на инвестиция, които имат за свой основен предмет осъществяването на една от следните първоначални инвестиции в материални активи за изграждане на научноизследователска (иновативна) инфраструктура за осъществяване на НИРД:   • създаване на нов стопански обект:  Създаването на нов стопански обект означава създаването на нова различна производствена единица, а не на ново различно юридическо лице. За да се определи като стопански обект производствената единица трябва да е пространствено, функционално и организационно отделена единица, която се характеризира с висока степен на автономност. Водеща характеристика за определянето на инвестицията като нов стопански обект, а не разширяване на капацитета на съществуващ стопански обект, е това дали предприятието вече има стопански обект на същото място. Новият стопански обект трябва да бъде самостоятелно обособен, без да разчита на съвместни технически ресурси със съществуващия стопански обект.  • разширяване на капацитета на съществуващ стопански обект:  Разширяване на капацитета на съществуващ стопански обект е налице, когато вследствие на инвестицията съществуващият стопански обект ще може да произвежда повече от поне един от вече произвежданите продукти, при условие че базисният производствен процес не се променя из основи.  Инвестицията следва да се поддържа в региона получател от страна на крайния получател най-малко пет години, а в случай на МСП – най малко три години след изпълнението на предложението за изпълнение на инвестиция. Посоченото изискване ще бъде проверявано както чрез извършване на проверки на място, включително и относно обстоятелствата дали съответният актив е доставен, инсталиран, тестван и пуснат в експлоатация, отговаря на техническите спецификации, използва се на определеното място за целите на предложението за изпълнение на инвестиция, и съгласно договора за финансиране с крайния получател. В тази връзка, в случай че бъде сключен договор за финансиране с крайния получател, кандидатите следва да имат предвид задължението да осигуряват постоянен достъп до местата, където ще се осъществява предложението за изпълнение на инвестиция, в това число и достъп до информационните системи, както и до всички документи и бази данни, свързани с финансово-техническото управление на предложението за изпълнение на инвестиция.  • основна промяна в целия производствен процес на съществуващ стопански обект:  Промяна в целия производствен процес означава прилагането на основна за разлика от рутинна производствена промяна. Модернизирането на част от производствения процес не попада в посочения вид първоначална инвестиция, за да е налице основна (фундаментална) промяна следва да се модернизира цялостния производствен процес.  Недопустими са дейности, изпълнявани единствено за намаляване на текущите разходи на дадено предприятие, които не са свързани с горните инвестиции.  За целите на Дейност 3:  „Същата или подобна дейност“ означава дейност, попадаща в същия клас (четирицифрен код) от статистическата класификация на икономическите дейности NACE Rev. 2, установена с Регламент (ЕО) № 1893/2006 на Европейския парламент и на Съвета от 20 декември 2006 г. за установяване на статистическа класификация на икономическите дейности NACE Rev. 2 и за изменение на Регламент (ЕИО) № 3037/90 на Съвета, както и на някои ЕО регламенти относно специфичните статистически области (ОВ L 393, 30.12.2006 г., стр. 1)  „Първоначална инвестиция в полза на нова стопанска дейност“ означава инвестиция в материални активи, свързана със създаването на нов стопански обект, при условие че новата дейност не е същата или подобна на дейността, упражнявана от стопанския обект в миналото.  **ВАЖНО:** Големите предприятия могат да получат помощи единствено за първоначална инвестиция, облагодетелстваща нова стопанска дейност.   * + 1. Максимален размер на помощта:   Безвъзмездното финансиране, за което се кандидатства под режим „регионална инвестиционна помощ“, заедно с получената държавна/минимална помощ от други източници, не може да надхвърля:  А) Максимално допустимия размер на помощта по чл. 4, пар. 1, буква „а“ от Регламент на Комисията (ЕС) № 651/2014 (при максимално допустим интензитет по процедурата от 50%), е коригирания размер на помощта, изчислен по механизма, определен в член 2, точка 20, за инвестиция с допустими разходи от 100 млн. евро;  Проверката за съответствие с максимално допустимия размер на помощта се извършва при вземане предвид на общия размер на държавната помощ и/или минималната помощ, получена във връзка със същите установими допустими разходи, които се припокриват частично или напълно с разходите по предложението за изпълнение на инвестиция.  Б) Коригираният размер на помощта (изчислен съгласно указанията на чл. 2, пар. 20 от Регламент на Комисията (ЕС) № 651/2014, когато стойността на допустимите разходи на инвестиционен проект или на „единен инвестиционен проект“ по чл. 14, пар. 13 от Регламент (ЕС) № 651/2014, е над левовата равностойност на 50 000 000 евро).  Максималният интензитет, не надхвърля максималния интензитет на помощта, определен в картата на регионалните помощи, която е в сила към момента на предоставяне на помощта, а за големи инвестиционни проекти по смисъла на Регламент (ЕС) № 651/2014 размерът на помощта не надхвърля коригирания размер на помощта, изчислен в съответствие с механизма, определен в член 2, точка 20 от Регламент (ЕС) № 651/2014.  Всеки договор за финансиране с крайния получател по настоящата процедура представлява индивидуална помощ по смисъла на чл. 2, пар. 14, ii) от Регламент на Комисията (ЕС) № 651/2014.  Изградената по Дейност 3 научноизследователска (иновативна) инфраструктура следва да се предоставя за използване по прозрачен и недискриминационен достъп. Цената за предлаганите услуги следва да бъде пазарна и публично оповестена, или да отразява разходите за тази дейност. Режимът за достъп следва да бъде публично оповестен. Достъпът до изградената инфраструктурата е отворен за всички ползватели и се предоставя на прозрачна и недискриминационна основа, при равни условия.  Подкрепяната научноизследователска инфраструктура по схемата попада в обхвата на чл. 2, пар. 91 от ОРГО. След подаване на проектните предложения от кандидатите, финансиране за научноизследователска инфраструктура ще бъде предоставено само, ако схемата за регионална помощ отговаря на условията на чл. 13 буква в) от ОРГО, във връзка с определението дадено в чл. 2, пар. 46 от ОРГО.  Крайният получател следва да опише как ще изпълни това изискване във т. 5. План за изпълнение/Дейности по проекта (информацията) от Формуляра за кандидатстване.  Съгласно чл. 9, ал. 1 и ал. 4 от Закона за държавните помощи, администратор за предвижданата схема за помощ за местни инфраструктури по Дейност 3 е министърът на иновациите и растежа.  ВАЖНО:  В случай, че СНД счете описания начин за използване и предоставяне на изградената по дейност 3 научноизследователска (иновативна) инфраструктура за непрозрачен и дискриминационен, няма да одобри предвидените разходи по тази дейност.   1. Дейност 4 **– Режим „минимална помощ“** – по смисъла на Регламент (ЕС) № 1407/2013 на Комисията от 18 декември 2013 г. относно прилагането на членове 107 и 108 от Договора за функционирането на Европейския съюз (ДФЕС) към помощта de minimis, публикуван в Официален вестник на ЕС L 352 от 24.12.2013 г - предвижда помощ за изграждането на зарядни станции на слънчеви батерии за електромобили.   Целта на Дейност 4 е свързана с необходимостта от помощ за стимулиране на разгръщането на инфраструктура за зареждане с електроенергия. По данни от м. януари 2023 г. на Министерството на вътрешните работи, Главна дирекция „Национална полиция“ информация/данни за автопарка в Р България, електрически превозни средства, представляват по-малко от 2 % от целия автопарк от същата категория, регистриран в Р България:  Категория М1  Общ брой превозни средства - 2 861 461 броя. От тях:  - Електрически превозни средства – 6 325 бр.  - Хибридни превозни средства – 31 081 бр.  Общ брой ПС с електродвигател и хибридни ПС – 37 406 броя, което представлява 1,307 % от целия автопарк от същата категория.  Категория N1  Общ брой превозни средства – 369 515 броя. От тях:  - Електрически превозни средства – 346 броя  - Хибридни превозни средства – 772 броя  Общ брой ПС с електродвигател и хибридни ПС – 118 броя, което представлява 0,303 % от целия автопарк от същата категория.  Допустимите разходи са разходите за изграждане, инсталиране или модернизиране на инфраструктурата за зареждане с електроенергия. Допустимите разходи включват разходите за самата инфраструктура за зареждане с електроенергия, инсталиране или модернизиране на електрически или други компоненти, включително силови трансформатори, които са необходими за свързване на инфраструктурата за зареждане с електроенергия към мрежата или към местна единица за производство или съхранение на електроенергия, както и свързаните с това техническо оборудване, строителни работи, инсталационни разходи и разходи за свързаните с това разрешителни.  По процедурата не са допустими разходите за местни единици за производство и съхранение, произвеждащи или съхраняващи електроенергия, и разходите за местни съоръжения за производство на водород.  ВАЖНО:  Максималният размер на помощта по режим de minimis, за която се кандидатства заедно с другите получени минимални помощи за едно и също предприятие за период от три бюджетни години (двете предходни плюс текущата година) не може да надхвърля левовата равностойност на 200 000 евро и съответно левовата равностойност на 100 000 евро за едно и също предприятие, което осъществява автомобилни товарни превози за чужда сметка.  Когато едно и също предприятие изпълнява автомобилни товарни превози за чужда сметка или срещу възнаграждение, както и други дейности, за които се прилага таванът от 200 000 евро, таванът от 200 000 евро по тази процедура ще се прилага за едно и също предприятие, което следва да води аналитична система за счетоводна отчетност за всяка дейност като разграничава приходите, разходите, свързани с всяка дейност, което гарантира, че помощите за дейността по автомобилни товарни превози не надвишава левовата равностойност на 100 000 евро и че минималните помощите не се използват за придобиване на товарни автомобили.  Максимално допустимите размери, се прилагат независимо от формата на помощта de minimis или от преследваната цел и без значение дали предоставената от държавата членка помощ се финансира изцяло или частично със средства, произхождащи от Съюза.  За целите на таваните, посочени по-горе, помощта се изразява като парични безвъзмездни средства. Всички използвани стойности са в брутно изражение, т.е. преди облагане с данъци или други такси.  Помощ по настоящата процедура се предоставя под формата на безвъзмездни средства, която се счита за прозрачна помощ de minimis, съгласно чл. 4 от Регламент (ЕС) № 1407/2013.  Размерът на предоставените минимални помощи се определя като сбор от помощта, за която се кандидатства по процедура „BG-RRP-3.007 Програма за публична подкрепа за развитието на индустриални райони, паркове и подобни територии и за привличане на инвестиции („AttractInvestBG“) и получената минимална помощ на територията на Република България от:  1. предприятието – краен получател;  2. предприятията, с които предприятието - краен получател образува „едно и също предприятие“ по смисъла на чл. 2, пар. 2 на Регламент (ЕС) № 1407/2013;  3. всички предприятия, които са се влели, слели с или са придобити от някое от предприятията, образуващи „едно и също предприятие“ с предприятието - краен получател съгласно чл. 3, пар. 8 на Регламент (ЕС) № 1407/2013;  4. предприятията, образуващи „едно и също предприятие“ с предприятието - краен получател, които са се възползвали от минимална помощ, получена преди разделяне или отделяне, съгласно чл. 3, пар. 9 от Регламент (ЕС) № 1407/2013  Спазването на посочените прагове ще бъде проверявано чрез Декларацията за минимални помощи (Приложение 3.2), като кандидатите носят отговорност за декларираните данни. Допълнително ще бъде извършвана проверка и в Информационната система "Регистър на минималните помощи".  ВАЖНО: Преди сключване на договор за финансиране с крайните получатели на средства, ще бъде извършена документална проверка на декларираните данни от одобрените кандидати в Декларацията за помощи (Приложение 3.2), която се попълва на етап кандидатстване, а при настъпване на нови обстоятелства и преди сключване на договор.  По смисъла на Регламент (ЕС) № 1407/2013 „едно и също предприятие“ означава всички предприятия, които поддържат помежду си поне един вид от следните взаимоотношения:  а) дадено предприятие притежава мнозинството от гласовете на акционерите или съдружниците в друго предприятие;  б) дадено предприятие има право да назначава или отстранява мнозинството от членовете на административния, управителния или надзорния орган на друго предприятие;  в) дадено предприятие има право да упражнява доминиращо влияние спрямо друго предприятие по силата на договор, сключен с това предприятие, или на разпоредба в неговия устав или учредителен акт;  г) дадено предприятие, което е акционер или съдружник в друго предприятие, контролира самостоятелно, по силата на споразумение с останалите акционери или съдружници в това предприятие, мнозинството от гласовете на акционерите или съдружниците в това предприятие.  Предприятия, поддържащи едно от взаимоотношенията, посочени в букви а) - г) по-горе, посредством едно или няколко други предприятия, също се разглеждат като едно и също предприятие. Предприятия, които поддържат едно от тези взаимоотношения посредством физическо лице или група от действащи съвместно физически лица, също се считат за „едно и също предприятие“.  В този случай физическо лице се приравнява на предприятие по смисъла на Регламент (ЕС) № 1407/2013, само ако извършва икономическа дейност под някаква форма, т.е. е едноличен търговец и/или упражнява свободна професия и/или участва в управлението и/или контрола върху дейността на някое от предприятията.  Кандидатите не могат да участват в процедурата и да получат безвъзмездно финансиране, в случай че попадат в забранителните режими на Регламент (ЕС) № 1407/2013 и по-конкретно, ако:  А) Икономическата дейност, за която кандидатстват, се отнася до[[19]](#footnote-20) :  • сектора на рибарството и аквакултурите, уредени с Регламент (ЕС) № 1379/2013 (недопустими са предприятия, които кандидатстват за дейност, която съгласно КИД-2008 попада в код на икономическа дейност 03 „Рибно стопанство“, 10.2. „Преработка и консервиране на риба и други водни животни, без готови ястия”);  • сектора на първично производство на селскостопански продукти;  • сектора на преработката и търговията със селскостопански продукти, в следните случаи:  - когато размерът на помощта е определен въз основа на цените или количествата на този вид продукти, изкупувани от първичните производители или предлагани на пазара от съответните предприятия; или  - когато помощта е свързана със задължението да бъде прехвърлена частично или изцяло на първичните производители.  Б) Финансирането представлява:  • помощи за дейности, свързани с износ за трети държави или държави членки, по-конкретно помощите, които са пряко свързани с изнасяните количества, със създаването и функционирането на дистрибуторска мрежа или с други текущи разходи, свързани с износа;  • помощ, поставена в зависимост от преференциално използване на национални продукти спрямо вносни такива;  • помощ, която ще се използва за придобиването на товарни автомобили от предприятия, които осъществяват автомобилни товарни превози за чужда сметка или срещу възнаграждение.  **ВАЖНО!**  Когато дадено предприятие упражнява едновременно дейност в секторите по букви А1) или А2), и кандидатства за дейности попадащи в допустимите сектори на обхванати от Регламент (ЕС) № 1407/2013 г., безвъзмездната помощ по настоящата процедура се предоставя само за дейностите допустими от Регламент (ЕС) № 1407/2013, като предприятието – краен получател следва да води отделна счетоводна отчетност, която да гарантира отделяне на дейностите и/или разграничаване на разходите, така че дейностите в горепосочените сектори по букви А1) и А2) да не се ползват от безвъзмездната помощ, предоставена по настоящата процедура.  Помощите, които се предоставят на няколко части (т.е. когато предприятието – краен получател предвижда да ползва авансово и/или междинно/и плащане/ия), се сконтират към техния размер към момента на предоставяне. Допустимите разходи се сконтират до тяхната стойност към момента на предоставяне на помощта. Лихвеният процент, който се използва за сконтиране, е сконтовият процент, приложим към момента на предоставяне на помощта, в съответствие с чл. 3, ал. 6 от Регламент (ЕС) № 1407/2013 на Комисията от 18 декември 2013 г.  Сконтирането ще се извършва от конкретния краен получател преди всяко плащане с оглед гарантиране, че предоставената безвъзмездна финансова помощ е съобразена с праговете, установени в Регламент (ЕС) № 1407/2013 на Комисията. Когато с отпускането на нова минимална помощ може да бъде надвишен съответния таван, определен в чл. 3, пар. 2 от Регламента, никоя част от тази нова помощ не може да попада в неговото приложно поле.  Комисията от 18 декември 2013 г. относно прилагането на членове 107 и 108 от Договора за функционирането на Европейския съюз към помощта de minimis в селскостопанския сектор (ОВ L 352 от 24.12.2013 г.) и Регламент (ЕС) № 717/2014 на Комисията от 27 юни 2014 година относно прилагането на членове 107 и 108 от Договора за функционирането на Европейския съюз към помощта de minimis в сектора на рибарството и аквакултурите (ОВ L 190 от 28.06.2014 г.) до съответния размер, определен в чл. 3, ал. 2 на Регламента, като натрупването на минималните помощи е по вид дейности до съответния праг за конкретния вид дейност. В случаите на предприятия, които са в обхвата на Регламент (ЕС) 360/2012 на Комисията от 25 април 2011 г. относно прилагането на членове 107 и 108 от Договора за функционирането на Европейския съюз към минималната помощ (de minimis) за предприятия, предоставящи услуги от общ икономически интерес (ОВ L 114 от 26.04.2012 г.) приложимият праг за натрупване на минималната помощ е до левовата равностойност на 500 000 евро.  Помощта de minimis не се кумулира с държавна помощ, отпусната за същите допустими разходи или с държавна помощ за същата мярка за финансиране на риска, ако чрез това кумулиране може да се надвиши най-високият приложим интензитет на помощта или размер на помощта, определен в конкретните обстоятелства за всеки отделен случай с регламент за групово освобождаване или с решение, приети от Комисията.  В случай че на етап кандидатстване се установи надвишаване на максимално допустимия праг по Регламент (ЕС) № 1407/2013, оценителната комисия ще намали служебно до допустимия праг за конкретния получател.  Данните за получените предходни минимални помощи следва да бъдат надлежно посочени от предприятието – краен получател в Декларация за получените минимални помощи.  Помощта de minimis се смята за отпусната от момента на подписване на договора между СНД и предприятието – краен получател, независимо от датата на нейното изплащане на предприятието.  При неспазване на изискванията на Регламент (ЕС) № 1407/2013, относими към предприятието (крайния получател), същият възстановява пълния размер на предоставените средства по Дейност 4, със законната лихва от момента на получаването до окончателното им изплащане.  Крайният получател е длъжен да документира и събира цялата информация относно прилагането на Регламент (ЕС) № 1407/2013. Така съставените документи трябва да съдържат цялата информация, която е необходима, за да се докаже, че са спазени условията по Регламент (ЕС) № 1407/2013. Документацията относно индивидуалните помощи de minimis се съхранява за период от 10 бюджетни години, считано от датата на тяхното предоставяне. Администраторът на помощ ще съхранява, документира и събира цялата информация относно прилагането на Регламента (ЕС) № 651/2014 за период от 10 бюджетни години.  Документацията относно дейност 4 – минимална помощ се съхранява за период от 10 бюджетни години от датата, на която е предоставена последната индивидуална помощ по такава схема. При поискване от Европейската комисия СНД и предприятието – краен получател предоставят на министъра на финансите цялата информация и придружаваща документация, която Европейската комисия счита за необходима за целите на контрола на прилагането на Регламент (ЕС) № 1407/2013.  Информацията и документацията се предоставят на министъра на финансите в срок 15 работни дни, освен ако в искането на Европейската комисия или в указанията на Министерството на финансите не е определен друг срок. Съгласно чл. 34, ал. 1 от ЗДП и чл. 9, ал. 4 от ППЗДП, Министерството на иновациите и разстежа в качеството си на администратор на помощ информира министъра на финансите в срок до три дни от предоставянето на всяка помощ, попадаща в обхвата на минимална помощ.  Информация за отпуснатите от него минимални помощи се предоставя в електронен вид чрез интернет базирания "Регистър на минималните помощи"  СНД, съгласно Условия за изпълнение на одобрените инвестиции по настоящата процедура (Приложение 25).  Съгласно чл. 9, ал. 1 и ал. 4 от Закона за държавните помощи, администратор за предвижданата схема за минимална помощ за изграждането на зарядни станции на слънчеви батерии за електромобили по Дейност 4 е министъра на иновациите и растежа.  5. **Недопустими кандидати при избран режим помощ „Инвестиционни помощи за местни инфраструктури“ „Регионална инвестиционна помощ“ и „Помощ изграждането на зарядни станции на слънчеви батерии за електромобили“:**  Кандидатите не могат да участват в процедурата и да получат безвъзмездно финансиране, в случай че попадат в забранителните режими съгласно чл. 1, пар. 3 на Регламент на Комисията (ЕС) № 651/2014 и по-конкретно, ако:  А) Икономическата дейност, за която кандидатстват, се отнася до:  • сектора на рибарството и аквакултурите, уредени с Регламент (ЕС) № 1379/2013 (недопустими са предприятия, кандидатстващи за дейност, която съгласно КИД-2008 попада в код на икономическа дейност 03 „Рибно стопанство“, 10.2. „Преработка и консервиране на риба и други водни животни, без готови ястия”);  • сектора на първично производство на селскостопански продукти;  • сектора на преработка и продажба на селскостопански продукти, в следните случаи:  - когато размерът на помощта е определен въз основа на цената или количеството на тези продукти, които се изкупуват от първичните производители или се предлагат на пазара от съответните предприятия; или  - когато помощта е обвързана със задължението да бъде прехвърлена частично или изцяло на първичните производители;  • сектор стоманодобив - приложимо за регионална инвестиционна помощ;  • сектор въгледобив - приложимо за регионална инвестиционна помощ;  • сектор корабостроене - приложимо за регионална инвестиционна помощ;  • сектора за производство на синтетични влакна- приложимо за регионална инвестиционна помощ;  • сектор транспорт, както и свързаната с него инфраструктура - приложимо за регионална инвестиционна помощ;  и) помощи за производството и преноса на енергия и енергийните инфраструктури, - приложимо за регионална инвестиционна помощ.  А1) Предложението за изпълнение на инвестиция не съдържа дейности за улесняване на закриването на неконкурентоспособни въглищни мини в съответствие с Решение 2010/787/ЕС на Съвета.  Б) Са предприятия, които:  Б1) Са извършили преместване към предприятието, в което предстои да бъде осъществена първоначалната инвестиция, за която предприятието кандидатства по настоящото предложение за изпълнение на инвестиция през двете години, предхождащи подаването на настоящото предложение. Кандидатите се ангажират да не правят такова преместване за период до две години след приключването на първоначалната инвестиция, за която се иска помощта (съгласно Декларация за държавни/минимални помощи – Приложение 3 към Условията за кандидатстване и Договор за финансиране с крайния получател към Условията за изпълнение). Приложимо само в случай на регионална инвестиционна помощ.  **ВАЖНО:** Във връзка с това изискване, кандидатът се разглежда на ниво група, която представлява една стопанска единица с общ източник на контрол, а не отделно юридическо лице.  При установяване на обстоятелството по подточка Б1 по време на изпълнение на договора за финансиране или в рамките на две години от изпълнението му, полученото безвъзмездно финансиране подлежи на възстановяване, вкл. начислената законна лихва. Съответствието с посоченото изискване се проверява и по реда на т. 19.3 от Условия за кандидатстване по настоящата процедура.  Б2) Са предприятия, които:  • са обект на неизпълнено разпореждане за възстановяване вследствие на предходно решение на Европейската комисия, с което дадена помощ се обявява за неправомерна и несъвместима с вътрешния пазар ;  • са „предприятия в затруднено положение“, по отношение на които е изпълнено поне едно от следните обстоятелства :  1. В случай на акционерно дружество, дружество с ограничена отговорност, командитно дружество с акции или кооперация или други дружества по Приложение I към Директива 2013/34/ЕС (което не е МСП, което съществува по-малко от три години), когато неговият записан акционерен капитал е намалял с повече от половината поради натрупани загуби. Такъв е случаят, когато приспадането на натрупаните загуби от резервите (и всички други елементи, които по принцип се считат за част от собствения капитал на дружеството) води до отрицателен кумулативен резултат, който надхвърля половината от записания акционерен капитал. За целите на настоящата разпоредба под понятието „дружество с ограничена отговорност" се разбира по-специално видовете дружества, посочени в приложение I към Директива 2013/34/ЕС, а понятието „акционерен капитал" включва, когато е уместно, премии от акции.  Преценката относно обстоятелството по т. 1 се извършва въз основа на данните за последната приключена финансова година, както следва:  Едно предприятие ще бъде считано за “предприятие в затруднено положение“, когато сумата на т. III „Резерв от последващи оценки“, т. IV „Резерви“, т. V „Натрупана печалба (загуба) от минали години“ и т. VI „Текуща печалба (загуба)“ от раздел А „Собствен капитал“ на пасивите, описани в Счетоводния баланс на съответното предприятие е отрицателна стойност, която надвишава 50% от сумата на т. I „Записан капитал“ и т. II „Премии от емисии“ от раздел А „Собствен капитал“ на пасивите, описани в Счетоводния баланс .  2. В случай на събирателно дружество или командитно дружество, или други лица по Приложение II към Директива 2013/34/ЕС (което не е МСП, което съществува по-малко от три години), когато капиталът, вписан в баланса на дружеството, е намалял с повече от половината поради натрупани загуби. За целите на настоящата разпоредба под понятието „дружество, при което поне някои съдружници носят неограничена отговорност за задълженията на дружеството", се разбира по-специално типовете дружества, посочени в приложение II към Директива 2013/34/ЕС.  3. Когато предприятието е в процедура по колективна несъстоятелност или отговаря на критериите на своето вътрешно право, за да бъде обект на процедура по колективна несъстоятелност по искане на неговите кредитори.  4. Когато предприятието е получило помощ за оздравяване и все още не е възстановило заема или не е прекратило гаранцията, или е получило помощ за преструктуриране и все още е обект на план за преструктуриране.  Изискванията по т. Б) се прилагат и на равнище група – както за предприятието-кандидат, така и за предприятията, с които кандидатът формира група предприятия (разгледани в цялост). Преди сключване на договор за финансиране се извършва проверка (включително за наличие на „предприятие в затруднено положение“ по смисъла на чл. 2, пар. 18 от Регламент (ЕС) № 651/2014) на кандидата и лицата, с които същите са свързани, формирайки група, въз основа на подадената декларация и чрез извършване на служебна проверка на наличната информация в публичните регистри (вкл. ТР и регистър на ЮЛНЦ). Проверката и определянето на „група“ ще се извършва по отношение на предприятие майка и всички негови дъщерни предприятия, като: "предприятие майка" означава предприятие, което контролира едно или повече дъщерни предприятия и съответно „дъщерно предприятие" означава предприятие, което се контролира от предприятие майка, включително дъщерно предприятие на крайно предприятие майка. Проверката включва преценка във връзка с наличието на икономически субект (кандидат), имащ общ източник на контрол на основание не само представения консолидиран финансов отчет (за група предприятия), но и наличната информация в публичните регистри (вкл. ТР и регистър на ЮЛНЦ), отчитайки възможността общия източник на контрол да се осъществява, както от предприятия, така и от физически лица, участващи в управлението им.  В) Финансирането представлява:  • помощи за дейности, свързани с износ към трети държави или държави членки, по-специално помощи, които са пряко свързани с изнесените количества, с изграждането и функционирането на дистрибуторска мрежа или с други текущи разходи във връзка с износа ;  • помощ, поставена в зависимост от използване на местни (национално произведени стоки и услуги) за сметка на вносни стоки.  **ВАЖНО:** Задължително е воденето на отделна/аналитична счетоводна отчетност за инфраструктурата и всяка от дейностите със съответните аналитични счетоводни сметки и партиди, необходими за проследяване на приходите, разходите, активите и пасивите от икономическите и неикономическите дейности на крайния получател.  **ВАЖНО:** В т. „Финансова информация – кодове по измерения“ на Формуляра за кандидатстване кандидатът избира приложимия режим на помощ.  **Съгласно чл. 8, пар. 3 от Регламент (ЕС) № 651/2014 г. на Комисията помощите с установими допустими разходи, които са освободени от задължението за уведомяване по смисъла на Регламента, могат да се натрупват с: i) всякаква друга държавна помощ, доколкото тези мерки засягат различни установими допустими разходи; i) всякаква друга държавна помощ както и с минимална помощ във връзка със същите допустими разходи, които се припокриват частично или напълно, само ако това натрупване не води до надхвърляне на най-високия интензитет на помощта или най-високия размер на помощта, определени по т. 11 и т. 12.**  **Държавните помощи, освободени от задължението за уведомяване по силата на настоящия регламент, не могат да се натрупват с помощ de minimis по отношение на същите допустими разходи, ако това натрупване би довело до интензитет на помощта, надхвърлящ праговете, установени в глава III от настоящия регламент.**  **ВАЖНО:** Безвъзмездното финансиране по процедурата може да се натрупва с всякаква друга държавна помощ във връзка със същите допустими разходи, които се припокриват частично или напълно, само ако това натрупване не води до надхвърляне на най-високия размер или интензитет на помощта, приложим за тази помощ[[20]](#footnote-21). Натрупването е допустимо при спазване на изискването най-малко 25% от общите допустими разходи по предложението за изпълнение на инвестиция (в случай, че приложимия режим на държавна помощ е „Регионална инвестиционна помощ“) по Дейност 3, да бъдат съфинансирани чрез собствени средства на кандидата или със средства от външни източници, които средства изключват всякаква публична подкрепа. Посоченото ще бъде проверявано въз основа на представената от страна на кандидата Декларация за държавни/минимални помощи.  Данните за получени държавни помощи следва да бъдат надлежно посочени от кандидатите в Декларацията за държавни помощи (Приложение 3). Помощта се счита за получена от момента на сключване на договора за нейното предоставяне. В случай че след подаване на предложението за изпълнение на инвестиция настъпи промяна по отношение на получената държавна помощ, кандидатът следва да уведоми писмено СНД и да изпрати нова Декларация за държавни помощи (Приложение 3), с попълнени актуални данни в нея, в срок от 5 (пет) работни дни чрез модул „Комуникация с УО“ в Информационната система за Механизма (ИСМ) - Информационната система за управление и наблюдение на средствата от ЕС в България 2020 (ИСУН 2020).  При определяне дали е спазен максимално допустимият размер и съответно интензитет на помощта съгласно т. 11 и т. 12 от настоящите Условия за кандидатстване, ще се взема предвид както размера на държавната/минималната помощ, за която се кандидатства, така и общият размер на вече получена държавна/минимална помощ за дейности, проект или предприятие (извън тези, за които се кандидатства), независимо от това дали тази подкрепа е финансирана от местни, регионални, национални или общностни източници.  Допълнително, кандидатите нямат право да подават предложения за изпълнение на инвестиция по процедурата за вече реализирани дейности или такива, финансирани по друг проект, програма или каквато и да е друга финансова схема, произлизаща от националния бюджет, бюджета на Общността или друга донорска програма.  Съгласно чл. 38 от Закона за държавните помощи възстановяването на неправомерна и несъвместима държавна помощ или на неправилно използвана държавна помощ се извършва въз основа на решение на Европейската комисия с разпореждане за възстановяване и влязъл в сила акт за установяване на публично вземане, когато това е приложимо. Съгласно чл. 37 от Закона за държавните помощи неправомерно получената минимална помощ представлява публично вземане, което се установява от администратора на помощ чрез издаване на акт за установяване на публичното вземане по реда на Административнопроцесуалния кодекс. Вземанията подлежат на събиране по реда на Данъчно-осигурителния процесуален кодекс (ДОПК) от органите на Националната агенция за приходите.  Възстановяването на недължимо платените и надплатените суми, както и на неправомерно получените или неправомерно усвоени средства, ще се извършва в съответствие с установения ред, съгласно действащите нормативни актове за плащане, верификация и сертификация на разходите към момента на изпълнение на договорите за финансиране с крайните получатели.  Крайният получател е длъжен да документира и събира цялата информация относно прилагането на Регламента (ЕС) № 651/2014. Така съставените документи трябва да съдържат цялата информация, която е необходима, за да се докаже, че са спазени условията по Регламент (ЕС) № 651/2014. Документацията относно индивидуалните помощи по Регламента се съхранява за период от 10 бюджетни години, считано от датата на тяхното предоставяне. Документацията относно схемите за помощ по Регламента се съхранява за период от 10 бюджетни години от датата, на която е предоставена последната индивидуална помощ по такава схема. Администраторът на помощ ще съхранява, документира и събира цялата информация относно прилагането на Регламент (ЕС) № 651/2014 за период от 10 бюджетни години.  При поискване от Европейската комисия крайният получател предоставя чрез СНД на министъра на финансите цялата информация и придружаваща документация, която Европейската комисия счита за необходима за целите на контрола на прилагането на Регламент (ЕС) № 651/2014. Информацията и документацията се предоставят на министъра на финансите в срок 15 работни дни, освен ако в искането на Европейската комисия или в указанията на Министерството на финансите не е определен друг срок.  След публикуване на настоящите Условия за кандидатстване не са допустими изменения, които могат да повлияят на съответствието на настоящата процедура с изискванията на Регламент на Комисията (ЕС) № 651/2014 или на Регламент на Комисията (ЕС) № 1407/2013..  Помощта по процедурата се предостява в срока на действие на приложимите Регламенти - Регламент на Комисията (ЕС) № 651/2014 или на Регламент на Комисията (ЕС) № 1407/2013. |

# Интензитет на безвъзмездното финансиране

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **По настоящата процедура интензитетът на безвъзмездното финансиране и в зависимост от предвидените в заявлението за финансиране допустими дейности е, както следва:**  **По Дейност 1 максималният размер на безвъзмездното финансиране за кандидата при режим „непомощ“ е 80 % от допустимите разходи.**  **По Дейност 2 максималният интензитет на безвъзмездното финансиране е 80 % от допустимите разходи, при режим на „помощ“ съгласно чл. 56 от Регламент на Комисията (ЕС) № 651/2014.**  **По Дейност 3 максималният интензитет на безвъзмездното финансиране при режим „регионална инвестиционна помощ“ съгласно чл. 13 и чл. 14 от Регламент на Комисията (ЕС) № 651/2014, който в** зависимост от мястото на изпълнение на предложението за изпълнение на инвестиция е, както следва:   |  |  |  | | --- | --- | --- | | **Категория на предприятието** | **Максимален интензитет на помощта за дейности**  ***извън* ЮЗР (NUTS-2)[[21]](#footnote-22)** | **Максимален интензитет на помощта за дейности**  ***в* ЮЗР (NUTS-2)** | | Микро и малки предприятия | 50 % | София град (столица): 40%  София област: 50%  Област Благоевград: 50%  Област Перник: 40%  Област Кюстендил: 45% | | Средни предприятия | 50 % | София град (столица): 30%  София област: 50%  Област Благоевград: 50%  Област Перник: 30%  Област Кюстендил: 35% | | Големи предприятия | 50 % | София град (столица): 20%  София област: 45%  Област Благоевград: 45%  Област Перник: 20%  Област Кюстендил: 25% |   Указаните проценти са вече с включени бонуси за МСП и други бонуси не се предоставят.  В случай на установено надвишаване на максималния интензитет на помощта, се извършва служебна корекция на бюджета до максимално допустимия интензитет в зависимост от дейността и мястото на изпълнение на предложението за изпълнение на инвестиция.  При прилагане на режим на държавна помощ по Дейност 3 („Регионална инвестиционна помощ“), най-малко 25%[[22]](#footnote-23) от общите допустими разходи по предложението за изпълнение на инвестиция, трябва да бъдат съфинансирани чрез собствени средства на кандидата или със средства от външни източници, които средства изключват всякаква публична подкрепа. Собственото участие от страна на кандидата следва да бъде включено в бюджета на проекта и трябва да бъде осигурено за сметка на оборотни средства/стопанска дейност на кандидата с източници извън бюджета на фондове на ЕС и/или националния бюджет и които средства изключват всякаква публична подкрепа[[23]](#footnote-24). Посоченото ще бъде проверявано въз основа на представената от страна на кандидата Декларация за държавни/минимални помощи (Приложение 3). СНД ще провери източника на собственото финансиране, което не включва друго финансиране, освен получено при пазарни условия. В случай че не бъде осигурено минималното съфинансиране, финансирането по Дейност 3 ще бъде отказано.  Не е допустимо предложението за изпълнение на инвестиция да се изпълнява едновременно в два региона/области (места на изпълнение) с различен максимално допустим интензитет на помощта.  „Мястото на изпълнение на предложението за изпълнение на инвестиция“ е мястото на физическото осъществяване на инвестицията.  Най-малко 25% за „Регионална инвестиционна помощ“ по Дейност 3 от общите допустими разходи по предложението за изпълнение на инвестиция, трябва да бъдат съфинансирани чрез собствени средства на кандидата или със средства от външни източници, които средства изключват всякаква публична подкрепа. Посоченото ще бъде проверявано въз основа на представената от страна на кандидата Декларация за държавни помощи (Приложение 3).  ВАЖНО!!!  Преди сключване на договор за предоставяне на безвъзмездна финансова помощ, СНД ще извършва документална проверка на декларираната от одобрените кандидати категория предприятие. В случай, че бъде установена погрешно декларирана категория, довела до одобрение на интензитет на безвъзмездната финансова помощ, по-висок от максимално допустимия за установената категория, СНД ще издаде Решение за отказ за предоставяне на безвъзмездна финансова помощ за съответния кандидат.  В случай че в категорията/статуса на одобрен кандидат преди сключване на договор за безвъзмездна финансова помощ настъпи промяна и в резултат на промяната интензитетът на помощта надхвърля максимално допустимия за новата категория съгласно т. 11 на Условията за кандидатстване, за съответния кандидат ще бъде издадено Решение за отказ за предоставяне на безвъзмездна финансова помощ.  **По Дейност 4 максималният интензитет на безвъзмездното финансиране е 80 % от допустимите разходи, при режим на „минимална помощ“ съгласно Регламент на Комисията (ЕС) № 1407/2013.**  **В случай на установено надвишаване на максималния интензитет на помощта, се извършва служебна корекция на бюджета до максимално допустимия интензитет и размер** **в случай, че с предоставянето ще се надвиши минималната помощ по Дейност 4.**  За да се изчисли интензитетът на помощта, всички данни се представят в брутно изражение - преди приспадането на данъци и други такси. Помощите, които се предоставят на няколко части (т.е. когато кандидатът предвижда да ползва авансово плащане), се сконтират към техния размер към момента на предоставяне. Допустимите разходи се сконтират до тяхната стойност към момента на предоставяне на помощта . Лихвеният процент, който се използва за сконтиране, е сконтовият процент, приложим към момента на предоставяне на помощта, в съответствие с чл. 7, пар. 3 от Регламент на Комисията (ЕС) № 651/2014. и чл. 3, ал. 6 от Регламент (ЕС) № 1407/2013 на Комисията от 18 декември 2013 г. Интензитетът на безвъзмездното финансиране се изчислява чрез определяне на сконтираната стойност на помощта, изразена като процент от сконтираната стойност на допустимите разходи. |

# Минимален и максимален размер на безвъзмездно финансиране за индивидуален проект

|  |  |  |  |  |
| --- | --- | --- | --- | --- |
| Минималният и максималният размер на безвъзмездното финансиране по всяко индивидуално предложение за изпълнение на инвестиция по процедурата е както следва:   |  |  | | --- | --- | | **Минимален размер на безвъзмездното финансиране за парк/зона** | **Максимален размер на безвъзмездното финансиране за парк/зона** | | **3 000 000 лева** | **40 000 000 лева** |   В рамките на посочения минимален и максимален размер на безвъзмездното финансиране по индивидуалните предложения са налице и допълнителни ограничения, произтичащи от правилата за държавни помощи, описани по-долу.  1. Максимално допустимия размер на помощта по чл. 4, пар. 1, буква „вв“ от Регламент на Комисията (ЕС) № 651/2014 е в размер на левовата равностойност на 10 млн. евро или общите разходи, надхвърлящи левовата равностойност на 20 млн. евро за същата инфраструктура.  2. Максимално допустимия размер на помощта по чл. 4, пар. 1, буква „а“ от Регламент на Комисията (ЕС) № 651/2014, както следва:  а) левовата равностойност на 18 750 000 евро, в случай че проектът ще бъде изпълняван в Югозападен регион (NUTS2) ;  б) левовата равностойност на 37 500 000 евро, в случай че проектът ще бъде изпълняван извън Югозападен регион (NUTS2).  2,1. Коригираният размер на помощта, изчислен съгласно указанията на чл. 2, пар. 20 от Регламент на Комисията (ЕС) № 651/2014, в случай че стойността на допустимите разходи на инвестиционен проект или на единен инвестиционен проект по чл. 14, пар. 13 от регламента, е над левовата равностойност на 50 000 000 евро.  Единен инвестиционен проект е всяка първоначална инвестиция, започната от един и същ краен получател (на равнище група) в срок от три години, считано от датата на започване на работите по друга подпомогната инвестиция в същия регион от ниво 3 по Общата класификация на териториалните единици за статистически цели. Когато единният инвестиционен проект е голям инвестиционен проект, общият размер на помощта за единния инвестиционен проект не надхвърля коригирания размер на помощта за големи инвестиционни проекти.  СНД ще натрупва всяка първоначална инвестиция, започната от един и същ бенефициер – краен получател (на равнище група) в срок от три години, считано от датата на започване на работите по друга подпомогната инвестиция в същия регион от ниво 3 по Общата класификация на териториалните единици за статистически цели в единен инвестиционен проект и в случай, че се окаже, че този единен инвестиционен проект надвишава максимално допустимия размер на регионална помощ по Регламент на Комисията (ЕС) № 651/2014, финансирането ще бъде отказано. Максимално допустимият размер на регионалната помощ ще се изчислява съгласно единния инвестиционен проект на кандидата, формиран при условията на чл. 14, пар. 13 от Регламент (ЕС) № 651/2014. Данните за получените предходни държавни помощи ще бъдат проверявани от СНД чрез Модула за прозрачност на ЕК, Информационата система ИСУН 2020 и Декларация за държавни помощи (Приложение 3).  В случай на помощ за изграждането на зарядни станции на слънчеви батерии за електромобили, максималният размер на помощта по режим de minimis, за която се кандидатства, заедно с другите получени минимални помощи за едно и също предприятие[[24]](#footnote-25) за период от три бюджетни години не може да надхвърля левовата равностойност на 200 000 евро и съответно левовата равностойност на 100 000 евро за едно и също предприятие, което осъществява автомобилни товарни превози за чужда сметка |

# Срок за изпълнение на индивидуалните проекти

|  |
| --- |
| Продължителността на всяко предложение за изпълнение на инвестиция не следва да надвишава 30 (тридесет) месеца, считано от датата на влизане в сила на договора за финансиране с крайния получател, но не по-късно от 30.06.2026 г. |

# Хоризонтални политики[[25]](#footnote-26)

|  |
| --- |
| По настоящата процедура следва да е налице съответствие на предложенията за изпълнение на инвестиция със следните принципи:  **1)** Предложенията за изпълнение на инвестиции следва да са в съответствие с принципа за „ненанасяне на значителни вреди“[[26]](#footnote-27).  Посоченият принцип изисква предложенията за изпълнение на инвестиция по настоящата процедура да НЕ водят до значителни вреди за следните **шест екологични цели**:  а) смекчаване на изменението на климата;  б) адаптиране към изменението на климата;  в) устойчиво използване и опазване на водните и морските ресурси;  г) преход към кръгова икономика;  д) предотвратяване и контрол на замърсяването;  е) защита и възстановяване на биологичното разнообразие и екосистемите.  С цел гарантиране в максимална степен на спазването на принципа за „ненанасяне на значителни вреди“, няма да се подкрепят:  i) дейностите и активите, свързани с изкопаеми горива, включително използване надолу по веригата;  ii) дейностите и активите по схемата на ЕС за търговия с емисии, при които прогнозните емисии на парникови газове не са по-ниски от съответните референтни стойности;  iii) дейностите и активите, свързани със сметища, инсталации за изгаряне на отпадъци и заводи за механично-биологично третиране;  iv) дейностите и активите, при които дългосрочното обезвреждане на отпадъци може да причини вреда на околната среда.  **Подробна информация относно спазването на принципа за „ненанасяне на значителни вреди“ е представена в Приложение 17 към Условията за кандидатстване.**  **2)** Предложенията за изпълнение на инвестиции следва да са в съответствие с принципите на равнопоставеност на жените и мъжете и осигуряване на равни възможности за всички.  **ВАЖНО:** Спазването на заложените в предложението принципи ще се проследява, както следва:  - За удостоверяване на съответствието на инвестицията с принципите по подт. 1) и подт.2) при подаване на предложението, кандидатите декларират съответните обстоятелства в Декларацията при кандидатстване (Приложение 2).  - В края на изпълнението на инвестицията крайните получатели следва задължително да представят информация във финалния отчет относно осигуреното съответствие на инвестицията с принципите по подт. 1) и подт. 2).  **ВАЖНО:** Крайните получатели ще подлежат на контрол, който да удостовери спазването на изискванията на Техническите насоки за прилагането на принципа за „ненанасяне на значителни вреди“ съгласно Регламента за Механизма за възстановяване и устойчивост (2021/C 58/01). |

# Начин на подаване на проектните предложения

|  |
| --- |
| Проектното предложение по настоящата процедура следва да бъде подадено само по електронен път с Квалифициран електронен подпис (КЕП) чрез Информационната система на Плана за възстановяване и устойчивост (ИС на МВУ) <https://eumis2020.government.bg/bg/s/Default/Manual>, където е налично и Общо Ръководство за работа със системата.  Подаването на проектното предложение се извършва чрез попълване на уеб базиран Формуляр за кандидатстване, като проектното предложение и прикачените документи се подписват с квалифициран електронен подпис (КЕП) от лицето, оправомощено да представлява кандидата. Кандидатът трябва точно да се придържа към Формуляра, който се генерира в ИС на МВУ, както и да попълни и прикачи в системата приложенията в секция 12 „Прикачени електронно подписани документи“ към Формуляра за кандидатстване. Формулярът се попълва от кандидата съгласно инструкциите на С*НД*, дадени в Указанията за попълване на формуляра за кандидатстване - приложение за информация към Условията за кандидатстване. ИС на МВУ-ИСУН2020предоставя възможност за коригиране и допълване на формуляра, докато той е в режим „чернова“, като работата по него се съхранява на сървърите на системата.  Формулярът за кандидатстване и приложенията се попълват на български език, с изключение на полетата, които са задължителни за попълване на английски език.  Преди подаването на проектното предложение, Формулярът за кандидатстване задължително се подписва с електронен подпис с отделна сигнатура (detached) от представляващия кандидата или оправомощено от него лице. Подписването на документи с квалифициран електронен подпис е възприето по настоящата процедура, тъй като съгласно чл. 13, ал. 3 от Закона за електронния документ и електронния подпис, квалифицираният електронен подпис има значението на саморъчен подпис.  **Предложенията за изпълнение на инвестиция по настоящата процедура се подават по изцяло електронен път чрез ИСМ-ИСУН 2020 на следния интернет адрес:**  <https://eumis2020.government.bg/bg/s/800c457d-e8be-4421-8ed9-e78d0a75c39/Procedure/Active>  Съгласно чл. 8, ал. 2 от ПМС № 114/08.06.2022 г. всеки кандидат може посредством изпращане на комуникация, чрез информационната система за Механизма-ИСУН2020 да оттегли своето предложение от оценителния процес, като в този случай оценителната комисия не разглежда оттегленото предложение.  Когато кандидат е подал повече от едно предложение в рамките на настоящата процедура, на оценка подлежи единствено последното подадено в срока на обявената процедура предложение. С подаването на всяко следващо предложение предходното подадено предложение по същата процедура се счита за оттеглено.  СНД може да проведе информационна кампания за потенциалните крайни получатели на средства от МВУ в рамките на 30 дни от датата на публикуването на информацията за откриване на процедура. |

# Списък на документите, които се подават на етап кандидатстване

|  |
| --- |
| Кандидатите по настоящата процедура следва да представят към Формуляра за кандидатстване по изцяло електронен път чрез ИС на МВУ ИСУН 2020 следните документи:   1. **Изрично пълномощно за подаване на предложението за изпълнение на инвестиция** - попълнено по образец **(Приложение 1),** с което се упълномощава **титуляра на валиден КЕП**, с който ще се подаде предложението.   Документът не е задължителен, а се изисква само в случай, че кандидатите желаят да упълномощят лице, което не е официален представител на предприятието - кандидат, да подаде предложението за изпълнение на инвестиция с валиден КЕП.   1. **Декларация при кандидатстване – попълнена по образец от кандидата и партньора/ите (Приложение 2).** 2. **Декларация за държавни/минимални помощи попълнена по образец (Приложение № 3)**   **ВАЖНО:** В случай че след подаване на предложението за изпълнение на инвестиция настъпи промяна по отношение на получената държавна помощ, кандидатът следва да уведоми писмено СНД и да представи нова Декларация за държавни/минимални помощи (Приложение 3), с попълнени актуални данни. Новата декларация по буква б/ се попълва и подписва с КЕП от ВСИЧКИ лица, които са официални представляващи на кандидата и са вписани като такива в ТР и регистъра на ЮЛНЦ (вкл. прокурист/и, ако е приложимо), независимо дали представляват заедно и/или поотделно. В случай че едно или повече от лицата, официално представляващи кандидата, не са подписали декларацията с валиден КЕП, същата може да бъде подписана на хартиен носител от съответното лице, сканирана и заверена с КЕП на официален представляващ на кандидата, и/или на упълномощеното лице при представянето й чрез модул „Комуникация с УО“ в ИСМ-ИСУН 2020.   1. **Декларация за обстоятелствата по чл. 3 и чл. 4 от Закона за малките и средните предприятия (Приложение № 4);** 2. **Декларация за проектна готовност (Приложение 5);** 3. **Формуляр (обр. 3) за самооценка относно съблюдаване на принципа за ненанасяне на значителни вреди от инфраструктурни инвестиционни проекти – закупуване на оборудване и инфраструктура (Приложение № 6);**   Документите по т. 2 – т. 6 се попълват и подписват от ВСИЧКИ лица, които са официални представляващи на кандидата и са вписани като такива в ТР и регистъра на ЮЛНЦ (вкл. прокурист/и, ако е приложимо), независимо дали представляват предприятието - кандидат заедно и/или поотделно. Лицето/ата, официално представляващо/и кандидата няма/т право да упълномощава/т други лица да подписват декларацията, тъй като с нея се декларират данни, които деклараторът/ите декларира/т в лично качество или съответно данни за представляваното от него/тях юридическо лице, като за верността им се носи наказателна отговорност, която също е лична.  В случай че кандидатът има САМО един официален представляващ, вписан в ТР и регистъра на ЮЛНЦ и предложението за изпълнение на инвестиция се подава с негов валиден КЕП, декларацията НЕ е изискуема за прилагане в раздел „Прикачени електронно подписани документи“ от Формуляра за кандидатстване, тъй като релевантната информация се попълва и декларира от кандидата в раздел „E-ДЕКЛАРАЦИИ“ от Формуляра.  Декларациите по т. 2 – т. 5 и формулярът по т. 6 са изискуеми за прилагане в раздел „Прикачени електронно подписани документи“ от Формуляра за кандидатстване, в случаите когато:  - предприятието-кандидат има двама или повече официални представляващи, вписани в ТР и регистъра на ЮЛНЦ (вкл. прокурист/и, ако е приложимо), а Формулярът за кандидатстване се подава и подписва с КЕП само от единия от тях. В този случай, декларацията се попълва, датира и подписва от ВСИЧКИ представляващи, които не са подписали с валиден КЕП Формуляра за кандидатстване и се прилага в раздел „Прикачени електронно подписани документи“ от Формуляра.  - предложението се подава с КЕП от упълномощено лице. В този случай, декларацията се попълва, датира и подписва от ВСИЧКИ лица, които са официални представляващи на кандидата и са вписани като такива в ТР и регистъра на ЮЛНЦ (вкл. прокурист/и, ако е приложимо) и се прилага в раздел „Прикачени електронно подписани документи“ от Формуляра.  **ВАЖНО**: Информацията, декларирана в раздел „Е-декларации“ от Формуляра за кандидатстване трябва да бъде идентична с тази, посочена в декларацията образец, в случай че същата е необходимо да се представя в раздел „Прикачени електронно подписани документи“ от Формуляра. При разминаване, за верни ще се приемат данните, подписани с валиден КЕП от официалния/те представляващ/и кандидата. При подписване на Формуляра за кандидатстване с КЕП от упълномощено лице - за верни ще се приемат данните, декларирани в представената/ите декларация/и (Приложение 2), подписана/и от официалния/те представляващ/и кандидата.   1. **Стратегия за развитие на индустриалния парк или зона по образец (Приложение 7);** 2. **Бизнес план на индустриалния парк или зона по образец, (Приложение 8);** 3. **Заявление за профил за достъп на краен получател на средства до ИС на МВУ-ИСУН2020(Приложение 9);** 4. **Заявление за профил за достъп на краен получател на средства до ИС на МВУ, упълномощено лице (Приложение 9а);** 5. **Споразумение за партньорство (Приложение 10).**   ***Допустими са следните два варианта на подписване на документите по т. 7 – т. 11 при прилагането им в раздел „Прикачени електронно подписани документи“ от Формуляра за кандидатстване:***  ***Вариант 1:*** Документите се попълват по образец, датират се и се подписват на хартиен носител от съответните лица, официално представляващи кандидата и вписани в ТР и регистъра на ЮЛНЦ (вкл. прокурист/и, ако е приложимо) или в единния регистър за адвокатските дружества, поддържан от Висшия адвокатски съвет. В случаите, когато кандидатът се представлява само заедно от няколко физически лица, в пълномощното по буква а/ се попълват данните и същото се подписва на хартиения носител от всяко от тях. След попълването, подписването и поставянето на дата на хартиените носители, документите по букви а/ и б/ се сканират и се прикачват в раздел „Прикачени електронно подписани документи“от Формуляра за кандидатстване.  ***Вариант 2:*** Документите се попълват и подписват с валиден КЕП от съответните лица, официално представляващи кандидата (вкл. прокурист/и, ако е приложимо), вписани в ТР и регистъра на ЮЛНЦ или в единния регистър за адвокатските дружества, поддържан от Висшия адвокатски съвет, и се прикачват в раздел „Прикачени електронно подписани документи“ от Формуляра. В случаите, когато кандидатът се представлява само заедно от няколко физически лица, в пълномощното по буква а/ се попълват данните и същото се подписва с валиден КЕП от всяко от тях. В случай че е възприет подход на подписване на документите с КЕП, то е препоръчително **подписването да е чрез attached signature – файл и подпис в един документ (подписът да се съдържа в документа).**  ***Кандидатът следва да представи следната документация:***   * Договор за експлоатация между Собственика и Партньора, съгласно изискванията на ЗИП, *неприложимо в случай че операторът е и собственик на индустриалния парк/зона*. * Писмо за подкрепа от собственика на индустриалния парк/зона, *неприложимо в случай че операторът е и собственик на индустриалния парк/зона.* * Решение на собственика за създаване на индустриалния парк/зона, с реквизитите по чл. 24, ал. 1 и ал. 3 от Закона за индустриалните паркове. * Документ/и, удостоверяващи ангажимент на лице/а, което да осъществи на територията на индустриалния парк/зона допустими инвестиции – предварителен/окончателен договор за придобиване на вещно право на терен на Индустриалния парк/зона, договор за наем, меморандум, споразумение или съвместно изявление за намерение, упоменаващо поетият ангажимент, който (за нови и в процес на изграждане) да доказва сериозни намерения на съответния/те инвеститор/и за установяване в парка/зоната най-късно до края на м. юни 2026 г. * С цел да докаже, че ползватели на инфраструктурата ще бъдат всички съществуващи и потенциални потребители при равни и недискриминационни условия и че инфраструктурата не е специализирана, кандидатът следва да представи становище от компетентната институция – общинска и/или областна администрация и др., че предвидената за изграждане инфраструктура фигурира в стратегии и планове за развитието на региона и целите на политиката по отношение на инфраструктурата и относно потенциална реализация на проектното предложение, включващо степента на обезпеченост на територията на зоната/парка по отношение на изградената инфраструктура, вид собственост на съоръженията и инфраструктурата в района и на имотите, налични ресурси, както и възможността за осигуряване на същите. * Предварителни становища от собствениците/експлоатационните дружества на довеждащата инфраструктура, към която паркът/зоната се свързва, вкл. техническото и експлоатационното състояние, налични ресурси и други при необходимост. * Документи за собственост на съответната инфраструктура или документи, че собственикът на индустриалния парк или зона/партньорът е носител на вещни права върху елементи на техническата инфраструктура. * Влязло в сила Решение относно преценяване на необходимостта от извършване на ОВОС или друг документ по реда на глава шеста от Закона за опазване на околната среда /ЗООС/ и/или по чл. 31 от Закона за биологичното разнообразие /ЗБР/, за проектното предложение, издадени от съответния компетентен орган. * Издадени от съответните компетентни институции разрешителни по реда на Закона за водите и Закона за опазване на околната среда, или декларация, с която се декларира, че е стартирала процедура по издаване на съответния индивидуален административен акт /в случай че се изискват такива/. * Доклад за извършен одит за пътна безопасност на прединвестиционното проучване или на инвестиционния проект, разработен в съответната, в случай че такъв е изготвен преди кандидатстване, при изграждане на нов, реконструкция или рехабилитация на участък от съществуваща транспортна инфраструктура. * Оценка на въздействието върху пътната безопасност за инфраструктурни проекти, в случай на изграждане на нов, реконструкция или рехабилитация на участък от съществуваща транспортна инфраструктура.   ***Техническа документация:***  • Документ, доказващ наличието на влязъл в сила **подробен устройствен план.**  **Към проектното си предложение кандидатът следва да представи:**   * **Прединвестиционно проучване (ПИП), отговарящо на изискванията на Наредба № 4/21.05.2001 г. за обхвата и съдържанието на инвестиционните проекти и съгласувано от собственика на съответната инфраструктура и възложител по ЗОП, с предложен прогнозен график за продължителност на строителството от откриване на строителна площадка и определяне на строителна линия и ниво до предаване на обекта от строителя на възложителя с акт образец 15, като е извършено остойностяване на строителното намерение, съдържащо количествено-стойностна/и сметка/и за включените в проекта инвестиционни дейности, изясняваща/и в достатъчна степен начина на образуване на сумите, заложени в бюджета на СМР;** * **В случай че при кандидатстване има разработен инвестиционен проект във фаза на проектиране: идеен, работен и/или технически проект за изграждане на нова, реконструкция и/или рехабилитация на съществуваща довеждаща и/или вътрешна инфраструктура, придружен от подробни количествени сметки по приложимите части и подробна количествено-стойностна сметка (КСС). Инвестиционният проект следва да бъде изготвен в пълно съответствие с прединвестиционното проучване.**   В прединвестиционното проучване (ПИП), за целите на изясняване на инвестиционното строително намерение, в т.ч. необходимостта от изграждане на нова техническа инфраструктура или участъци от нея, следва да бъде извършен анализ и оценка на възможността за задоволяване на потребностите на парка по отношение на транспортен достъп, уличните проводи и съоръжения (водоснабдяване, канализация, електрозахранване и др. при необходимост), и/или вътрешни улични мрежи, както и техния капацитет.  Към прединвестиционното проучване следва да бъдат извършени, в зависимост от предвидените в проектното предложение дейности, следните проучвания:   * Проучвания за определяне на подходящо местоположение на обекта и на условията за застрояване съобразно предвижданията на устройствените планове. * Проучвания и анализи по отношение на енергийната инфраструктура – газови връзки, електрически съоръжения с определени характеристики, подстанции, линии и с определено напрежение и др. съоръжения при необходимост; * Проучвания за рехабилитация на съществуващи и за изграждане на нови енергийни мощности * Проучвания и анализи по отношение на достъп до вода за питейно-битови и/или промишлени нужди в определени обеми с определени изисквания, непрекъсваемост на подаването, изисквания към водопроводната мрежа и др. при необходимост. * Проучвания и анализи по отношение на съществуваща канализацията в района и необходимост от изграждане на нова и възможността за заустването ѝ в най-близкия водоприемник. * Инженерни проучвания, в т.ч. геолого-хидрогеоложки, геотехнически, хидроложки и др., в зависимост от местоположението, вида, характера и спецификата на обекта. * Проучвания за потенциала на териториите с особена и превантивна устройствена защита във връзка с режимите за опазване на териториите за природозащита и на обектите на културно-историческото наследство. * Геодезически проучвания и др. при необходимост.   В прединвестиционното проучване следва да бъдат разгледани минимум два варианта на проектни решения за елементи на довеждаща и/или вътрешна техническа инфраструктура, в зависимост от предмета на проектното предложение, като:   * За довеждаща инфраструктура: * предложените и разгледани варианти следва да съответстват на режимите на защитените територии и защитените зони, приети с плановете за управление/заповедите за обявяване на съответните защитени територии и зони, зоните за защита на водите по реда на чл. 119 от Закона за водите, опазване на културно-историческото наследство, спазване на забраните и ограниченията на санитарно-охранителни зони и обекти, подлежащи на здравна защита; * при изграждане на нова транспортна техническа инфраструктура следва да се предвиди изграждане на пътен участък с най-късо разстояние между две точки и * общото разстояние за движение при ограничена скорост следва да бъде минимално (тунели, наклони, завои, населени места и др.); * следва да се разгледат трасета и капацитет на довеждащи и разпределителни проводи и съоръженията към тях, необходими за снабдяване на парка/зоната и др. при необходимост. * По отношение на вътрешна техническа инфраструктура: * Разгледани са трасета на вътрешна улична мрежа в парка/зоната; * Разгледани са варианти на вътрешна водоснабдителна система – мрежа и необходимите съоръжения към нея. Може да бъде предвидена разделна водопроводна мрежа – за питейно-битови и противопожарни нужди, при необходимост и за промишлени нужди. Предвидени са съоръжения за обезпечаване на необходимите водни количества (в случай че е доказано, че постъпващите от довеждащия до зоната/парка водопровод не може да задоволи потребностите на парк/зоната). * Разгледани са варианти на вътрешна канализационна система – мрежа и съоръжения към нея, като е предвидена е разделна такава – битова (при необходимост промишлена) и дъждовна канализация. Могат да бъдат предвидени са дъждозадържателни резервоари, с възможност за използване на събраните дъждовни води. * Може да бъде предвидена затворена електроразпределителна мрежа и съоръженията към нея, необходими за нуждите на парка/зоната, и други при необходимост. * В случай на кандидатстване с проектно предложение, включващо и Дейност 3, в прединвестиционното проучване са включени: * Обосновка за необходимостта от реализиране на инвестиционното намерение, с проучени възможностите за изграждане, реконструкция, рехабилитация или ремонт на помещения за осъществяване на научно-изследователска и развойна дейност, иновации и технологичен трансфер, лаборатории за изпитвания и тестове, свързани с дейността на предприятията, и е доказана целесъобразността на инвестиционното намерение. В обосновката ясно и в пълнота са описани основни технически и финансови параметри, характеризиращи инвестиционното намерение. * Представена е информация дали е необходимо издаване на разрешение за строеж за инвестиционното намерение съгласно нормативната уредба, както и да се посочи прогнозна дата/дата на влязло в сила разрешение за строеж; * Инвестиционното намерение е изобразено в графичната част; * Предвидените дейности са включени в прогнозния график и прогнозната стойност на предвидените в прединвестиционното проучване дейности. * В случай на кандидатстване с ПИИ включващо и Дейност 4, в прединвестиционното проучване са включени: * Обосновка на инвестиционното намерение за изграждане и присъединяване на новоизградените точки за зареждане, както и закупуване, доставка и монтаж на зарядни станции за електромобили, като същите ясно и в пълнота са описани, в т.ч. технически и финансови параметри, характеризиращи инвестиционното намерение; * Представена е информация по отношение на издаване на разрешение за строеж/разрешение за поставяне за инвестиционното намерение съгласно нормативната уредба; * Инвестиционното намерение е изобразено в графичната част; * Предвидените дейности са включени в прогнозния график и прогнозната стойност на предвидените в прединвестиционното проучване дейности.   **За предложения в пълна степен на проектна готовност, кандидатът следва да представи също и:**   * **Работен/технически проект** за обекта на инвестиция, **одобрен по реда на ЗУТ, придружен от подробни количествени сметки по приложимите части и подробна количествено-стойностна сметка (КСС);** * **Влязло в сила разрешение за строеж,** издадено по реда на чл. 148-156а от ЗУТ.   Работният/техническият проект следва да бъде изготвен в пълно съответствие със ЗУТ и Наредба № 4 за обхвата и съдържанието на инвестиционните проекти, Наредба № РД-02-20-2 от 26.01.2021 г. за определяне на изискванията за достъпност и универсален дизайн на елементите на достъпната среда в урбанизираната територия и на сградите и съоръженията (издадена от министъра на регионалното развитие и благоустройството).  Работният/техническият проект за сградата/ите на Индустриалния парк/зона, обект на интервенция, следва да бъде надлежно съгласуван с всички експлоатационни дружества и други съгласувателни органи съгласно действащата нормативна уредба.  Подробната Количествено-стойностна сметка (КСС) следва да бъде представена във формат Excel и следва да е в пълно съответствие с количествените сметки на проектантите по отделните части на работния/техническия проект.  **ВАЖНО: За предложения, за които на етапа на кандидатстване няма пълна проектна готовност, кандидатът представя Декларация за етапа на проектна готовност (Приложение 5).**   1. В случай че разходите за СМР са разделени между средствата, предоставени по настоящата процедура (от МВУ) и собствен принос по проекта, разходите, финансирани от средствата от МВУ и тези, финансирани със собствен принос, следва да бъдат ясно обособени в отделни колони в, подробната КСС (на етапа на кандидатстване). 2. При инженеринг, след етапа на проектиране, крайният получател има задължение да обособи възникналите при проектирането разходи, които не се финансират по процедурата в отделна КСС и да я представи, заедно с основната КСС на Структурата за наблюдение и докладване (СНД) във формат Excel. Аналогично, в случай че разходите за СМР са разделени между средствата от МВУ и собствен принос по проекта, разходите, финансирани от средствата от МВУ и тези, финансирани със собствен принос, следва да бъдат представени в отделни КСС. **При възлагане чрез процедура на инженеринг по процедурата не се финансират непредвидени разходи за СМР.** 3. Оригиналните документи на прединвестиционното проучване/идейния/работния/техническия проект в целия му наличен обем (чертежи, количествени сметки и др.) и свързаната с него налична документация (съгласувания, одобрения и разрешения, подробна КСС и др.) за всеки обект на интервенция се съхраняват от Крайния получател. СНД проверява осигурените от крайния получател законосъобразни разходооправдателни документи в искането за плащане за МВУ преди изготвянето на всеки платежен документ. 4. Всички предложения за изпълнение на инвестиция следва да бъдат придружени от Решение или Декларация на съответния орган на управление, с които се гарантира, че за предложения проект е осигурена неговата устойчивост, и че инвестицията ще продължи да функционира като такава, както и че няма да бъде закриван/а за период, не по-малък от 5 години след крайното плащане към Крайния получател.   За предложения, за които на етапа на кандидатстване няма разработен работен/технически проект в пълна проектна готовност (вкл. разрешение за строеж), **Крайният получател носи пълната отговорност за качеството и пълнотата на разработения инвестиционен проект** в съответствие с действащата нормативна и подзаконова уредба в страната, включително за законосъобразността при изготвянето, съгласуването и одобряването на инвестиционния проект в качеството му на Възложител по ЗУТ на проекта. |

# Краен срок за подаване на проектните предложения

|  |
| --- |
| Крайният срок за подаване на проектни предложения в ИС на МВУ-ИСУН2020 по процедурата е ……, …. ч.  В съответствие с чл. 9, ал. 5, т. 4 от ПМС № 114/08.06.2022 г. Срокът за подаване на предложения може да бъде удължен в следните случаи:  1. при изменение на условията за кандидатстване след откриване на процедура чрез подбор;  2. когато в срок до три дни преди изтичането на срока няма постъпили предложения или всички постъпили предложения са оттеглени;  3. когато общият размер на заявените средства за финансиране по подадените в рамките на срока предложения е по-малък от бюджета на процедурата;  4. при установено непланирано прекъсване във функционирането на ИС на МВУ-ИСУН2020 в предходния на или в деня, в който изтича срокът. |

# Критерии и методика за оценка на проектните предложения

|  |
| --- |
| Всички предложения за изпълнение на инвестиции, подадени в срок, се оценяват в съответствие с Критериите и методологията за оценка на предложенията за изпълнение на инвестиция по процедурата, посочени в Приложение 1863 към Условията за кандидатстване, при спазване на принципите за свободна конкуренция, равно третиране, публичност и недопускане на дискриминация.  Не се допуска въвеждането на допълнителни критерии за оценка или изменение на критериите по време на провеждането на процедурата по оценка на постъпилите предложения за изпълнение на инвестиция, с изключение на случаите по чл. 5, ал. 6 от ПМС № 114/2022 г. |

# Ред за оценяване на проектните предложения

|  |
| --- |
| Проектното предложение се оценява в съответствие с критериите, посочени в утвърдените Условия за кандидатстване. Оценката се извършва чрез Информационната система на Националния план за възстановяване и устойчивост (ИС на МВУ) и се документира чрез попълване на таблици.  Заинтересованите лица могат да искат разяснения по Условията за кандидатстване до 21 дни преди изтичането на срока за кандидатстване. Въпросите се задават в писмена форма чрез електронната система ИС на МВУ, секция „Разяснения по процедурата“. Разясненията се утвърждават от *[ръководителя СНД]*. Разясненията се дават по отношение на условията за кандидатстване, не съдържат становище относно качеството на предложението и са задължителни за всички кандидати. Разясненията се публикуват на интернет страницата на Министерство на иновациите и растежа (линк) и в ИС на МВУ-ИСУН2020 в 10-дневен срок от получаването на искането, но не по-късно от 14 дни преди изтичането на срока за кандидатстване. В разясненията не се посочва лицето, направило запитването.  След изтичането на крайния срок за подаване на предложения ръководителят на СНД назначава със заповед комисия, която да извърши оценяване и класиране на предложенията по процедурата (оценителна комисия). Комисията се назначава в 7-дневен срок от изтичането на крайния срок за подаване на предложения. Оценяването и класирането се извършва до 3 месеца от издаването на заповедта за сформирането на комисията и приключва с оценителен доклад до ръководителя на СНД.  В съответствие с чл. 8, ал. 1 от ПМС № 114/08.06.2022 г. по настоящата процедура се извършва:   1. оценяване на всяко предложение, подадено в определения срок, което включва:   а) оценка на административното съответствие и допустимостта;  б) техническа и финансова оценка;   1. класиране на предложенията, чиято оценка е по-голяма или равна на минимално допустимата по чл. 16, ал. 1, в низходящ ред; 2. определяне на предложения, за които се предоставят средства от Механизма.   Оценка на административното съответствие и допустимостта  Когато при оценката на административното съответствие и допустимостта се установи липса на документи и/или друга нередовност, комисията еднократно изпраща на кандидата уведомление за установените нередовности и определя срок за тяхното отстраняване, който не може да бъде по-кратък от 7 дни. Уведомлението съдържа и информация, че неотстраняването на нередовностите в срок може да доведе до недопускане на предложението до техническа и финансова оценка и прекратяване на производството по отношение на кандидата. Отстраняването на нередовностите не може да води до промени по същество. Въз основа на извършената оценка на административното съответствие и допустимостта Оценителната комисията изготвя списък на предложенията, които не се допускат до техническа и финансова оценка. В списъка се посочват и основанията за недопускане. Списъкът се публикува на интернет страницата на СНД и в информационната система за ИС на МВУ, а за недопускането се съобщава на всеки от кандидатите, включени в списъка, по реда на чл. 61 от Административнопроцесуалния кодекс. Кандидат, чието предложение е включено в списъка, може писмено да възрази пред ръководителя СНД в едноседмичен срок от съобщаването. С подаване на възражението не могат да се представят нови документи, които не са били част от първоначално представеното предложение и/или не са допълнени по горепосочения ред. Ръководителят на СНД определя със заповед лица, които да извършват проверка за основателността на получените възражения, като им се осигурява достъп до цялата документация във връзка с възраженията. Срокът за извършване на проверка и изготвянето на становище по проверката е 7-дневен от изтичането на срока за подаване на възражения. Ръководителят на СНД се произнася по основателността на възражението в 3-дневен срок от получаването на становището, като: 1) връща предложението за техническа и финансова оценка; или 2) прекратява производството по отношение на кандидата, чието предложение не е допуснато до техническа и финансова оценка. Ръководителят на СНД прекратява производството по отношение на кандидат, чието предложение е включено в списъка на предложенията, които не се допускат до техническа и финансова оценка, и не е подал възражение в предвидения срок и по реда. Актът за прекратяване на производството се издава в едноседмичен срок от изтичането на срока за подаване на възражение  Техническа и финансова оценка  Техническата и финансова оценка на предложенията се извършва, съгласно Критерии и методика за оценка на предложението за изпълнение на инвестциа по процедурата (Приложение 18) към Условията за кандидатстване.  При техническата и финансова оценка на предложенията:  - оценителната комисия може да изисква допълнителна пояснителна информация от кандидатите, като определи разумен за предоставянето ѝ срок. Тази възможност не може да води до подобряване на качеството на предложението и до нарушаване на принципите на свободна конкуренция, равно третиране, публичност и прозрачност и недопускане на дискриминация;  - оценителната комисия извършва проверка за съответствие с правилата за допустимите държавни помощи, ако е приложимо;  - в случай че при оценката на конкретно предложение се установи, че със средствата, за които се кандидатства, ще бъде надхвърлен прагът на допустимите държавни или минимални помощи, оценителната комисия намалява служебно размера на средствата от Механизма до максимално допустимия размер. Тази корекция не може да води до промяна на качеството на предложението и до нарушаване на принципите на принципите на свободна конкуренция, равно третиране, публичност и прозрачност и недопускане на дискриминация;  - оценителната комисия може да извършва корекции в бюджета и/или размера на финансирането на предложение, в случаите и по реда, посочени в чл. 16, ал. 8 – 19 от ПМС № 114/08.06.2022 г.  В случай че, предложението за изпълнение на инвестиция по настоящата процедура получи на етап финансова и техническа оценка по-малко от 60 точки, същото се предлага за отхвърляне.За финансиране се одобряват в низходящ ред предложенията, чиято оценка е по-голяма или равна на минимално допустимата оценка по ал. 1, до покриване на общия размер на финансовите средства по съответната процедура.  Оценяването и класирането на предложенията се извършва до три месеца от назначаването на оценителната комисия, освен ако по изключение в заповедта за назначаването ѝ не е посочен по-дълъг срок, който не може да бъде по-дълъг от 4 месеца.  **Кандидатите по настоящата процедура следва да имат предвид, че с подаването на Формуляра за кандидатстване и приложенията към него се съгласяват личните данни на физическите лица, посочени  в проектните предложения, да се ползват съгласно Регламент (ЕС) 2016/679 на Европейския парламент на Съвета от 27.04.2016 г., относно защита на физическите лица във връзка с обработването на лични данни и относно свободното движение на такива данни и за отмяна на Директива 95/46/EО.**  Комуникацията между кандидатите и СНД във връзка с предоставянето на средства от Механизма се осъществява по електронен път посредством информационната система за Механизма.  Административните актове, издадени в производството по предоставяне на средства на крайни получатели по настоящите Условия за кандидатстване, се оспорват по реда на Административнопроцесуалния кодекс. |

# Допълнителна информация

## Процедура за уведомяване на одобрените кандидати и сключване на договори, за предоставяне на средства по МВУ

|  |
| --- |
| В съответствие с чл. 19, ал. 1, т. 1 от ПМС № 114/08.06.2022 г. ръководителят на СНД одобрява доклада на оценителната комисия, като кандидатите от списъка на предложените за финансиране предложения се поканват да представят в 14-дневен срок доказателства, че отговарят на изискванията за краен получател на средства от МВУ, посочени в Условията за кандидатстване, ако същите не са приложени към формуляра за кандидатстване.  При установена обективна необходимост от предоставяне на разяснения и/или допълнителни документи на кандидатите може да се предостави еднократно допълнителен срок, но не по-дълъг от 14 дни.  В 7-дневен срок от одобряването на оценителния доклад, съответно от представянето на доказателствата, че отговарят на изискванията за краен получател на средства от МВУ, посочени в Условията за кандидатстване, ръководителят на СНД издава решение за предоставяне на средства от Механизма по всяко предложение, включено в списъка на предложените за финансиране предложения.  При остатъчен финансов ресурс средства от Механизма могат да бъдат предоставени и за предложения от списъка с резервните предложения, които успешно са преминали оценяването, но за които не достига финансиране, подредени по реда на тяхното класиране.  По настоящата процедура кандидатите по предложените за финансиране предложения следва да представят следните документи, които се подават на **етап сключване на договори за финансиране с крайните получатели в посочената форма:**   * 1. **Списък на документите.**  1. Заповед за вписване на индустриалния парк в регистъра по чл. 21, ал. 1 от Закона за индустриалните паркове Обн. ДВ. бр.21 от 12 Март 2021г. следва да се предостави в срок от 30 дни от деня на подписването на договора за финансиране от СНД и крайния получател[[27]](#footnote-28). 2. Договор/допълнително сопразумение към договора за експлоатация сключен между собственика и оператора на индустриалния парк/зона, с включени условия, съгласно т. 6.1. от Условията за кандидатстване – не е приложимо, когато собственик и оператор са едно и също юридическо лице. 3. НОВА Декларация за държавни/минимални помощи (Приложение 3).   Декларацията трябва да бъде подписана с валиден КЕП от лице, което е официален представляващ на кандидата и е вписано като такъв в ТР и регистър на ЮЛНЦ. В случаите, когато кандидатът се представлява САМО ЗАЕДНО от няколко физически лица, се попълват данните и декларацията се подписва с валиден КЕП от всяко от тях.   1. НОВА Декларация за обстоятелствата по чл. 3 и чл. 4 от Закона за малките и средните предприятия – попълнена по образец (Приложение 4) и подписана с валиден КЕП от официалния представляващ/официалните представляващи на кандидата. 2. Нова Декларация за обстоятелствата по чл. 3 и чл. 4 от ЗМСП (Приложение 4) е изискуема в случаите, когато:   - предприятието-кандидат се представлява САМО ЗАЕДНО от двама или повече официални представляващи, вписани в ТР, а Формулярът за кандидатстване се подава и подписва само от единия от тях;  - формулярът за кандидатстване е бил подаден от упълномощено лице, а декларацията е била подписана от задълженото лице/задължените лица на хартиен носител;  - смяна в представляващото лице/представляващите лица или друга промяна, настъпила след датата на кандидатстване.   1. Справка за обобщените параметри на предприятието, което подава Декларация за обстоятелствата по чл. 3 и чл. 4 на ЗМСП (Приложение 4.1), изготвени въз основа на данните на предприятието за последните 2 (две) приключени финансови години към датата на деклариране. В Справките следва да бъдат отразени годините, за които се отнасят вписаните данни.   В случай че данните в представените справки за последните две приключени финансови години не потвърждават статуса на микро, малко или средно предприятие, се представят и справки за предходните две последователни финансови години, в които предприятието запазва своите параметри по чл. 3 от ЗМСП без промяна.   1. Документи, относими и отразяващи разпределението на капитала за периода, за който се декларират данни в Декларацията за обстоятелствата по чл. 3 и чл. 4 от Закона за малките и средните предприятия:   - Справка за разпределение капитала на дружеството – приложимо за акционерните дружества.  - Книга за акционерите - приложимо за акционерните дружества с поименни акции;  - Дружествен договор - приложимо за дружествата с ограничена отговорност, едноличните дружества с ограничена отговорност (учредителен акт), събирателните дружества и командитните дружества;  - Книга за акционерите и устав - приложимо за командитните дружества с акции;  В случай че кандидатът е в отношения на свързаност и/или партньорство с трети предприятия, то (при условията на чл. 23, ал. 6 от Закона за търговския регистър) трябва да представи документи по настоящата точка и за тези предприятия. За предприятията, с които кандидатите са в отношения на свързаност и/или партньорство и установени в държава, различна от Р. България, то изискуемите по настоящата точка документи се представят като еквивалентни на гореизброените и издавани съобразно съответното законодателство на държавата, в която предприятията са установени.   1. Отчет за приходите и разходите, Счетоводен баланс и Отчет за заетите лица, средствата за работна заплата и други разходи за труд, във формат идентичен на този, в който са подадени към Националния статистически институт (НСИ) (ако е приложимо), за всички свързани предприятия и предприятия-партньори за последните 2 (две) приключени/последователни финансови години.   При установяване на свързани предприятия и/или предприятия-партньори, които не са посочени в Справките за обобщените параметри на предприятието, от кандидата (при условията на чл. 23, ал. 6 от Закона за търговския регистър и регистъра на ЮЛНЦ) може да бъде изискано да представи и Отчет за приходите и разходите, Счетоводен баланс и Отчет за заетите лица, средствата за работна заплата и други разходи за труд, във формат идентичен на този, в който са подадени към Националния статистически институт (НСИ), за тези предприятия за последните 2 (две) приключени/последователни финансови години.  Посочените документи или еквивалентни на тях, съобразно законодателството на съответната държава, се представят за всички предприятия независимо от мястото, на което са установени.   1. Консолидирани Отчет за приходите и разходите и Счетоводен баланс (ако е приложимо), за последните 2 (две) приключени/последователни финансови години, в които предприятието запазва своите параметри по чл. 3 от ЗМСП без промяна.   Документите се представят в случай че кандидатът съставя консолидиран финансов отчет или е включено чрез консолидиране в консолидирания финансов отчет на друго предприятие.   1. Документи удостоверяващи актуалното състояние и реалните собственици на съответното предприятие (ако е приложимо), в случай че някое от свързаните предприятия или предприятията – партньори е чуждестранно лице.   Документ, чийто оригинал е на чужд език, се представя и в превод на български език.   1. Документи, приложими в случай че инвестиции, ще бъдат изпълнявани при условията на „регионална инвестиционна помощ“ и помощ по чл. 13, чл. 14 и 56 от Регламент 651/2014, кандидатите представят и следните документи:   - Справка за група предприятия за последните три приключени финансови години (ако е приложимо). В случай че кандидатът не съставя посочената справка, същият следва да представи списък на предприятията, с които формира група предприятия (ако е приложимо).  - Справка-извлечение за последната приключила финансова година от счетоводните сметки на кандидата по индивидуалния сметкоплан, утвърден от ръководството на предприятието, отчитащи приходите от дейността в т.ч., отчитащи нетните приходи от продажби, включително и приходите от финансирания и субсидии от държавата, както и отсрочени и разсрочени публични вземания.   1. Счетоводен баланс за последната приключена финансова година по отношение на предприятията, с които формират група (ако е приложимо).   Документите не следва да се представят, в случай че същите са оповестени в ТР и регистър на ЮЛНЦ.   1. Приложение (пояснителни бележки), съставна част от годишния финансов отчет и съответно консолидирания финансов отчет (за група предприятия) за последната приключила финансова година (ако е приложимо).   Документите от т. 6 до т. 11 могат да бъдат подписани с валиден КЕП от упълномощеното лице или лицето, представляващо кандидата, вписано като такова в ТР, и се прикача в ИСМ-ИСУН 2020. Упълномощеното лице НЕ е допустимо да подписва (вкл. собственоръчно или чрез КЕП) документите от точка 1 до точка 5.  Горепосочените документи следва да бъдат подписани с валиден КЕП на локалния компютър, като е препоръчително подписването да е чрез attached signature – файл и подпис в един документ (подписът да се съдържа в документа).  Предварителен/окончателен договор, меморандум, споразумение или съвместно изявление за намерение, доказващ ангажимент на висше учебно заведение/научноизследователска организация или техни звена/институти, които ще осъществяват научно-изследователска дейност приложимо, в случай че в проектното предложение е включена Дейност 3.Изграждане на научноизследователска (иновативна) инфраструктура за осъществяване на научно-изследователска и развойна дейност“.   * 1. **С цел документална проверка на декларираната категория на предприятието и проверка дали крайните получатели попадат в забранителния режими на Регламент (ЕС) № 651/2014 и удостоверяване на съответствието на кандидатите с изискванията чл. 6 от ПМС № 114/2022 г., СНД ще извършва служебни проверки, включително и чрез информационната система за мониторинг на европейски и национални стратегии и регионална политика – МониторСтат (поддържана и управлявана от НСИ) по отношение на следните документи:**  1. Отчет за приходите и разходите и Счетоводен баланс на кандидата за 2020 г., 2021 г. и 2022 г. (ако е приложимо); 2. Отчет за заетите лица, средствата за работна заплата и други разходи за труд на кандидата за 2020 г., 2021 г. и 2022 г. (ако е приложимо); 3. Код на икономическа дейност съгласно КИД-2008.    1. **Преди сключване на договор за финансиране, СНД ще извърши и следните проверки по отношение на всички кандидати до които са изпратени покани по чл. 19, ал.2 от ПМС 114/2020:** 4. Документална проверка за свързани предприятия, осъществяващи сходна дейност включени в списъка с одобрените за финансиране предложения за изпълнение на инвестиция/ списъка с резервни предложения за изпълнение на инвестиция.   Под сходна дейност следва да се разбира основна икономическа дейност, попадаща в рамките на същия тризначен цифров код (група) съгласно Класификация на икономическите дейности - КИД-2008 на НСИ (Приложение 13) за 2022 г. Свързаността на кандидатите ще се изследва към 31.12.2022 г. на основание чл. 4, ал.5 и 8 от ЗМСП. В случай че бъде установено наличие на посоченото обстоятелство, ще бъде издадено Решение за отказ за предоставяне на безвъзмездно финансиране на всяко предложение за изпълнение на инвестиция от списъка с одобрени за финансиране предложения за изпълнение на инвестиция, класирано след първото такова, което също е включено в списъка с одобрени за финансиране предложения за изпълнение на инвестиция/списъка с резервни предложения за изпълнение на инвестиция.   1. Кандидатът отговаря на изискванията за микро, малки и средни предприятия по смисъла на чл. 3 и чл. 4 от Закона за малките и средните предприятия и Приложение I на Регламент (ЕС) № 651/2014 или голямо предприятие.   ВАЖНО: Преди сключване на договор за финансиране ще се извършва документална проверка както на декларираната от одобрените кандидати на етап кандидатстване категория на микро, малко или средно предприятие, така и на категорията към момента преди сключване на договора.  Преди сключване на договор за финансиране ще се извършва документална проверка на декларираната от одобрените кандидати на етап кандидатстване категория предприятие. В случай че бъде установена погрешно декларирана категория, довела до неправилно класиране в съответствие с разпределението на бюджета, посочено в т. 7 „Общ размер на средствата по процедурата“ съобразно категорията на предприятието, ще бъде издадено решение за отказ за предоставяне на средства от Механизма на съответния кандидат.  В случай че в декларираната на етап кандидатстване категория/статус на одобрен кандидат преди сключване на договор за финансиране настъпи промяна и в резултат на промяната бъде установено, че заложеният интензитет на помощта надвишава максималния за съответната категория, ще бъде издадено решение за отказ за предоставяне на средства от Механизма на съответния кандидат.   1. Кандидатът отговаря на останалите изисквания и ограничения, поставени в Условията за кандидатстване, и за които проверка по същество се извършва преди сключване на договор.   В случай че бъде установено обстоятелство, довело до неспазване на заложени в Условията за кандидатстване правила или ограничения, които водят до заключение, че кандидатът не отговаря на изискванията за краен получател на средства от Механизма, ще бъде издадено Решение за отказ за предоставяне на безвъзмездно финансиране за съответния кандидат.   * 1. **Преди сключване на договор за финансиране, СНД ще извърши и следните проверки по отношение на кандидати, заявили инвестиции при условията на „Регионална инвестиционна помощ“ по чл. 13 и 14 и помощ по чл. 56 от Регламент 651/2014:**  1. Кандидати, които имат неизпълнено разпореждане за възстановяване вследствие на предходно решение на Европейската комисията, с което дадена помощ се обявява за незаконосъобразна и несъвместима с общия пазар.   Съгласно Регламент на Комисията (ЕС) № 651/2014 недопустими са кандидати (и на ниво група), които са обект на неизпълнено разпореждане за възстановяване вследствие на предходно решение на Европейската комисията, с което дадена помощ се обявява за незаконосъобразна и несъвместима с общия пазар.  Проверката е на база информация в Публичния регистър на ЕК - http://ec.europa.eu/competition/elojade/isef/index.cfm?clear=1&policy\_area\_id=3): проверка по вид решение – отрицателно решение с възстановяване, а също и в Информационна система "Регистър на минималните помощи" относно обстоятелството дали кандидатът е получавал помощ за оздравяване или съответно помощ за преструктуриране..   1. Кандидати (и на ниво група), които са в затруднено положение съгласно чл. 2, пар. 18 от Регламент на Комисията (ЕС) № 651/2014.   Съгласно чл. 1, пар. 4, буква в) от Регламент на Комисията (ЕС) № 651/2014 недопустими са кандидати (и на ниво група), които са в затруднено положение съгласно чл. 2, пар. 18 от същия регламент .   1. Кандидати, които са извършили преместване към предприятието, в което предстои да бъде осъществена първоначалната инвестиция, за която предприятието кандидатства през двете години, предхождащи подаването на този формуляр за кандидатстване или не са се ангажирали да правят такова за период до две години след приключването на първоначалната инвестиция, за която се иска помощ.   Недопустими са кандидати (на ниво група), които са извършили преместване към предприятието, в което предстои да бъде осъществена първоначалната инвестиция, за която предприятието кандидатства през двете години, предхождащи подаването на този формуляр за кандидатстване или не са се ангажирали да правят такова за период до две години след приключването на първоначалната инвестиция, за която се иска помощ, съгласно изискванията на чл. 14, пар. 16 от Регламент на Комисията (ЕС) № 651/2014 Помощ за предприятие, което е закрило дадена дейност, може да попадне в приложното поле на член 14 от ОРГО, съответно да е допустим кандидат, доколкото това не представлява преместване. В тази връзка преди сключване на договора за финансиране, в случай че е приложимо, кандидатите следва да представят Приложение (пояснителни бележки), съставна част от годишния финансов отчет и съответно консолидирания финансов отчет (за група предприятия) за последната приключила финансова година.  ВАЖНО: Проверката и определянето на „група“ от предприятия по точки 1), 2) и 3) ще се извършва по отношение на предприятие майка и всички негови дъщерни предприятия, като: "предприятие майка" означава предприятие, което контролира едно или повече дъщерни предприятия и съответно „дъщерно предприятие" означава предприятие, което се контролира от предприятие майка, включително дъщерно предприятие на крайно предприятие майка. Проверката включва преценка във връзка с наличието на икономически субект имащ общ източник на контрол на основание не само представения консолидиран финансов отчет (за група предприятия), но и наличната информация в публичните регистри (вкл. ТР и регистър на ЮЛНЦ), отчитайки възможността общия източник на контрол да се осъществява, както от предприятия, така и от физически лица, участващи в управлението им.   1. Кандидати, които са получили помощ за оздравяване и все още не са възстановили заема или не са прекратили гаранцията, или са получили помощ за преструктуриране и все още са обект на план за преструктуриране.   Недопустими са кандидати по чл. 2, пар. 18, буква „г“ от Регламент на Комисията (ЕС) № 651/2014, които са получили помощ за оздравяване и все още не са възстановили заема или не са прекратили гаранцията, или са получили помощ за преструктуриране и все още са обект на план за преструктуриране. С оглед на горното преди сключване на договора за финансиране кандидатите следва да представят Справка-извлечение за последната приключила финансова година от счетоводните сметки на кандидата по индивидуалния сметкоплан, утвърден от ръководството на предприятието, отчитащи приходите от дейността в т.ч., отчитащи нетните приходи от продажби, включително и приходите от финансирания и субсидии от държавата, както и отсрочени и разсрочени публични вземания.  **Преди сключване на договор за финансиране, СНД ще извършат и проверки по отношение на кандидати, заявили инвестиции при условията на режим „помощ“.**  Предмет на проверката преди сключване на договор за финансиране с крайния получател ще бъде и обстоятелството дали размерът на помощта по режим „помощ“, за която се кандидатства, заедно с другите получени помощи от кандидата, не надхвърля максимално допустимия размер на помощта посочен в чл. 4, пар. 1 на Регламент (ЕС) № 651/2014. Проверката ще се извърши служебно от СНД в Модула за прозрачност на ЕК и в Информационна система Регистър за минималните помощи.  В срок до 15 работни дни от влизането в сила на решението за предоставяне на средства от НПВУ *ръководителят на СНД* сключва договор за финансиране с крайния получател.  Одобреното предложение за изпълнение на инвестиция в частта, определяща условията за изпълнение, са неразделна част от договора.  Сключеният договор за финансиране, съответно заповедта, включително одобрената инвестиция, може да бъде изменян и/или допълван в случаите и по реда, посочени в чл. 28 от ПМС № 114/08.06.2022 г.] |

## Условия, приложими към изпълнението на сключените договори за предоставяне на средства

|  |
| --- |
| Правата и задълженията на крайния получател на средства се уреждат от договора, за предоставяне на средства по МВУ – Приложение 19 към *настоящите Условия за кандидатстване*.  До 14 дни от датата на сключване на договор за финансиране, на интернет страницата на *СНД* и в ИС на МВУ-ИСУН2020 се публикува информация относно предложението за изпълнение на инвестиция и предоставените по него средства от МВУ, при съобразяване с изискванията на Закона за защита на личните данни.  До 14 дни от датата на сключването на договора за предоставяне на средства от МВУ, *Министерство на иновациите и растежа* организира информационна среща с крайните получатели и/или публикува Ръководство за изпълнение на инвестициите за запознаване с изискванията за изпълнение на инвестициите по съответната процедура, с изключение на случаите, в които получателят изрично е заявил, че няма да се възползва от тази възможност. |

# Приложения към Условията за кандидатстване за кандидатстване

## Приложения към момента на кандидатстване

|  |
| --- |
| **Приложения за попълване:**   * Формуляр за кандидатстване (е-Формуляр в ИС на МВУ) * Приложение 1: Изрично пълномощно за подаване на предложението за изпълнение на инвестиция; * Приложение 2: Декларация при кандидатстване * Приложение 3: Декларация за държавни/минимални помощи и свързаните с нея приложения; * Приложение 4: Декларация за обстоятелствата по чл. 3 и чл. 4 от Закона за малките и средните предприятия (ЗМСП); * Приложение 5: Декларация за проектна готовност; * Приложение 6: Формуляр (обр. 3) за самооценка относно съблюдаване на принципа за ненанасяне на значителни вреди от инфраструктурни инвестиционни проекти (закупуване на оборудване и инфраструктура); * Приложение 7: Стратегия за развитие на индустриалния парк/зона; * Приложение 8: Бизнес план на индустриалния парк/зона; * Приложение 9: Заявление за профил за достъп на краен получател на средства до ИС на МВУ; * Приложение 9А: Заявление за профил за достъп на краен получател на средства до ИС на МВУ, упълномощено лице; * Приложение 10 Споразумение за партньорство.   **Приложения за информация:**   * Приложение 11: Списък със съкращения и определения; * Приложение 12 Приложение I към договора за създаване на европейската общност списък споменат в член 32 от Договора; * Приложние 13: Класификация на икономическите дейности (КИД 2008); * Приложение 14: Списък на общините в обхвата на селските райони на Република България; * Приложение 15: Списък с регионите за планиране в България и областите, попадащи в тях; * Приложение 16: Указания за попълване на е-Формуляр за кандидатстване; * Приложение 17: Указания относно спазване на принципа за „ненанасяне на значителни вреди“ при изпълнението на инвестиции по МВУ и попълване на формуляр за самооценка; * Приложение 18: Методика за оценяване на предложенията за изпълнение на инвестиции; * Приложение 19: Договор за финансиране от МВУ на краен получател; * Приложение 20: Общи условия към д*оговор* за финансиране от МВУ на краен получател; * Приложение 21: Декларация за банкова сметка; * Приложение 22: Декларация за липса на двойно финансиране; * Приложение 23: Банкова гаранция за авансово плащане * Приложение 24: Формуляр за финансова идентификация * Приложение 25: Условия за изпълнение на одобрените инвестиции по настоящата процедура. |

1. Определение за „стратегически инвеститор“ е посочено в Приложение 11 към Условията за кандидатстване [↑](#footnote-ref-2)
2. Примерните указания за попълване на електронния Формуляр за кандидатстване (Приложение 16) ще бъдат публикувани след окончателното одобряване на документацията по процедурата с оглед отразяване на промените, които могат да настъпят в резултат на процедурата по обществено обсъждане. [↑](#footnote-ref-3)
3. Пълното обяснение на индикатора се съдържа в Приложението към Делегиран регламент (ЕС) 2021/2106. [↑](#footnote-ref-4)
4. Операторите, както и собствениците на индустриални зони и паркове, независимо дали са публични предприятия или търговски дружества без държавно или общинско участие в капитала, могат да извършват, съответно по процедурата е допустима, всяка незабранена от закона дейност, без ограничение във вида, съответно кода по КИД 2008, икономическа дейност, доколкото не попадат в забранените дейности на приложимите по процедурата регламенти - Регламент 651/2014 и Регламент 1407/2013. [↑](#footnote-ref-5)
5. Определение за индустриален парк и индустриална зона е заложено в Приложение 11 към настоящите Условия за кандидатстване. Допустимите кандидати могат да кандидатстват с предложение за изпълнение на инвестиции за всяка територия, която попада в едно от двете определения. [↑](#footnote-ref-6)
6. Съгласно Регламент (ЕС) № 651/2014 на Комисията от 17 юни 2014 година за обявяване на някои категории помощи за съвместими с вътрешния пазар в приложение на членове 107 и 108 от Договора [↑](#footnote-ref-7)
7. Отчет за приходите и разходите за 2020 г., 2021 г. и 2022 г., сбора от стойностите по ред „Нетни приходи от продажби“ от приходната част на отчетите за трите години (код на реда 15100, колона 1). [↑](#footnote-ref-8)
8. Отчет за приходите и разходите за 2022 г., стойността по ред „Нетни приходи от продажби“ от приходната част на отчета (код на реда 15100, колона 1). [↑](#footnote-ref-9)
9. Съгласно определението за горски продукт, дадено в Приложение 12. За да се прецени дали е спазено или не изискването, водещ ще е финалният продукт, който ще се изработва в резултат на подкрепените инвестиции, а не междинните операции, които този производствен процес може да включва. [↑](#footnote-ref-10)
10. [↑](#footnote-ref-11)
11. Финансовите инструменти, централно управлявани от ЕК, финансирани по линия на ЕСИФ или изпълнявани с национални средства, също представляват публична подкрепа. [↑](#footnote-ref-12)
12. С изключение на проектите за производство на електроенергия и/или топлоенергия, както и на вързаната с тях инфраструктура за пренос и разпределение, използващи природен газ, които отговарят на условията, определени в приложение III към техническите насоки „Ненанасяне на значителни вреди“ (2021/C58/01). [↑](#footnote-ref-13)
13. Ако прогнозираните емисии на парникови газове при подпомаганата дейност не са значително по-ниски от съответните референтни стойности се обясняват причините, поради които това не е възможно. Референтни стойности за безплатно предоставяне на квоти за дейностите, попадащи в обхвата на схемата за търговия с емисии, както е посочено в Регламент за изпълнение (ЕС) 2021/447 на Комисията. [↑](#footnote-ref-14)
14. Това изключение не се прилага за действия по тази мярка в инсталации, предназначени изключително за третиране на опасни отпадъци, които не подлежат на рециклиране, и за съществуващи инсталации, при които действията по тази мярка имат за цел повишаване на енергийната ефективност, улавяне на отработени газове за съхранение или използване или оползотворяване на материали от пепел от изгаряне, при условие че тези действия по тази мярка не водят до увеличаване на капацитета на инсталациите за преработка на отпадъци или до удължаване на жизнения цикъл на инсталациите; доказателства за това се представят за всяка инсталация. [↑](#footnote-ref-15)
15. Това изключение не се прилага за действия по тази мярка в съществуващи заводи за механично и биологично третиране, при които действията по тази мярка са предназначени за повишаване на нергийната ефективност или за модернизиране на дейностите по рециклиране на разделени отпадъци за компостиране на биоотпадъци и анаеробно разграждане на биоотпадъци, при условие че тези действия по тази мярка не водят до увеличаване на капацитета на предприятията за преработка на отпадъци или до удължаване на жизнения цикъл на инсталациите; доказателства за това се представят за всяка инсталация. [↑](#footnote-ref-16)
16. За целите на процедурата „материални активи“ означава активи, състоящи се от сгради, съоръжения, машини и оборудване. [↑](#footnote-ref-17)
17. За целите на процедурата за изчисляване на оперативната печалба сконтовия процент е равен на 4%. [↑](#footnote-ref-18)
18. За целите на процедурата не са приложими чл. 14, ал. 4 т. б и в, чл. 14, ал. 6, т. а и б, чл. 14, ал. 7, чл. 14, ал. 8, чл. 14, ал. 9, чл. 14, ал. 10, чл. 14, ал. 15 и 14, ал. 17 от ОРГО. [↑](#footnote-ref-19)
19. Съгласно дефинициите, дадени в чл. 2 от Регламент на Комисията (ЕС) 1407/2013 [↑](#footnote-ref-20)
20. Съгласно чл. 8 от Регламент (ЕС) № 651/2014 и чл. 5 от Регламент (ЕС) № 1407/2013. [↑](#footnote-ref-21)
21. Съгласно Класификация на териториалните единици за статистически цели в България. [↑](#footnote-ref-22)
22. В случай на публични индустриални паркове/зони съфинансирането следва да бъде при пазарни условия. [↑](#footnote-ref-23)
23. Финансовите инструменти, централно управлявани от ЕК, финансирани по линия на ЕСИФ или изпълнявани с национални средства, също представляват публична подкрепа. [↑](#footnote-ref-24)
24. По смисъла на чл. 2, параграф 2 от Регламент (ЕС) № 1407/2013 [↑](#footnote-ref-25)
25. Описват се изискванията за постигане на съответствие с хоризонталните политики на ЕС и ако е приложимо, на приноса към тях. [↑](#footnote-ref-26)
26. Съгласно определението, дадено в Приложение 10 към Условията за кандидатстване и Регламент (ЕС) 2020/852 на Европейския парламент и на Съвета от 18 юни 2020 година за създаване на рамка за улесняване на устойчивите инвестиции и за изменение на Регламент (ЕС) 2019/2088 (Регламента за таксономията). [↑](#footnote-ref-27)
27. Във връзка с обстоятелството, че настоящата инвестиция C3.I1 от НПВУ се основава на Реформа C3.R1, и в частност на етапна цел № 35: Влизане в сила на новия Закон за индустриалните паркове /ЗИП/, необходимостта от вписване в регистъра произтича от:

    Правилото по чл. 31, ал. 1 от ЗИП, че дейности по устройствено планиране, инвестиционно проектиране и строителство за изграждане, развитие и поддържане на индустриален парк може да се извършват след вписване на парка в регистъра на индустриалните паркове;

    На основание чл. 20, ал. 1 от ЗИП, само за вписаните в регистъра индустриални паркове се прилага облекчен режим на административно обслужване при изграждането и развитието на парка при условията на Глава трета от ЗИП. [↑](#footnote-ref-28)